**MATERSKÉ ŠKOLY**

**OBSAH**

[ZOZNAM TABULIEK 4](#_Toc395524625)

[ÚVOD 6](#_Toc395524626)

[1 CIELE VÝCHOVY A VZDELÁVANIA V MATERSKEJ ŠKOLE 8](#_Toc395524627)

[2 STUPEŇ VZDELÁVANIA 9](#_Toc395524628)

[3 PROFIL DIEŤAŤA ABSOLVUJÚCEHO MATERSKÚ ŠKOLU 10](#_Toc395524629)

[4 VZDELÁVACIE OBLASTI A VYUČOVACÍ JAZYK 12](#_Toc395524630)

[4.1 Charakteristika jednotlivých vzdelávacích oblastí 13](#_Toc395524631)

[*4.1.1* *Vzdelávacia oblasť: Jazyk a komunikácia* 13](#_Toc395524632)

[*4.1.2* *Vzdelávacia oblasť: Matematika a práca s informáciami* 16](#_Toc395524633)

[*4.1.3* *Vzdelávacia oblasť: Človek a príroda* 18](#_Toc395524634)

[*4.1.4* *Vzdelávacia oblasť: Človek a spoločnosť* 19](#_Toc395524635)

[*4.1.5* *Vzdelávacia oblasť: Človek a svet práce* 20](#_Toc395524636)

[*4.1.6* *Vzdelávacia oblasť: Umenie a kultúra* 21](#_Toc395524637)

[*4.1.7* *Vzdelávacia oblasť: Zdravie a pohyb* 24](#_Toc395524638)

[5 VZDELÁVACIE ŠTANDARDY 26](#_Toc395524639)

[5.1 Vzdelávacia oblasť Jazyk a komunikácia 28](#_Toc395524640)

[5.2 Vzdelávacia oblasť Matematika a práca s informáciami 48](#_Toc395524641)

[5.3 Vzdelávacia oblasť Človek a príroda 63](#_Toc395524642)

[5.4 Vzdelávacia oblasť Človek a spoločnosť 77](#_Toc395524643)

[5.5 Vzdelávacia oblasť Človek a svet práce 98](#_Toc395524644)

[5.6 Vzdelávacia oblasť Umenie a kultúra – hudobná a výtvarná výchova 107](#_Toc395524645)

[*5.6.1* *Hudobná výchova* 107](#_Toc395524646)

[5.6.2 Výtvarná výchova 113](#_Toc395524647)

[5.7 Vzdelávacia oblasť Zdravie a pohyb 121](#_Toc395524648)

[6 ORGANIZAČNÉ PODMIENKY VZDELÁVANIA V MATERSKÝCH ŠKOLÁCH 130](#_Toc395524649)

[7 PERSONÁLNE ZABEZPEČENIE PREDPRIMÁRNEHO VZDELÁVANIA V MATERSKÝCH ŠKOLÁCH 135](#_Toc395524650)

[8 Materiálno-technické a priestorové zabezpečenie predprimárneho vzdelávania 136](#_Toc395524651)

[9 Podmienky na zaistenie bezpečnosti a ochrany zdravia pri výchove a vzdelávaní 140](#_Toc395524652)

[10 VÝCHOVA A VZDELÁVANIE DETÍ SO ŠPECIÁLNYMI VÝCHOVNO-VZDELÁVACÍMI POTREBAMI A ZABEZPEČENIE PODMIENOK INKLUZÍVNEHO VZDELÁVANIA 142](#_Toc395524653)

[11 ZÁSADY A PODMIENKY PRE VYPRACOVANIE ŠKOLSKÝCH VZDELÁVACÍCH PROGRAMOV 146](#_Toc395524654)

# ZOZNAM TABULIEK

[Tabuľka 5.1: Komunikačné konvencie 28](#_Toc395254637)

[Tabuľka 5.2: Artikulácia a výslovnosť 30](#_Toc395254638)

[Tabuľka 5.3: Gramatická správnosť a spisovnosť 31](#_Toc395254639)

[Tabuľka 5.4: Poznávanie funkcií písanej reči 33](#_Toc395254640)

[Tabuľka 5.5: Porozumenie explicitného významu textu – slovná zásoba 35](#_Toc395254641)

[Tabuľka 5.6: Porozumenie implicitného významu textu 36](#_Toc395254642)

[Tabuľka 5.7: Znalosť žánrov a jazykových prostriedkov písanej reči 39](#_Toc395254643)

[Tabuľka 5.8: Koncept tlače a znalosť knižných konvencií 41](#_Toc395254644)

[Tabuľka 5.9: Fonologické procesy a fonologické uvedomovanie 45](#_Toc395254645)

[Tabuľka 5.10: Grafomotorické predpoklady písania 47](#_Toc395254646)

[Tabuľka 5.11: Čísla a vzťahy 48](#_Toc395254647)

[Tabuľka 5.12: Geometria a meranie 53](#_Toc395254648)

[Tabuľka 5.13: Logika a štatistika 58](#_Toc395254649)

[Tabuľka 5.14: Práca s informáciami 61](#_Toc395254650)

[Tabuľka 5.15: Rôznorodosť prírody 63](#_Toc395254651)

[Tabuľka 5.16: Rastliny 66](#_Toc395254652)

[Tabuľka 5.17: Živočíchy 68](#_Toc395254653)

[Tabuľka 5.18: Človek 69](#_Toc395254654)

[Tabuľka 5.19: Neživá príroda 71](#_Toc395254655)

[Tabuľka 5.20: Prírodné javy 74](#_Toc395254656)

[Tabuľka 5.21:Režim dňa 77](#_Toc395254657)

[Tabuľka 5.22: Orientácia v čase 79](#_Toc395254658)

[Tabuľka 5.23: Orientácia v okolí 80](#_Toc395254659)

[Tabuľka 5.24: Dopravná výchova 81](#_Toc395254660)

[Tabuľka 5.25: Geografia okolia 83](#_Toc395254661)

[Tabuľka 5.26: História okolia 84](#_Toc395254662)

[Tabuľka 5.27: Národné povedomie 85](#_Toc395254663)

[Tabuľka 5.28: Ľudia v blízkom a širšom okolí 86](#_Toc395254664)

[Tabuľka 5.29: Základy etikety 88](#_Toc395254665)

[Tabuľka 5.30: Vlastnosti a emócie 90](#_Toc395254666)

[Tabuľka 5.31: Mediálna výchova 93](#_Toc395254667)

[Tabuľka 5.32: Prosociálne správanie 93](#_Toc395254668)

[Tabuľka 5.33: Materiály a ich vlastnosti 98](#_Toc395254669)

[Tabuľka 5.34: Konštruovanie 99](#_Toc395254670)

[Tabuľka 5.35: Užívateľské zručnosti 102](#_Toc395254671)

[Tabuľka 5.36: Technológie výroby 104](#_Toc395254672)

[Tabuľka 5.37: Remeslá a profesie 105](#_Toc395254673)

[Tabuľka 5.38: Rytmické činnosti 107](#_Toc395254674)

[Tabuľka 5.39: Vokálne činnosti 108](#_Toc395254675)

[Tabuľka 5.40: Inštrumentálne činnosti 109](#_Toc395254676)

[Tabuľka 5.41: Percepčné činnosti 110](#_Toc395254677)

[Tabuľka 5.42: Hudobno*–*pohybové činnosti 111](#_Toc395254678)

[Tabuľka 5.43: Hudobno*–*dramatické činnosti 112](#_Toc395254679)

[Tabuľka 5.44: Výtvarné činnosti s tvarom na ploche 113](#_Toc395254680)

[Tabuľka 5.45: Výtvarné činnosti s tvarom v priestore 115](#_Toc395254681)

[Tabuľka 5.46: Výtvarné činnosti s farbou 116](#_Toc395254682)

[Tabuľka 5.47: Spontánny výtvarný prejav 117](#_Toc395254683)

[Tabuľka 5.48: Synestézia (medzizmyslové vnímanie) 119](#_Toc395254684)

[Tabuľka 5.49: Vnímanie umeleckých diel 120](#_Toc395254685)

[Tabuľka 5.50: Zdravie a zdravý životný štýl 121](#_Toc395254686)

[Tabuľka 5.51: Hygiena a sebaobslužné činnosti 123](#_Toc395254687)

[Tabuľka 5.52: Pohyb a telesná zdatnosť 124](#_Toc395254688)

[Tabuľka 5.53: Sezónne aktivity a kurzy\* 127](#_Toc395254689)

# ÚVOD

V zmysle *Zákona č. 245/2008 Z. z. o výchove a vzdelávaní (školského zákona) a o zmene a doplnení niektorých zákonov v znení neskorších predpisov* predstavuje materská škola vzdelávaciu inštitúciu, ktorej absolvovaním posledného roka sa získava predprimárne vzdelanie ako stupeň vzdelania (§16, ods.2). Materská škola sa popri iných možnostiach štatistického uznania predprimárneho vzdelania (v zmysle *Vyhlášky 243/2012 Štatistického úradu SR, ktorou sa vydáva Štatistická klasifikácia odborov vzdelania*), ako inštitúcia s cielenou organizáciou výchovy a vzdelávania, považuje za optimálny variant dosahovania uvedeného stupňa vzdelania s jasne stanovenými cieľmi, obsahom a funkčne usporiadanou organizáciou.

Zdôraznenie cieleného vzdelávania v materskej škole stojí aj v pozadí toho, že materská škola sa uvedeným *Zákonom č. 245/2008 Z. z. o výchove a vzdelávaní (školského zákona) a o zmene a doplnení niektorých zákonov v znení neskorších predpisov* stala súčasťou školskej sústavy a získala legitímny status školy. Týmto krokom sa materská škola stala súčasťou siete škôl zabezpečujúcich v graduačnej nadväznosti všeobecné vzdelávanie, pričom jej poslaním je poskytnutie predprípravy na tento druh vzdelávania. S vedomím všeobecnovzdelávacej misie materských škôl sa teda vytvára aj základný rámec obsahu vzdelávania vyjadrený v Štátnom vzdelávacom programe pre predprimárne vzdelávanie materských školách. Materská škola ako súčasť sústavy škôl sa svojím obsahom viaže na stabilné ciele všeobecného vzdelania v prieniku všetkých stupňov vzdelávania a dostáva sa do reálnej kontinuity s následným primárnym stupňom vzdelania.

Štátny vzdelávací program pre predprimárne vzdelávanie v materských školách formuluje základné požiadavky štátu na poskytovanie inštitucionálneho predškolského vzdelávania vo všetkých materských školách v Slovenskej republike. Vyjadruje nevyhnutný štandard poskytovaného vzdelávania v cieľovej, výkonovej a obsahovej rovine, ktorý je záväzný pre všetky materské školy bez ohľadu na ich konkrétnu profiláciu. Štát prostredníctvom tohto dokumentu garantuje kvalitu inštitucionálneho predškolského vzdelávania. Štátny vzdelávací program pre predprimárne vzdelávanie v materských školách je záväzným dokumentom pri vytváraní školských vzdelávacích programov a požiadavky v ňom vyjadrené sú predmetom vyhodnocovania a kontroly výchovno-vzdelávacej činnosti materských škôl zo strany príslušných orgánov štátu.

Štátny vzdelávací program vyjadruje nielen cieľové a obsahové požiadavky na vzdelávanie v materskej škole, ale naznačuje aj rámec procesuality a možnosti zmysluplnej evaluačnej práce pri napĺňaní cieľov vzdelávania v materskej škole. A to tak, aby bol v súlade s medzinárodne akceptovanými požiadavkami na kvalitu predškolského vzdelávania ako plnohodnotnej súčasti všeobecného a celoživotného vzdelávania.

# CIELE VÝCHOVY A VZDELÁVANIA V MATERSKEJ ŠKOLE

Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v §4 *Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*. Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona.

K špecifickým cieľom vzdelávania v materskej škole patrí:

* zlepšovať sociálnu aktivitu a angažovanosť dieťaťa,
* podporiť vzťah dieťaťa k poznávaniu a učeniu,
* podporovať rozvoj individuálnych spôsobilostí dieťaťa,
* sprostredkovať základy verejnej kultúry,
* rozvíjať u dieťaťa dimenzie školskej spôsobilosti.

# STUPEŇ VZDELÁVANIA

Získanie predprimárneho vzdelania ako iniciálneho vzdelania sa realizuje v intenciách *Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*. V intenciách tohto zákona sa vydáva aj príslušný doklad o získanom stupni vzdelania.

# PROFIL DIEŤAŤA ABSOLVUJÚCEHO MATERSKÚ ŠKOLU

Dieťa po absolvovaní materskej školy je pripravené na vstup do základnej školy. Vzdelávanie v materskej škole smeruje k osvojeniu všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Predpokladom na vstup do primárneho vzdelávania je dosiahnutie školskej spôsobilosti.

Dieťa, ktoré absolvuje materskú školu, disponuje štandardnými charakteristikami školskej spôsobilosti. Miera štandardizácie výkonov napĺňajúcich uvedené dimenzie školskej spôsobilosti je konkretizovaná v časti *Vzdelávacie štandardy* tohto štátneho vzdelávacieho programu.

Ciele a vzdelávací obsah materskej školy sú v tomto vzdelávacom programe vyjadrené v jednotlivých vzdelávacích oblastiach tak, že sú kompatibilné so základnými požiadavkami na kombináciu vedomostí, zručností a postojov vyjadrenú v koncepte tzv. kľúčových kompetencií v *Odporúčaní Európskeho parlamentu a Rady Európskej únie z 18. decembra 2006 o kľúčových kompetenciách pre celoživotné vzdelávanie* (2006/962/ES). Podľa tohto odporúčania sú to tie kľúčové kompetencie, ktoré potrebujú všetci jednotlivci na osobné uspokojenie a rozvoj, aktívne občianstvo, spoločenské začlenenie a zamestnanosť. Dimenzie školskej spôsobilosti v našom národnom kontexte tradične vyjadrujú aj obsahujú základné aspekty kľúčových kompetencií, samozrejme pri zohľadnení špecifík predškolského vzdelávania.

Európsky referenčný rámec stanovuje osem kľúčových kompetencií:

1. komunikácia v materinskom jazyku,

2. komunikácia v cudzích jazykoch,

3. matematická kompetencia a základné kompetencie v oblasti vedy a techniky,

4. digitálna kompetencia,

5. naučiť sa učiť,

6. spoločenské a občianske kompetencie,

7. iniciatívnosť a podnikavosť,

8. kultúrne povedomie a vyjadrovanie.

**Dieťa po absolvovaní materskej školy nemusí disponovať všetkými uvedenými kompetenciami, no spĺňanie dimenzií školskej spôsobilosti vytvára predpoklady na osvojenie si všetkých požadovaných kompetencií v budúcnosti.**

# VZDELÁVACIE OBLASTI A VYUČOVACÍ JAZYK

Obsah vzdelávania v materskej škole je obsahom všeobecného vzdelávania a je štruktúrovaný v obsahovo jasne definovaných a ohraničených oblastiach všeobecného vzdelávania, podobne, ako je to na následných stupňoch vzdelávania. Jednotlivé vzdelávacie oblasti reprezentujú základné obsahy ľudskej kultúry, ktoré tradične dobre reprezentujú všeobecné vzdelanie a pokrývajú všetky aspekty kultúrnej gramotnosti, ktoré sa v súčasnej kultúre považujú za hodnotné a ktoré sa budú kontinuálne rozvíjať na následných vzdelávacích stupňoch. Vymedzený obsah jednotlivých vzdelávacích oblastí pokrýva a vyčerpáva komplexne celý obsah predškolského vzdelávania v materskej škole, nie je teda nadstavovaný ďalšími dodatkovými, doplnkovými či prierezovými témami, či tematickými okruhmi. Obsah vzdelávacích oblastí nevylučuje možnú aktualizáciu, inováciu a obohatenie v rámci školských vzdelávacích programov. Vymedzené vzdelávacie oblasti sú postačujúce na to, aby reálne pokryli celý komplex všeobecného vzdelávania a kultúrnej gramotnosti, takže akákoľvek potenciálna inovácia obsahu vzdelávania je realizovateľná v nich samotných.

**Obsah vzdelávania v materskej škole sa vymedzuje v nasledujúcich vzdelávacích oblastiach:**

* Jazyk a komunikácia
* Matematika a práca s informáciami
* Človek a príroda
* Človek a spoločnosť
* Človek a svet práce
* Umenie a kultúra
* Zdravie a pohyb

Vymedzenie obsahu vzdelávania v materskej škole v uvedených vzdelávacích oblastiach neznamená, že vzdelávacie aktivity v materskej škole sa nevyhnutne musia viazať výlučne na jednu z konkrétnych vzdelávacích oblastí. Vzdelávacie oblasti sú vzájomne prestupné a ciele jednej z nich možno dosahovať aj pri realizácii obsahu z iných vzdelávacích oblastí. Na úrovni plánovania obsahu vzdelávania v konkrétnych materských školách je možné vzájomné prelínanie vzdelávacích oblastí, či dokonca ich integrácia.

Vo veciach vyučovacieho jazyka, používania jazyka národnostných menšín a uskutočňovania výchovy a vzdelávania v cudzom jazyku sa v materských školách postupuje podľa príslušných ustanovení *Zákona č. 245/2008 Z. z. o výchove a vzdelávaní (školského zákona) a o zmene a doplnení niektorých zákonov v znení neskorších predpisov.*

## Charakteristika jednotlivých vzdelávacích oblastí

V Štátnom vzdelávacom programe pre predprimárne vzdelávanie v materských školách sú jednotlivé vzdelávacie oblasti štruktúrované do podoblastí, ktoré vyjadrujú svojbytnú logiku každej vzdelávacej oblasti. Program rešpektuje osobitosti týchto oblastí, preto je štruktúra každej z nich spracovaná vo viacúrovňovom členení.

### *Vzdelávacia oblasť: Jazyk a komunikácia*

Hlavným cieľom vzdelávacej oblasti *Jazyk a komunikácia* je rozvinutie komunikačnej kompetencie dieťaťa vo všetkých jazykových rovinách s využitím špecifického rozvojového potenciálu písanej reči.

V rámci vzdelávacej oblasti *Jazyk a komunikácia* sú v programe posilnené tie stránky jazyka, ktoré sú dôležitým predpokladom úspešného budúceho rozvoja gramotnosti žiakov tak v primárnom ako aj v celom ďalšom vzdelávaní. Ide predovšetkým o nadobúdanie skúseností s písanou rečou. Vo výchovno-vzdelávacej činnosti sa preto kladie dôraz na využívanie širokého spektra textov žánrovo rôznorodej detskej literatúry, ktorá má viaceré významné funkcie:

* Je zdrojom bohatej jazykovej skúsenosti – slúži ako jazykový vzor, zdroj jazykovej rôznorodosti v spisovnej, kultivovanej a vysoko rozvinutej podobe materinského jazyka. Prispieva tak k rozvoju hovorenej podoby jazyka a komunikácie, stimulácii vývinu reči na úrovni všetkých jej zložiek – slovnej zásoby, súvislého, gramaticky správneho, spisovného a sociálne primeraného vyjadrovania sa.
* Je bohatým zdrojom poznatkov a vedomostí o  písanej reči, prispieva k rozvoju všetkých významných predpokladov („prekurzorov“) vývinu gramotnosti (rozvíja počúvanie a porozumenie čítaného textu, chápanie významu a funkcií písanej reči, uvedomovanie si vzťahu medzi hovorenou a písanou podobou jazyka) tak na úrovni jej obsahových ako aj formálnych aspektov.
* Je dôležitým zdrojom pozitívnych zážitkov a skúseností, podporujúcich motiváciu, záujem a vzťah k písanej kultúre,  vzdelávaniu a učeniu.

Štruktúra výkonových a obsahových štandardov sa člení na dve časti. Prvá časť sa týka **hovorenej reči,** ktorú tvoria tri podoblasti. Okrem požiadaviek na artikuláciu a výslovnosť, gramatickú správnosť a spisovnosť hovorenej reči sa kladie dôraz na sociálnu primeranosť používania jazyka a dodržiavanie komunikačných konvencií. V tomto kontexte – s ohľadom na komunikačné situácie – sa posudzuje aj dodržiavanie požiadaviek na spisovné vyjadrovanie[[1]](#footnote-1).

Druhá časť výkonových a obsahových štandardov je zameraná na dva kľúčové aspekty **písanej reči** a písanej kultúry – jej obsah a formu, pričom sa vychádza z predpokladu, že prirodzený vývin poznávania písanej reči postupuje od obsahu k forme. Tomu zodpovedá ich poradie. Najprv sa kladie dôraz na nadobúdanie skúseností s obsahom – významom a funkciou písanej reči a jej rozličných žánrov. Výkonové štandardy v tejto časti sú členené do štyroch podoblastí, zameraných na chápanie funkcií písanej reči, porozumenie explicitného a implicitného významu textu a znalosť žánrov a jazykových prostriedkov písanej reči. Na to nadväzuje získavanie skúseností, vedomostí a schopností týkajúcich sa formálnych charakteristík písanej reči a písanej kultúry. Poznávanie formy sa nechápe ako priamy nácvik či vyučovanie, ale skôr ako prirodzený výsledok skúseností. Dôležité sú tu tak predchádzajúce skúsenosti s obsahmi, ako aj ďalšie, čoraz bohatšie skúsenosti s formou, príležitosti na jej skúmanie, objavovanie a chápanie. Do tejto časti je okrem podoblasti fonológie (fonematického uvedomovania) a grafomotoriky zahrnutá aj podoblasť poznávania knižných konvencií a utvárania konceptu tlače.

Napriek uvedenému členeniu a usporiadaniu vzdelávacích štandardov je dôležité pamätať na to, že jednotlivé zložky jazyka, ktoré tieto podoblasti programu reprezentujú, je potrebné chápať, rozvíjať, posudzovať a hodnotiť vo vzájomných súvislostiach, prepojení, v kontexte jazyka, jeho zmysluplného používania v procese každodennej sociálnej komunikácie a jazykových hier. V programe sa počíta s tým, že písané texty budú súčasťou vzdelávacích aktivít v rámci všetkých ostatných vzdelávacích oblastí. Z dlhodobej perspektívy je cieľavedomé využívanie textov v kontexte širokého spektra vzdelávacích obsahov už v predškolskom veku dôležitým predpokladom rozvíjania kultúrnej gramotnosti, chápania vzdelávacej funkcie písanej reči, utvárania čitateľských návykov a predstáv o podstate a povahe vzdelávania[[2]](#footnote-2).

### *Vzdelávacia oblasť: Matematika a práca s informáciami*

Základné ciele tejto oblasti sú zamerané na to, aby poskytovali základy matematických a informatických poznatkov, zručností a činností s matematickými objektmi, pomocou ktorých sa ďalej rozvíja matematické myslenie a matematické činnosti vo vzdelávaní na vyšších vzdelávacích stupňoch, najmä matematické vzdelávanie na prvom stupni základnej školy. Prostredníctvom jej obsahu sa začína rozvíjať presné myslenie dieťaťa a formovanie jeho argumentácie v rôznych prostrediach, ako aj rozvoj algoritmického myslenia.

**Pri plnení cieľov v tejto oblasti učiteľk**a:[[3]](#footnote-3)

* jednotlivé vzdelávacie aktivity organizuje predovšetkým hravou formou, dramatizovaním a formou rôznych hier a súťaží,
* iniciuje, aby sa deti aj pri bežných situáciách a činnostiach stretávali s matematikou a jej používaním, snaží sa, aby deti získavali nové vedomosti z tejto oblasti pomocou riešenia úloh podľa možností z bežného života,
* vedie deti k vyvodzovaniu významov nových slov a symbolov v tejto oblasti, v následných vzdelávacích aktivitách a komunikačných situáciách ich opakovane používa, vytvára príležitosti na ich zmysluplné používanie deťmi,
* dáva deťom dostatočne veľa príležitostí stretávať sa s úlohami, ktoré nemajú riešenie, alebo majú viac riešení,
* uplatňuje pri riešení úloh riadené rozhovory, ktorých súčasťou je aj kladenie otázok a pokynov, vyzýva deti, aby sa navzájom počúvali, kládli otázky a odpovedali,
* umožní deťom dostatok príležitostí sledovať a spoznávať argumentáciu aj s možnosťou sa o ňu pokúšať.

Štruktúra výkonových a obsahových štandardov vzdelávacej oblasti Matematika a práca s informáciami je koncipovaná do štyroch podoblastí[[4]](#footnote-4): Čísla a vzťahy, Geometria a meranie, Logika a štatistika, Práca s informáciami.

Prvá sa týka predovšetkým zisťovania počtu predmetov v skupine a riešenia jednoduchých úloh súvisiacich s počtom. Druhá sa zameriava na orientáciu v priestore a rovine, deti sa v nej zoznamujú s najjednoduchšími geometrickými útvarmi a ich porovnávaním. Tretia časť je malým úvodom do logiky, kde sa deti stretávajú s kvantifikátormi a riešia jednoduché úlohy na rozmýšľanie. Štvrtá časť je prostredníctvom digitálnych hračiek a hier úvodom do práce podľa návodu.

Obsah tejto oblasti je súčasne prostriedkom na rozvíjanie všetkých, ale najmä matematickej kompetencie. To možno najlepšie docieliť použitím čo najrozmanitejších hier a foriem práce s deťmi. Cieľom tejto vzdelávacej oblasti je aj dosiahnuť, aby dieťa postupne viac a samostatnejšie tvorilo, objavovalo, argumentovalo.

### *Vzdelávacia oblasť: Človek a príroda*

Hlavným cieľom vzdelávacej oblasti *Človek a príroda* je počiatočný rozvoj prírodovednej gramotnosti. Úlohou učiteľky je viesť deti k vyjadrovaniu aktuálnych predstáv o predmetoch, javoch a situáciách určených vzdelávacím štandardom tak, aby malo každé dieťa možnosť vyjadriť svoju predstavu a prostredníctvom premyslených podnetov učiteľky ju meniť a zdokonaľovať.

Učiteľka volí také podnety, aby deti v čo najväčšej miere získavali skúsenosť s reálnymi predmetmi, javmi a situáciami. Priebeh vzdelávacích činností by mal byť postavený na podnetných, stimulujúcich situáciách, ktoré vzbudzujú u detí zvedavosť poznávať prírodné reálie. V samotnej prírodovednej vzdelávacej činnosti je učiteľka pre deti vzorom zvedavej a bádajúcej osoby, ktorá neustále kladie otázky a hľadá odpovede pozorovaním a manipulovaním. Súčasťou rozvoja prírodovednej gramotnosti v predškolskom veku je rozvoj špecifických spôsobilostí, ktoré vedú dieťa do nových poznávacích situácií a pomáhajú mu systematizovať doterajšiu skúsenosť a vytvárať zmysluplné poznanie o fungovaní sveta.

Medzi prírodovedné spôsobilosti, ktoré je možné v predškolskom veku rozvíjať, patrí pozorovanie (cieľavedomé získavanie nových informácií z prostredia), kategorizovanie (porovnávanie a triedenie na základe cieleného pozorovania) a vedecká komunikácia (vyjadrená argumentáciou vlastnou skúsenosťou). Potrebné je venovať sa aj tvorbe detských otázok a spôsobu, akým sa snažia na ne hľadať odpoveď. Významné postavenie má v tomto smere rozvoj spôsobilosti tvoriť predpoklady. Predpoklady prirodzene vedú deti ku skúmaniu predmetov, javov a situácií pokusom a omylom alebo jednoduchým pozorovaním. Učiteľkinou úlohou je podporovať dieťa v jeho bádateľskej snahe, usmerňovať ho tak, aby dospelo k zmysluplnému poznaniu a poskytovať mu informácie, ktoré mu pomôžu korektne uchopiť základné prírodovedné pojmy.

### *Vzdelávacia oblasť: Človek a spoločnosť*

Hlavným cieľom vzdelávacej oblasti *Človek a spoločnosť* je viesť dieťa k základnej orientácii v blízkom spoločenskom prostredí – v jeho časových, priestorových, sociálnych, medziľudských vzťahoch. Uvedená vzdelávacia oblasť sa orientuje na *poznávanie spoločenského prostredia* a na *prosociálnu výchovu*.

Pri poznávaní okolitého sveta stavia učiteľka na prirodzenej detskej zvedavosti. Dôraz je na zoznamovaní sa s blízkym a vzdialenejším prostredím na základe významných geografických a historických prvkov najmä prostredníctvom pozorovania a následnom zdieľaní zážitkov a skúseností detí. Podoblasť Režim dňa a Orientácia v čase a ich vzdelávacie štandardy sú zamerané na oboznámenie sa s režimom dňa, v ktorom deti poznávajú jednotlivé časové úseky dňa. Postupne sa učia rozlišovať časové vzťahy týždňa, mesiaca a roka. Podoblasti Orientácia v okolí, Geografia okolia, Geografia Slovenskej republiky (napr. najznámejšie prírodné krásy našej vlasti a pod.), História okolia a Národné povedomie sa sústreďujú na poznávanie a orientovanie sa v okolí prostredníctvom dominánt obce, mesta, v ktorom deti žijú. Deti sú prostredníctvom nich oboznamované aj s kultúrou a spoločenským dianím v regióne či vlasti. Poznávajú významné inštitúcie, ktoré sú v ich obci alebo meste a ktoré významným spôsobom ovplyvňujú život danej lokality. Oboznámené sú aj s hlavným mestom Slovenskej republiky – Bratislavou. V podoblasti Dopravná výchova sa pozornosť venuje poznávaniu pravidiel cestnej premávky všeobecne. Ďalej sa sústreďuje na poznávanie dopravných pravidiel vo vzťahu k dieťaťu, ako aj ich praktickému overeniu. Konkrétne sa zameriava na potrebu používania reflexných a ochranných prvkov. Hlavnými metódami poznávania spoločenského prostredia sú didaktická hra, pozorovanie, zážitkové učenie a riadený rozhovor opierajúci sa o skúsenosti detí.

*Prosociálna výchova* sa orientuje na rozvíjanie žiaducich osobnostných charakteristík dieťaťa. Vo vzdelávacích štandardoch podoblasti Ľudia v blízkom a širšom okolí je dôraz na uvedomovaní a poznávaní identity dieťaťa najmä na základe rodinných väzieb a na získavaní elementárnych sociálnych zručností, dôležitých pre jeho sociálnu komunikáciu medzi rovesníkmi a pre fungovanie dieťaťa medzi ľuďmi v širšom spoločenskom prostredí. Podoblasť Základy etikety sa zameriava na osvojovanie si kultivovaného správania s dodržiavaním základných pravidiel slušnosti. Podoblasť Vlastnosti a emócie sa sústreďuje na vnímanie a rozoznávanie pozitívnych a negatívnych emócií a vlastností u seba a u druhých osôb (detí i dospelých) presadzujúc taktné usmerňovanie dieťaťa, ktoré ho vedie k elementárnej sebareflexii. Samostatné miesto má v prosociálnej výchove podoblasť Mediálna výchova, prostredníctvom ktorej sú deti vedené k utvoreniu si predstavy o skutočnej a virtuálnej realite a k jej postupnému odlišovaniu. Dôraz sa kladie aj na utváranie elementárnych základov kritického myslenia, napr. vo vzťahu k odmietaniu negatívnych hodnotových aspektov, ktoré sú predkladané v niektorých mediálne spracovaných rozprávkach a príbehoch. Podoblasť Prosociálne správanie je venovaná utváraniu predpokladov pre prosociálne cítenie a správanie detí, napr. pre uplatňovanie vďačnosti, pomoci, obdarovania, delenia sa a pod., pričom dôraz sa kladie na to, aby pre deti bola modelom pozitívneho etického správania učiteľka. Prosociálna výchova smeruje k vytvoreniu si adekvátneho sebaobrazu a k získaniu adekvátnej sebaúcty dieťaťa, a preto ju možno integrovať do rôznych pedagogických situácií ako aj rôznych okamihov počas dňa. Hlavnými metódami prosociálnej výchovy sú napodobňovanie modelov pozitívneho etického správania, rolová hra a zážitkové učenie.

### *Vzdelávacia oblasť: Človek a svet práce*

Cieľom vzdelávacej oblasti *Človek a svet práce* je najmä rozvíjanie všeobecných užívateľských zručností potrebných v bežnom živote, pričom predškolské vzdelávanie rozvíja tie, ktoré sú v rámci vývinového hľadiska pre dieťa dôležité; napríklad vytvára grafomotorické predispozície, dieťa lepšie zvláda sebaobslužné činnosti, zvláda v domácnosti bežné úkony. Učiteľkinou úlohou je vytvárať dostatočný priestor s dostatočným materiálnym zabezpečením tak, aby každé dieťa malo rovnakú možnosť prakticky si rozvíjať zručnosti, ktoré sú špecifikované vzdelávacím štandardom.

Významnú súčasť vzdelávacieho obsahu tvorí rozvoj elementárneho technického premýšľania, v ktorom dieťa využíva nesystematickú prírodovednú skúsenosť, čím sa skúsenosť systematizuje a vedomosti sa pragmatizujú. Na dosiahnutie stanovených cieľov pomáha učiteľka deťom v samotných výchovno-vzdelávacích činnostiach riešiť jednoduché technické problémy. Týmto spôsobom dieťa spoznáva vlastnosti materiálov a učí sa využívať to, čo o materiáloch vie. Aby bolo v technických zadaniach dieťa úspešné, musí byť vnímavé voči prostrediu, pozorovať vlastnosti predmetov, pokusom a omylom skúšať rôzne riešenia, tvorivo pristupovať k využívaniu dostupných materiálov a nástrojov. V uvedenom procese nie je učiteľkinou úlohou zadávať presné postupy, ale viesť deti k tvorbe vlastných postupov, resp. k spontánnej modifikácii zadávaných postupov.

### *Vzdelávacia oblasť: Umenie a kultúra*

Vzdelávacia oblasť ***Umenie a kultúra*** sa sústreďuje na dve tradičné výchovy – ***hudobnú a výtvarnú***.

***Hudobná výchova*** vychádza z hudobného umenia a jej hlavným cieľom je rozvíjať elementárne hudobné schopnosti, zručnosti a návyky detí predškolského veku**,** ktoré sa stanú základom pre ich ďalšie plnohodnotné zmocňovanie sa hudby**.** Ide o komplex hudobných aktivít, ktoré sa navzájom prelínajú, podmieňujú, dopĺňajú, podporujú a zmysluplne integrujú. Dieťa je potrebné vnímať ako jedinečnú osobnosť s väčšou či menšou mierou hudobného nadania, ktorá má právo byť rozvíjaná po hudobnej i emocionálnej stránke. Jednotlivé hudobno-výchovné činnosti tvoria šesť podoblastí tejto vzdelávacej oblasti.

Podoblasť Rytmické činnosti vychádza z poznania, že deti najprirodzenejšie rytmus prežívajú prostredníctvom rytmizovaného slova a následne ho prenášajú do podoby elementárneho pohybu a hry na telo. Vytvára sa tu priestor pre osobnú skúsenosť s rytmizáciou v podobe: rytmizácie riekaniek, slov a slovných spojení, rytmických dialogických hier, čo je východiskom aj pre vytváranie rytmických sprievodov k piesňam či riekankám.

Podoblasť Vokálne činnosti zdôrazňuje nielen spievanie vhodných (ľudové, umelé, populárne piesne pre deti) a primeraných pre detského interpreta piesní, ale aj prácu s detským hlasom prostredníctvom hlasových a dychových cvičení a hier s hlasom a dychom. Hry s hlasom a dychom považujeme za jeden z prostriedkov rozvoja vokálnych kompetencií a odstraňovania nespevnosti detí. Obsahový štandard upresňuje, v akom tónovom priestore by mali byť piesne, ktoré budú deti spievať, uplatňujúc správne spevácke návyky do takej miery, do akej ich môžu mať deti predškolského veku osvojené.

Inštrumentálne činnosti sú jednou z foriem aktívneho zmocňovania sa hudby. V tejto podoblasti sa od učiteľky očakáva, že bude vytvárať pedagogické situácie, v ktorých bude deťom umožnené využívať hudobné nástroje Orffovho inštrumentára, aj vlastnoručne zhotovené rytmické nástroje. Vytvorí priestor pre tvorivé dotváranie spevu piesní a hudobnej skladby, rešpektujúc hudobné cítenie a predstavy detí.

Percepčné činnostikladú základ plnohodnotnému vnímaniu hudby. Ich cieľom je vychovávať vnímavého a aktívneho poslucháča hudby, ktorý si získa vzťah k hudbe na celý život. Vnímanie chápeme ako vnútornú aktivitu, kedy hudba nie je len zvukovou či hudobnou kulisou, ale aktívnym – vnútorne zúčastneným počúvaním hudobných podnetov. Deti sú vedené k tomu, aby svoje pocity z počúvanej hudby pomenovali – verbalizovali, vyjadrili pohybom či výtvarne.

PodoblasťHudobno-pohybové činnosti je zameraná na kultivovanie telesného pohybu detí, doplnená o oblasť ich elementárnej tanečnej prípravy. Tanečné prvky sú spájané aj s hrou na tele (tlieskanie, plieskanie, podupy) do jednoduchých choreografií, čo je typické pre prejavy ľudovej tanečnej kultúry rôznych etník žijúcich na Slovensku. Imitácia je východiskom hudobno-pohybových činností a hudobno-pohybových hier, ale je zdôraznená aj potreba vytvoriť priestor pre tvorivé pohybové stvárnenie hudobných podnetov.

V podoblastiHudobno-dramatické činnostisa integrujú všetky hudobné prejavy so slovnými, výtvarnými a pohybovými prejavmi,prostriedkamihudobnej dramatiky: hudobno-dramatickej improvizácie a interpretácie. Uvedené prvky sú uplatnené v hudobno-dramatických celkoch, hudobných rozprávkach, hudobno-dramatickom stvárnení piesní a riekaniek.

***Výtvarná výchova*** v predškolskom vzdelávaní vychádza z psychických dispozícii dieťaťa. Jeho tendencie vyjadrovať sa kresebne a v materiáloch súvisia s potrebou zanechať viditeľnú a hmatateľnú stopu a vyjadriť prostredníctvom predmetného artefaktu svoju fantáziu. V rámci výtvarných činností sa dáva priestor dôležitým funkciám rozvíjajúcej sa psychiky dieťaťa: hľadaniu a vytváraniu si foriem na vyjadrenie svojho vnútorného sveta (stvárnenia svojich myšlienkových modelov) a rozvíjaniu schopností a zručností (technického zvládnutia nástrojov a materiálov).

V nadväznosti na detsky spontánne výtvarné vyjadrovanie sa metodicky vytvárajú predpoklady budúcej vizuálnej gramotnosti – teda schopnosti rozumieť vizuálnym vyjadrovacím prostriedkom, ktoré sú súčasťou súčasnej kultúry (prezentované všade navôkol – v knižnej ilustrácii v médiách, obrázkoch v časopisoch a v reklamách, architektúre, filmoch, dizajne). Rozvíja obrazotvornosť dieťaťa. Pomáha dieťaťu znaky a symboly nielen spoznávať ale aj kreovať vlastné symboly a znaky a vyjadrovať sa prostredníctvom nich. Výtvarné činnosti dieťaťa sú hrou. Pôsobenie učiteľky je v prvom rade rola spoluhráča, ktorý má na zreteli záujem dieťaťa a pomáha mu otvárať jeho možnosti. Individuálne, aj kultúrne. Formuje u dieťaťa vzťah ku kultúre a umeniu (architektúra/najznámejšie pamiatky, maliarske diela, sochárske diela, ilustrácie v knižkách, filmy, tvary v dizajne atď.). Cez verbálnu interpretáciu diela (opis diela dieťaťom rozvíja u dieťaťa schopnosť komunikovať a vyjadrovať vlastné myšlienky a postoje).

Reaguje na riziká schematizácie prejavu, ku ktorej deti inklinujú – na druhej strane ale chápe potrebu istej miery komunikačnej konvencionality. Pripravuje deťom prostredie na objavovanie iných, nových ciest (tém, motívov, techník, materiálov, nástrojov), teda k tvorivému prístupu, sleduje ich voľby a vedie s nimi dialóg.

Výtvarné činnosti možno veľmi dobre prepájať s ďalšími oblasťami poznávania sveta, s ďalšími druhmi umenia a činnosťami. Ich ciele i procesy sa prekrývajú nielen kvôli činnostnému charakteru učenia sa dieťaťa, ale aj v oblasti poznávania (napr. matematiky, prírody i jazyka); sú účinným prostriedkom integrovaného výchovno-vzdelávacieho procesu.

Výkonové štandardy vyjadrujú podstatné požiadavky na rozvoj zručností a poznávacích schopností, ktoré sú koncipované so zreteľom na nadväzujúce rozvíjanie v rámci primárneho vzdelávania.

Obsahové štandardy vyjadrujú rámec činností a námetov, ktoré vedú k naplneniu výkonových štandardov. Učiteľka ich môže tvorivo variovať a rozširovať podľa potrieb a schopností detí.

***Hlavný cieľ:***

Deti prostredníctvom hravých činností s materiálmi, nástrojmi a jednoduchými výtvarnými vyjadrovacími prostriedkami vyjadrujú svoju fantáziu, rozvíjajú svoje schopnosti a získavajú základné zručnosti v komunikácii a poznávaní sveta prostredníctvom vizuálnej kultúry.

### *Vzdelávacia oblasť: Zdravie a pohyb*

Hlavným cieľom vzdelávacej oblasti *Zdravie a pohyb* je poskytovať základné informácie súvisiace so zdravím a súčasne prostredníctvom vhodných telesných cvičení osvojovať a zdokonaľovať nové pohybové zručnosti a rozvíjať pohybové schopnosti.

Vzdelávacia oblasť *Zdravie a pohyb* je zameraná na pohyb ako prostriedok upevňovania zdravia a podpory správneho psychosomatického a psychomotorického vývinu detí predškolského veku. Dieťa by malo byť motivované k pohybovej aktivite a využívať ju v každodennom živote bez pocitu únavy alebo vyčerpania. Dôležitou súčasťou tejto oblasti sú i základné hygienické návyky a jednoduché sebaobslužné činnosti.

Vo väzbe na uvedený cieľ je vzdelávacia oblasť štruktúrovaná do štyroch podoblastí: Zdravie a zdravý životný štýl; Hygiena a sebaobslužné činnosti; Pohyb a telesná zdatnosť; Sezónne aktivity a kurzy. Podoblasť Zdravie a zdravý životný štýl je zameraná najmä na pochopenie významu zdravia pre človeka, podporu zdravia, pochopenie významu pohybu pre zdravie a načrtnutie hlavných charakteristík zdravého životného štýlu. Špecifickou súčasťou tejto podoblasti je i výchova k správnemu držaniu tela, ktorú je vhodné podporiť adekvátnymi zdravotnými cvičeniami. Druhá podoblasť sa venuje dodržiavaniu hygienických zásad a osvojovaniu si základných hygienických návykov. Táto podoblasť zahrňuje i činnosti, ktoré súvisia s kultúrou stolovania, používaním príboru a udržiavaním čistoty pri stolovaní, pozornosť je venovaná i základným sebaobslužným činnostiam ako sú obliekanie, vyzliekanie, obúvanie.

Dominantou podoblasťou je Pohyb a telesná zdatnosť, v ktorej sú prezentované telesné cvičenia zohľadňujúce špecifiká predškolského veku. Učiteľka by mala poskytovať deťom dostatok priestoru na pohybové vyjadrenie a súčasne ich motivovať k osvojovaniu si nových pohybových zručností, ktoré sú predpokladom pre ich ďalší motorický vývin. Pri tvorbe vzdelávacieho štandardu sa prihliadalo na predškolský vek tak, aby nepodceňoval, ale ani nepreceňoval štandardné schopnosti a predpoklady detí navštevujúcich materskú školu. Pri realizácii telesných cvičení je dôležité dbať na správnu techniku vykonania jednotlivých cvičení tak, aby bol zachovaný ich fyziologický účinok.

Dôležitou súčasťou oblasti Zdravie a pohyb je i podoblasť Sezónne aktivity a kurzy, ktorá umožňuje materskej škole zaradiť do svojho školského vzdelávacieho programu tie kurzy a sezónne pohybové aktivity, ktoré sú v súlade s podmienkami danej materskej školy. V tejto podoblasti nie je vymedzený výkonový štandard, avšak obsahový štandard predstavuje námety na jednotlivé pohybové aktivity.

# VZDELÁVACIE ŠTANDARDY

V štruktúre Štátneho vzdelávacieho programu pre predprimárne vzdelávanie v materských školách sa vytvára rámec pre funkčný a na seba nadväzujúci vzťah medzi výkonom dieťaťa (výkonový štandard), obsahom vzdelávania a jeho organizáciou (obsahový štandard) a schopnosťou učiteľky vyhodnocovať učebný proces dieťaťa (evaluačné otázky) vo vzťahu k stanoveným výkonom a vzdelávacím obsahom, no taktiež aj vyhodnocovať individuálne a špecifické charakteristiky dieťaťa vo vzťahu k jeho ďalšiemu rozvoju a vývinovému progresu. Každá vzdelávacia oblasť Štátneho vzdelávacieho programu tak figuruje v troch vedľa seba stojacich rovinách:

1. výkonové štandardy,
2. obsahové štandardy,
3. evaluačné otázky.

Výkonové štandardy v jednotlivých vzdelávacích oblastiach sú vyjadrené v pozorovateľných a hodnotiteľných výkonoch len **pre posledný rok materskej školy** a majú podobu explicitných parametrov školskej spôsobilosti. Výkonové štandardy smerujú k štandardnému výkonu, nestanovujú výkonové optimum, ani výkonový ideál. Výkonový štandard je dosiahnuteľný u väčšiny detskej populácie v rámci štandardných výchovno-vzdelávacích podmienok materskej školy.

Obsahové štandardy sú ukotvené v konceptuálnych východiskách jednotlivých vzdelávacích oblastí pre štandardné podmienky vzdelávania v materských školách. Obsah vzdelávania nie je spracovaný výlučne ako výpočet tematických a pojmových jednotiek. Je prezentovaný na báze konceptuálneho prístupu k jeho štrukturácii, v každej vzdelávacej oblasti sa teda vychádza z určitých odborných a vedeckých východísk. Tieto východiská stanovujú špecifické princípy a zásady štrukturácie obsahu. Znamená to, že pri obsahu vzdelávania je priestor na uvedenie zásadných a základných princípov práce s ním. Zároveň s cieľom zabezpečenia funkčného vzťahu medzi prvkami obsahu vzdelávania a výkonmi dieťaťa sú zohľadnené základné a  minimálne podmienky práce so vzdelávacím obsahom.

Evaluačné otázky ako tretia rovina Štátneho vzdelávacieho programu pre predprimárne vzdelávanie v materských školách sú určené pre učiteľky s cieľom prispievať k riadenému a funkčnému procesu vyhodnocovania detského učenia a pokroku. Práca s týmito otázkami má posilniť schopnosť učiteľky presne stanoviť východiskovú situáciu vo vzdelávaní a plastickejšie zachytávať pokrok detí vo vzdelávaní a zachytiť tento pokrok v súvislosti s kultúrnym a sociálnym kontextom života konkrétnych detí či detských skupín (tried). Práca s evaluačnými otázkami predstavuje konkrétny nástroj na zabezpečenie inklúzie vo vzdelávaní, pretože umožňuje naplánovať dosahovanie štandardov predškolského vzdelávania s ohľadom na diferencie detí a detských skupín v triedach.

Konkrétne evaluačné otázky obsiahnuté v Štátnom vzdelávacom programe pre predprimárne vzdelávanie v materských školách (učiteľky si vytvárajú a kladú mnohé ďalšie) a ich používanie uzatvára základný cyklus organizácie výchovno-vzdelávacieho procesu (sprostredkovanie obsahu – výkony dieťaťa – vyhodnocovanie procesu učenia – ďalšia práca s dieťaťom) a taktiež reaguje priamo na trendy projektovania štátnych programov pre predškolské vzdelávanie vo vyspelom svete, kde sa v ostatných rokoch v rámci ich revízií zaraďuje práve táto rovina s cieľom podpory evaluačných a autoevaluačných procesov vo vzdelávaní. Evaluačné otázky slúžia internému, vnútrotriednemu vyhodnocovaniu (t.j. evaluácii vykonávanej učiteľkou vo svojej vlastnej triede) s cieľom optimálnej podpory dieťaťa a rozvoja jeho spôsobilostí. Nejde o nástroj, ktorý by mal slúžiť externej evaluácii výchovno-vzdelávacieho procesu realizovanej napr. školskou inšpekciou. Na využívanie evaluačných otázok sa nepoužíva žiadna pedagogická dokumentácia. Evaluačné otázky slúžia na zefektívnenie plánovania výchovno-vzdelávacej činnosti. Zároveň majú tieto otázky podnietiť najmä rozvoj diagnostických a evaluačných nástrojov a ich uplatnenie v pedagogickej práci v materských školách.

Výkonové štandardy formulované v tabuľkách (pozri nižšie) nie sú spracované v prepojení na jeden obsahový štandard. Obsahové štandardy sa vzťahujú k viacerým výkonovým štandardom. Evaluačné otázky majú komplexnejší diagnostický význam, nevyplývajú priamo z výkonových štandardov. Skôr sa viažu na rozsiahlejšie súčasti jednotlivých vzdelávacích oblastí.

## Vzdelávacia oblasť Jazyk a komunikácia

**HOVOROVÁ REČ**

Tabuľka 5.1: Komunikačné konvencie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Aktívne a spontánne nadväzuje rečový kontakt so sociálnym prostredím.
* Reaguje na neverbálne signály (gestá, mimiku), udržuje očný kontakt, hlasitosť prejavu prispôsobuje situácii.
* Používanie jazyka prispôsobuje sociálnym situáciám a vzťahom.
* Pozná a dodržuje základné pravidlá vedenia dialógu.
 | Vzdelávacie aktivity a spoločné diskusie učiteľka moderuje s ohľadom na rovnomerné zapájanie všetkých detí do rozhovorov. Menej iniciatívne deti nenásilnou formou povzbudzuje, poskytuje im príležitosť – priestor a čas – na vyjadrenie, zabezpečuje podpornú spätnú väzbu, aj zo strany ostatných detí.Učiteľka používa a zdôrazňuje význam konvenčných fráz a slovných spojení pri vyjadrovaní potrieb a želaní, oslovovaní iných osôb (detí, dospelých), v závislosti od situácie, pri formálnej a neformálnej komunikácii.Učiteľka po dohode s deťmi vymedzí základné pravidlá komunikácie v triede (napr. počúvať, keď druhý hovorí; neskákať mu do reči; prihlásiť sa o slovo), umiestni ich na viditeľné miesto (v podobe piktogramov), dbá na ich dôsledné dodržiavanie. | V akých situáciách dieťa iniciuje komunikáciu?Akým spôsobom?Má problémy s nadväzovaním komunikácie? V akých situáciách?Ak používa dialekt, prepína medzi ním a spisovnou podobou jazyka v závislosti od situácie?V akých situáciách používa dialekt? Akú podobu jazyka preferuje v bežnej komunikácii?Akú podobu jazyka používa počas vzdelávacích aktivít v MŠ?Rozlišuje medzi neformálnou komunikáciou (s rovesníkmi, súrodencami) a formálnou komunikáciou s dospelými? V akých situáciách (a vo vzťahu k akým osobám) používa vykanie? Používa slová ako „prosím“, „ďakujem“ primeraným spôsobom?Uvedomuje si, že niektoré slová sa nemajú používať? Ako často a v akých situáciách používa hanlivé slová? Aké?Používa ich len v komunikácii s rovesníkmi?Používa ich aj v prítomnosti dospelých? Ako sa správa ku svojmu komunikačnému partnerovi? Počúva ho, keď hovorí? Čaká, kým ukončí svoj prehovor?Ako získava slovo? Kladie doplňujúce otázky? Čaká na ich zodpovedanie? Zotrváva v téme komunikácie? Dodržiavanie ktorých pravidiel komunikácie mu spôsobuje problémy? |

Tabuľka 5.2: Artikulácia a výslovnosť

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vyslovuje správne, zreteľne a plynule všetky hlásky a hláskové skupiny.
 | Verbálny prejav učiteľky poskytuje deťom správny rečový vzor. Ten je umocnený častým hlasným čítaním, pri ktorom učiteľka dbá na zreteľnú artikuláciu.Krátke literárne útvary (básničky, riekanky, vyčítanky) si deti osvojujú spamäti, recitujú ich s dôrazom na správnu výslovnosť. Jazykové hry spestruje učiteľka využívaním špecifických riekaniek so zameraním na precvičovanie problematických spoluhlások (sykaviek, slabikotvorných spoluhlások r, ŕ, l, ĺ, a pod.). | Ako sa správa počas čítania? Sleduje učiteľku pri rozprávaní? Sleduje učiteľku pri čítaní? Ako dlho udrží pozornosť pri počúvaní?Ako reaguje na čítané?Ako vyslovuje jednotlivé hlásky? S výslovnosťou ktorých hlások má problémy? Vyslovuje správne sykavky (s, c, z, dz, š, č, ž, dž)? Vyslovuje správne slabikotvorné spoluhlásky l/ĺ, r/ŕ ? |

Tabuľka 5.3: Gramatická správnosť a spisovnosť

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Formuluje gramaticky správne jednoduché rozvité vety a súvetia.
* Rozumie spisovnej podobe jazyka.
 | Významným zdrojom a vzorom spisovnej, gramaticky správnej a kultivovanej podoby materinského jazyka je písaná kultúra sprostredkovaná učiteľkou. Súčasťou podnetného jazykového prostredia materskej školy sú každodenné činnosti s literatúrou pre deti sprevádzané rozhovormi.Učiteľka tak vytvára príležitosti, ktoré deťom umožňujú vnímať a sledovať, že jazyk používaný v knihách a bežná hovorová reč sa môžu líšiť. Prostredníctvom vhodných textov demonštruje, že knižná podoba jazyka je vzorom správneho vyjadrovania sa, vedie deti k porovnávaniu a rozlišovaniu nárečových, hovorových, spisovných a nespisovných slov.Vo vzťahu k osvojovaniu si gramatických pravidiel dohliada na správnosť skloňovania všetkých slovných druhov, časovania slovies, stupňovania prídavných mien a prísloviek. | Vníma rozdiely medzi spisovnou a hovorovou podobou jazyka? Ktoré gramatické pravidlá uplatňuje úspešne? S čím má ešte ťažkosti? Vyjadruje sa spisovne, alebo používa dialekt? Ako reaguje na usmernenie učiteľky? Ako často ho treba usmerňovať a opravovať?Prekáža mu to v komunikácii?Snaží sa opraviť a vyjadriť sa spisovne? Čím sa vyznačujú jeho verbálne prejavy počas čítania kníh a rozhovorov o čítaní? Líšia sa od bežnej komunikácie? V čom? |

**PÍSANÁ REČ**

**Chápanie obsahu, významu a funkcií písanej reči**

Tabuľka 5.4: Poznávanie funkcií písanej reči

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Dokáže jednoducho vysvetliť, prečo je písaná reč dôležitá.
* Uvedie jednoduché príklady dôležitosti písanej reči.
 | Učiteľka volí na vzdelávacie aktivity texty rozmanitých žánrov, snaží sa o pestrosť ich využívania. Okrem ľudovej a autorskej poézie, rozprávok a príbehov využíva informačné texty (detské encyklopédie) a ďalšie informačné zdroje, vrátane IKT.Prostredníctvom rôznorodých žánrov a ich využívania v rámci vzdelávacích aktivít učiteľka demonštruje početné funkcie písanej reči tak, aby dieťa získalo predstavu o tom, že písaná reč:* umožňuje dorozumievanie (nad rámec hovorenej reči) v čase neprítomnosti adresáta komunikačného zámeru,
* je zdrojom poznatkov, informácií a vedomostí,
* je zdrojom zážitkov (emócií, prežívania, fantázie) a umožňuje ich vyjadrovať,
* má mnohoraké praktické využitie (napr. uľahčuje a rozširuje možnosti zapamätania si informácií, umožňuje riadenie vlastnej činnosti aj činnosti druhých, poskytuje informácie o praktických činnostiach).

Pravidelným čítaním, širokospektrálnou ponukou textových žánrov, možnosťou výberu s ohľadom na záujem detí poskytuje učiteľka bohaté zážitky a skúsenosti s čítaním, podporuje pozitívny vzťah ku knihám a písanej kultúre, prispieva k upevňovaniu čitateľských návykov. | Prejavuje snahu a záujem o využitie písanej reči? V akých situáciách, za akým účelom?Prejavuje záujem o „písomnú“ komunikáciu s inými? Chce niekomu „napísať“? Snaží sa sformulovať jednoduchý komunikačný odkaz? Hľadá odpovede na otázky, ktoré ho zaujímajú aj v knihách?Ako sa správa v knižnici? Vie podľa obálky vybrať z police vhodnú knižku?Prejavuje pri čítaní emócie? Aké prejavy emócií u neho prevládajú? Prejavuje pri čítaní radosť, smiech, napätie, smútok, zvedavosť? Sú jeho emočné reakcie vo vzťahu k textom primerané?Prejavuje záujem o čítanie písomných návodov k hrám? Dokáže v činnosti podľa prečítaného návodu postupovať? Aké textové žánre preferuje? Akým spôsobom ich využíva? |

Tabuľka 5.5: Porozumenie explicitného významu textu – slovná zásoba

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vlastnými slovami vysvetlí význam slov, ktoré pozná (napr. opisom, použitím synonymických výrazov, antoným a i.).
* Odpovedá na otázky týkajúce sa doslovného významu textu (napr. udalostí, deja, faktov, informácií a i).
* Reprodukuje stručne obsah prečítaného textu.
 | Pri hlasnom čítaní deťom učiteľka dbá na prozódiu (intonáciu, prízvuk, tempo, intenzitu, pauzy), moduláciou hlasu zvýrazňuje rozdiel medzi rozprávačom a priamou rečou rôznych postáv.Venuje patričnú pozornosť vysvetľovaniu a vyvodzovaniu významov odvodených, nových a neznámych slov.V následných rozhovoroch, vzdelávacích aktivitách a komunikačných situáciách ich opakovane používa, vytvára príležitosti na ich zmysluplné používanie deťmi. V slovných hrách (hľadanie protikladov, prirovnaní, tvorba zdrobnenín, homonymá, antonymá, synonymá a i.) upevňuje a rozvíja aktívnu slovnú zásobu detí.Počas čítania i po prečítaní textov kladie deťom kontrolné otázky, rekapituluje obsah, udalosti, pri náučných textoch fakty, informácie a nové poznatky (*Čo nové sme sa dozvedeli? Podľa čoho vieme, že...?*) | Ako reaguje na nové neznáme slová?Pýta sa, ak niečomu nerozumie?Rád používa slová, ktoré sa práve naučil?Ako reaguje na položené otázky?Snaží sa odpovedať, aj keď nevie? Aké stratégie pri tom používa? Háda? Rozmýšľa? Snaží sa spomenúť si?Odpovedá, len keď vie?Ako často odpovedá správne? Na aký typ informácií? Pri akých textoch a textových žánroch? V akej oblasti vedomostí vyniká? |

Tabuľka 5.6: Porozumenie implicitného významu textu

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Odpovedá na otázky nad rámec doslovného významu textu.
* Svoje odpovede vie primerane zdôvodniť.
* Obsahy a zážitky z čítania vyjadruje v kresbe, pohybových a dramatických hrách a iných činnostiach.
 | V rámci rozhovorov a diskusií k čítaným textom kladie učiteľka rôzne typy otázok, podnecuje deti k rozmýšľaniu o obsahu textu, rozvíja a prehlbuje porozumenie vo viacerých smeroch a rovinách porozumenia. Okrem otázok na doslovný význam textu vedie deti k:* predvídaniu obsahu, formulovaniu očakávaní, utváraniu predstáv,
* domýšľaniu obsahu – vyvodzovaniu možných významov (dedukcii),
* chápaniu súvislostí medzi obsahom textu a reálnym svetom, vlastnými skúsenosťami, rozlišovaniu reálnych a fantazijných obsahov,
* aplikácii – používaniu informácií z textu v reálnej situácii (uviesť príklad zo života, postupovať podľa inštrukcií, návodu a pod.),
* hodnoteniu – posudzovaniu (napr. správnosti – nesprávnosti konania postáv, dobra a zla, čo sa mu páči – nepáči),
* vysvetľovaniu a zdôvodňovaniu svojich odpovedí (*Prečo si to myslíš? Ako to myslíš?),*
* generovaniu vlastných otázok.

Sociálne skúsenosti a interakcie pri čítaní: Dôležitou súčasťou pri práci s textami pri spoločnom čítaní sú riadené rozhovory a diskusie (pred, počas, po čítaní). Pri moderovaní spoločných diskusií učiteľka dbá na zapájanie všetkých detí, posmeľuje a poskytuje priestor na vyjadrenie menej aktívnych detí, vyzýva ich, aby sa navzájom počúvali, kládli otázky a odpovedali.Následné aktivity po čítaní: Porozumenie čítaných textov sa prehlbuje a upevňuje následnými aktivitami a vzdelávacími činnosťami. Zadania úloh v rámci ostatných vzdelávacích oblastí nadväzujú (v rámci možností) na obsah čítaných textov. Deti majú možnosť vyjadriť svoje pocity, zážitky a získané vedomosti rôznym spôsobom (v rámci výtvarných, hudobno-pohybových či dramatických činností).Čítanie vhodných textov je dôležitou súčasťou vzdelávacích aktivít v rámci všetkých vzdelávacích oblastí. Skúsenosti s čítaním nadobudnuté v rozličných kontextoch, obsahoch a oblastiach poznávania (príroda, spoločnosť, hodnoty atď.) prispievajú k chápaniu vzdelávacej funkcie písanej reči. Z dlhodobej perspektívy sú dôležitým predpokladom rozvíjania funkčnej čitateľskej gramotnosti. | Ako reaguje na podnety k predvídaniu? Rád si vymýšľa možné scenáre? Vytvára si vlastné predstavy? Ako ich dáva najavo? Sleduje pri čítaní ako sa napĺňajú jeho očakávania? Ako na to reaguje? Ako sa menia jeho predstavy počas čítania? Prispôsobuje svoje očakávania významovému kontextu? Sú jeho predpoklady (pod vplyvom textu) čoraz primeranejšie a reálnejšie? Ako pracuje s vlastnou skúsenosťou? Prejavuje sa v jeho odpovediach na otázky? Ako dáva do súvislosti svoje skúsenosti s udalosťami v príbehu? Vie uviesť príklady podobných situácií zo života?Nachádza v čítaných príbehoch súvislosti s reálnym svetom? V akých žánroch? Ako vysvetľuje a zdôvodňuje svoje odpovede? Vie povedať, čo sa mu páčilo/nepáčilo a prečo? Rozlišuje kladné a záporné postavy príbehov? Vie posúdiť ich správanie/konanie? Vie uviesť charakteristické povahové vlastnosti postáv? Uvádza dôvody svojho hodnotenia?Ako reaguje na čítanie náučných textov? Kladie doplňujúce otázky? Je zvedavé na veci, o ktorých sa číta?Aké témy ho najviac zaujímajú? Prejavuje záujem dozvedieť sa niečo nové? Rado sa „chváli“ svojimi vedomosťami? Ako sa zapája do rozhovorov a diskusií o čítaní?Reaguje spontánne, alebo len na podnet učiteľky?Viac hovorí, alebo viac počúva?Zaujíma sa o názory a odpovede ostatných detí? Ako na ne reaguje? Ako dodržuje komunikačné konvencie? Ako sa dokáže vyjadriť? Vyjadruje sa spisovne? Celými vetami?Ako sa obsahy čítaných textov prejavujú v produktoch činnosti dieťaťa?Stvárňuje svoje zážitky z čítania vo výtvarných činnostiach, hudobno-pohybových, dramatických a rolových hrách? Aké obsahy textov sa snaží vyjadriť? V akých činnostiach?Znázorňuje konkrétne fakty, udalosti a postavy, vystupujúce v textoch? Vyjadruje svoje pocity, zážitky a emócie? Ako a akými prostriedkami? Ako o nich vypovedá? Vie vysvetliť, čo znamenajú?Sú jeho postrehy v niečom zaujímavé alebo originálne? V čom? |

Tabuľka 5.7: Znalosť žánrov a jazykových prostriedkov písanej reči

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vníma a vie primerane vysvetliť rozdiel medzi poéziou (básničkou) a prozaickými žánrami.
* Vie primerane vysvetliť rozdiel medzi fikciou, skutočnými príbehmi zo života a literatúrou faktu.
* Znalosť základnej štruktúry rozprávok, príbehov a bájok prejavuje predvídaním udalostí deja, zápletky, záveru.
* Dokáže vysvetliť prenesený (symbolický) význam jednoduchých slovných spojení.
 | Dôležitou súčasťou čítania deťom je predstavenie žánra. Učiteľka pred čítaním zvolených textov uvedie, o aký žáner ide, používa zodpovedajúce označenie textov, s ktorými pracuje (*učíme sa básničku, ideme čítať rozprávku, povesť, bájku, príbeh, pozrieme sa do encyklopédie, vyhľadáme si informáciu na internete).* Charakteristiky jednotlivých žánrov sú predmetom rozhovorov pred čítaním, následne po prečítaní sa dopĺňajú o nové skúsenosti a postrehy.Pri čítaní príbehov učiteľka s deťmi diskutuje, či sa príbeh mohol reálne stať, ktoré prvky deja áno a ktoré nie, aký bol zámer autora knihy z hľadiska žánru textu (či ide o text, ktorý slúži na zábavu, oddych, ponaučenie, získavanie informácií). Pri čítaní detských literárnych útvarov venuje osobitnú pozornosť použitým jazykovým prostriedkom (vysvetľovaniu prenesených významov, symbolov, prirovnaní).Súčasťou rozhovorov môžu byť aj skúsenosti s čítaním v rodine (čo rodičia čítajú deťom, čo čítajú rodičia, súrodenci, aké knižky majú doma), deti majú možnosť nosiť si z domu vlastné obľúbené knižky. | Pozná spamäti niekoľko básničiek?Má svoje obľúbené rozprávky?Aké textové žánre preferuje?Ako pracuje s fikciou a realitou?Zaujíma sa o to, čo sa v príbehu mohlo stať a čo nie?Uvedomuje si a nachádza v literárnom texte možné súvislosti s reálnym životom? Robí to na podnet učiteľky alebo spontánne? Začína chápať súvislosti medzi obsahom a formou písanej reči?Všíma si rôzne spôsoby a prostriedky vyjadrovania významov?Ako chápe symbolický význam slov a slovných spojení?Dokáže ho jednoducho vysvetliť? |

**Chápanie formálnych charakteristík písanej reči**

Tabuľka 5.8: Koncept tlače a znalosť knižných konvencií

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Na základe ilustrácie rozpráva vlastný jednoduchý príbeh.
* Pri činnostiach s knihou rozumie a aktívne (v primeraných ekvivalentoch) používa výrazy ako autor, kniha, obálka, strana, text, ilustrácia, spisovateľ, ilustrátor.
* Správne drží knihu pri čítaní.
* Ukáže titulnú stranu knihy.
* Ukáže začiatok čítania textu.
* Listuje v knihe správnym smerom.
* Rozpozná, kde je v knihe uvedený názov, autor knihy a jej obsah.
* Identifikuje pri čítaní slová v správnej smerovej orientácii (zľava - doprava).
* Ukáže pri čítaní riadky v správnej smerovej orientácii (zľava – doprava, zhora – nadol).
 | Deti majú príležitosť nahliadnuť do knihy v priebehu toho, ako ju učiteľka číta. Všímajú si pri tom, že ilustrácia a text spolu súvisia. Spolu s učiteľkou o tejto súvislosti diskutujú. Ilustrácie k textu učiteľka používa na predvídanie deja príbehu a na reprodukciu prečítaného príbehu.Pred čítaním knihy učiteľka oboznamuje deti s tým, kto je autorom knihy a ako sa kniha volá.Pred čítaním knihy učiteľka ukáže deťom, kde v knihe nájdu údaje o knihe a ako ich použije pri orientácii v knihe (názov knihy a autora knihy na titulnej strane – o.i. naznačuje začiatok čítania knihy a správne držanie knihy); obsah (pomáha pri vyhľadávaní príbehu v knihe). Pri opätovnom čítaní knihy sa detí pýta, kde je možné nájsť tieto údaje. Pri individuálnom čítaní alebo čítaní v menšej skupine detí učiteľka prstom ukazuje smer čítania. Vyzýva deti, aby vyhľadali v texte známe (vizuálne zapamätané) slová.Deti majú umožnený samostatný prístup ku knihám, najlepšie umiestneným v triednej knižnici. Knihy sú v nej usporiadané systematicky podľa žánru (napr. rozprávkové knihy, knihy s príbehmi pre deti, knihy detskej poézie, detské encyklopédie). Za predpokladu dodržiavania dohodnutých pravidiel (opatrné zaobchádzanie, odkladanie na pôvodné miesto) môžu s knihami voľne manipulovať (prezerať si ich a listovať v nich). Vo vzdelávacích aktivitách pripravuje priestor na vyhľadávanie kníh v knižnici a informácií v nich.Učiteľka s deťmi diskutuje o tom, ako kniha vzniká, kto a ako sa podieľa na jej vzniku, akým spôsobom sa k nej dostanú čitatelia. Ako súčasť tohto poznávania môžu navštíviť blízku knižnicu. V nadväznosti na prečítaný príbeh (alebo podľa vlastného námetu) si deti vytvárajú vlastné knihy. Pri tvorbe diskutujú o jej jednotlivých súčastiach, ich funkcii a umiestnení v knihe. Učiteľka písomne označuje dôležité sekcie v triede (knižnica, polička na odkladanie prác detí, ...), na nástenku a informačné plochy v triede umiestňuje krátke oznamy alebo inštrukcie napísané veľkými tlačenými písmenami, pri zadávaní úloh v skupine dáva deťom (5–6 ročným) postup v podobe stručnej osnovy činností (jednoslovné inštrukcie). Tieto informácie dopĺňa piktogramami činností alebo objektov[[5]](#footnote-5).Inštruuje deti, ako tento postup činnosti použijú pri riadení svojej činnosti.Na podporu poznávania písmen tlačenej abecedy môže byť v triede na viditeľnom mieste umiestnená maľovaná abeceda. Do učebných aktivít učiteľka zaraďuje úlohy podnecujúce prvotné pokusy detí o písanie (podpísanie výtvarného produktu vlastným menom, záznam informácie, napísanie odkazu, príbehu), podporuje pri tom deti (najmä 5–6 ročné), aby neznáme písmená vyhľadávali na kartách maľovanej abecedy. Dbá na to, aby sa pri vyhľadávaní písmen na kartách maľovanej abecedy dieťa opieralo o sluchovú analýzu slova, najmä fonematické uvedomovanie. | Ako reaguje na čítanie známej knihy? Aké otázky kladie pri čítaní novej knihy?Ako komentuje ilustrácie pri čítaní príbehu? Opisuje, čo vidí na obrázku? Dopĺňa na ich základe príbeh? Hľadá súvislosti medzi ilustráciou, textom a vlastnými skúsenosťami?Ako využíva ilustrácie z knihy pri prerozprávaní príbehu? Zameriava sa na udalosti znázornené na ilustráciách? Ako využíva ilustrácie pri tvorbe vlastného príbehu? Domýšľa si udalosti, ktoré nie sú na ilustrácii znázornené?Zaujíma sa o to, ako učiteľka vie, čo je v knihe napísané? Zaujíma sa o to, ako učiteľka vie, kde je v knihe napísaný príbeh. Zaujíma sa o to, ako učiteľka nájde v knihe známy príbeh?Ako si predstavuje, že kniha vzniká?Ako dieťa manipuluje s knihou? Dodržuje dohodnuté pravidlá? Ako dieťa narába s textom pri prvotných pokusoch o „čítanie“? O ktoré prvky knihy opiera jej „čítanie“?Imituje dospelého pri čítaní textu? Ako?Akú podobu majú prvotné predstavy dieťaťa o písaní? Ako a s akým cieľom používa prvotné pokusy o písanie? Píše pre seba? Píše pre druhých? Podpisuje svoje produkty krstným menom? Ak áno, v akej podobe? Dajú sa v jeho „písomnej“ produkcii identifikovať nejaké slová? Usiluje sa o zdokonalenie formy písma – konvenčnú podobu zápisu? Zaujíma sa o poznávanie písmen abecedy? Aké stratégie pri tom volí?Obracia sa na obrázky maľovanej abecedy pri spontánnej písomnej produkcii? Dokáže s ich pomocou napísať niektoré písmená veľkej tlačenej abecedy?Obracia sa na obrázky maľovanej abecedy pri prvotných pokusoch o čítanie? Dokáže s ich pomocou pomenovať niektoré písmená veľkej tlačenej abecedy? |

Tabuľka 5.9: Fonologické procesy a fonologické uvedomovanie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Sprevádza spievanie piesne alebo recitáciu krátkeho literárneho útvaru rytmickým sprievodom.
* Rozhodne, či sa dve slová rýmujú.
* K zvolenému slovu uvedie slovo, ktoré sa s ním rýmuje.
* Rozčlení zvolené slová na slabiky.
* Určí počet slabík, z ktorých sa skladá slovo (maximálne trojslabičné).
* Vyčlení začiatočnú hlásku slova.
 | Recitovanie básní a spev piesní učiteľka dopĺňa rytmickým sprievodom.V texte básní, riekaniek, hádaniek a vyčítaniek deti vyhľadávajú slová, ktoré sú si zvukovo podobné (rýmujú sa), k zadaným slovám vyberajú ďalšie zvukovo podobné slová z radu slov, ktoré ponúka učiteľka alebo navrhujú vlastné slová.Učiteľka pri rytmizácii riekaniek a piesní zdôrazňuje rytmickú štruktúru slova na úrovni slabiky. Vyčlenenie začiatočnej hlásky slova učiteľka modeluje predĺžením doby výslovnosti začiatočnej hlásky alebo jej opakovaným vyslovením (v závislosti od charakteristiky hlásky). Dbá na to, aby deti postupne dokázali základné analyticko-syntetické činnosti so slovami vykonávať samostatne, bez podpory učiteľky.  | Ako vníma vzťah medzi slovom a objektom, ktorý označuje?Korešponduje dĺžka zápisu viac s významom (veľkosťou objektu, počtom objektov), ktorý/é označuje?Korešponduje dĺžka zápisu s dĺžkou slova v zvukovej podobe?Ako sa orientuje v zvukovej štruktúre slova?Ktoré analyticko-syntetické činnosti so slovami mu robia problém?  |

Tabuľka 5.10: Grafomotorické predpoklady písania

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| Kreslí grafomotorické prvky vyžadujúce pohyb zápästia.* Kreslí grafomotorické prvky vyžadujúce pohyby dlane a prstov.
* Pri kreslení a grafomotorických činnostiach sedí vzpriamene, vzdialenosť očí od podložky je primeraná.
* Úchop a tlak ceruzky zodpovedá norme.
 | Rozvíjanie tejto oblasti sa deje dominantne vo vzdelávacej oblasti Umenie a kultúra (oblasť výtvarných aktivít) a Človek a svet práce. Prostredníctvom cielených výtvarných a pracovných aktivít na voľnej ploche si dieťa rozvíja vizuálno-motorickú koordináciu pohybu ruky, zápästia a prstov pri jej cielenom pohybe. Pri využívaní kresliacich potrieb sa dieťa učí regulovať tlak ruky na podložku. Špecificky si dieťa rozvíja jemnú motoriku prostredníctvom pracovných listov, v ktorých si osvojuje zvládnutie jednoduchých grafomotorických prvkov vyžadujúcich pohyby zápästia (vertikálne línie, horizontálnej línie, krivky, slučky), dlane a prstov (horný a dolný oblúk, lomená línia, vlnovka, ležatá a stojatá osmička).  | Ako narába s kresliacou potrebou pri jej použití? Dokáže koordinovať pohyb kresliacej potreby po papieri na základe predlohy? Dokáže napodobniť intenzitu, dĺžku a tvar línie?Aké typy grafomotorických prvkov mu robia problémy?Napodobňuje grafickú stránku písomného prejavu dospelých, aj keď ešte nepozná písmená písanej abecedy? |

## Vzdelávacia oblasť Matematika a práca s informáciami

Tabuľka 5.11: Čísla a vzťahy

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * V bežnej komunikácii a v úlohách rozumie týmto pojmom a symbolom: Jeden, dva, tri, štyri, päť, šesť, sedem, osem, deväť, desať, počet, odobrať, pridať, oddeliť, dvojica.
* Vymenuje čísla od 1 po 10 tak, ako idú za sebou.
* V obore od 1 po 9 pokračuje v hovorení čísel od daného čísla tak, ako idú za sebou.
* V obore do 10 určí počítaním po jednej počet objektov v skupine.
* V obore do 10 vytvorí skupinu predpísaných objektov s určeným počtom (ten môže byť určený číslom alebo počtom určených objektov).
* V obore do 6 pomocou hmatu určí počet predmetov v skupine a vytvorí skupinu predmetov s  určeným počtom (číslom).
* V obore do 6 len pomocou sluchu určí počet zvukov v skupine a vytvorí skupinu zvukov s určeným počtom (číslom).
* Pridá ku skupine a odoberie zo skupiny skupinu s daným počtom.
* Oddelí od skupiny skupinu s daným počtom.
* Pomocou určovania počtu rieši kontextové úlohy s jednou operáciou , kde sa pridáva, odoberá, dáva spolu a rozdeľuje.
* Pre dve skupiny objektov určí, kde je viac a kde menej objektov podľa zisteného počtu objektov v skupinách (do 10 prvkov v skupine).
* Bez zisťovania počtu pre dve skupiny objektov určí, kde je viac a kde menej objektov.
* Bez zisťovania počtu manipuláciou rozdelí (ak to ide) skupinku predmetov na 2 alebo3 skupinky s rovnakým počtom.
* Bez zisťovania počtu rozdelí (ak to ide) skupinku obrázkov na 2 skupinky s rovnakým počtom.
 | Učiteľka deťom umožňuje, aby sa stretávali s najrôznejšími situáciami, pri ktorých sa určuje počet objektov:* + usporiadaných aj neusporiadaných,
	+ všetkých aj len s danou vlastnosťou,
	+ ktoré sú neustále k dispozícii, ale aj takých, ktoré sú k dispozícii len určitý čas.

Pri menej prehľadných situáciách ukazuje, ako si pri zisťovaní počtu môžeme pomáhať chodením pomedzi predmety, úpravou objektov (zmena polohy, robenie značky, na započítanom objekte) a vytvára príležitosti na ich osvojenie sideťmi.Učiteľka deťom umožňuje, aby sa stretávali s najrôznejšími situáciami, pri ktorých sa počet objektov zisťuje len pomocou: * + hmatu (pod dekou, v rukách za chrbtom, so zakrytými očami, ... );
	+ sluchu (hlásky, slabiky a slová; rôzne zvuky – tlieskanie, dupanie, bubnovanie, ...).

Zisťovanie počtu umožňuje deťom využívať v rôznorodých prostrediach (tieto prostredia využíva aj na zadávanie úloh, ktoré nemajú riešenie, alebo majú viac riešení), ako napríklad sú:* stolné hry, kde sa činnosť odvíja od hľadania a prikladania dielikov s rovnakým počtom (princíp domina) až po hry, kde sa pohybuje hracia figúrka na základe počtu,
* hry so symbolickými peniazmi a tovarom (zisťovanie ceny nákupu, porovnávanie cien nákupov, koľko nám chýba, koľko je navyše), rozmieňanie (aj na predpísaný počet), čo sa dá kúpiť za peniaze (aj pre predpísaný počet kusov tovaru)
* prostredia iných vzdelávacích oblastí.

Precvičovacie aktivity na určovanie počtu organizuje aj formou rôznych hier a súťaží v menších skupinkách, napr. pre trojice (jeden v určenej forme vytvára počet, druhý ho určuje a  tretí určuje, či to prvý a druhý urobil správne; v činnostiach sa striedajú).Učiteľka oboznamuje deti s tým, ako sa dá postupné zisťovanie jednotlivých počtov využiť pri riešení jednoduchých úloh, kde sa pridáva, odoberá, dáva spolu a rozdeľuje. Učiteľka vytvorí deťom dostatok príležitostí stretávať sa s používaním rôznych symbolov, modelov pri riešení týchto úloh, vedie ich k tomu, aby ich postupne aj samy začali používať pri riešení jednoduchýchabstraktnejších úloh (ovečky budú zelené kocky, miesto každého zajaca nakreslíme klietku, v ktorej je, ...).Učiteľka vytvára situácie, kde sa rozdeľuje na 2 alebo 3 časti s rovnakým počtom a nechá ich deti riešiť náhodným spôsobom. Následne vedie deti ku kontrole, či to je dobre rozdelené. Pri tom sa často stretávajú aj s možnosťou, že sa to nedá rozdeliť. Pri väčšom počte predmetov učiteľka ukazuje, ako sa dá táto skupina rozdeliť po jednom na 2 alebo 3 rovnaké časti a vytvára príležitosti na osvojenie sitejto metódydeťmi. Volí pri tom aj také počty, aby mohli deti správnosť rozdelenia skontrolovať (t.j. jednotlivé časti po rozdelení majú do 10 prvkov). Aj tu sa často stretávajú s možnosťou, že sa to nedá (kontrola nevyjde).Podobne ukazuje, že striedavým značením po jednom v dvoch skupinách (dávaním do dvojíc) môžeme aj bez určovania ich počtov:* porovnať počty dvoch skupín,
* vytvoriť rovnako veľa objektov ako má určená skupina objektov,
* rozdeliť (pokiaľ to ide) skupinu obrázkov na dve časti s rovnakým počtom.
 | Pre každý matematický pojem učiteľka môže u dieťaťa sledovať:Ako prejavuje záujem o konkrétny matematický pojem, či má tendenciu sa mu vyhýbať alebo naopak?Ako je zvedavé pre konkrétny matematický pojem, aké otázky pri tom kladie, aké má komentáre?Ako správne a úspešnerozumie konkrétnemu matematickému pojmu pri komunikácii s učiteľkou, s ostatnými deťmi?Pri akých aktivitách využíva konkrétny matematický pojem, akým spôsobom, ako často to je mimo matematických aktivít, v bežnom živote? Či používa konkrétny matematický pojem v otázkach a pokynoch, ako často a ako úspešne?Ako správne a úspešne vykazuje rastúce sebavedomie a záujem o jeho používanie?Zároveň pri všetkých týchto sledovaniach v časovom horizonte môže pozorovať, ako sa vyvíja spontánnosť, frekvencia a úspešnosť jeho používania (od nekorektného cez čiastočne korektné až po korektné používanie, či sa postupne menej mýli, či objavuje chyby u iných a u seba).Pri každej matematickej aktivite učiteľka môže u dieťaťa sledovať:Ako sa zapája do konkrétnej matematickej aktivity, do akej miery ju iniciuje, ako spontánne sa do aktivity pridáva, ako je v nej úspešné, čo ho na nej baví a čo nie?Ako správne a úspešnevie pri konkrétnej aktivite diskutovať, klásť otázky; či a ako sa pokúša o argumentáciu; ako správne alebo nepresné sú jeho vystúpenia?Aký typ pomoci potrebuje na rôzne stupne zvládnutia konkrétnej aktivity? Ako správne a úspešne vykazuje rastúcu úspešnosť a sebavedomie v konkrétnej aktivite?Či v nej preukazuje zvýšenú istotu (menej sa mýli, objavuje chyby)?Zároveň pri všetkých týchto sledovaniach môže pozorovať, v ktorých typoch aktivít ako je úspešné, či to súvisí so záujmom o túto aktivitu.Ako správne a úspešnevidí v jednotlivých číslach univerzálny model pre počet, či a ako často to vie použiť pri riešení úloh?Ako sa zlepšuje vo využívaní rôznych symbolov, modelov, aké používa a ako často, do akej miery správne?⃰ Evaluačné otázky sú platné pre všetky štyri podoblasti. |

\*Evaluačné otázky, uvedené v podoblasti Čísla a vzťahy sú platné aj pre podoblasť Geometria a meranie, Logika a štatistika ako aj pre podoblasť Práca s informáciami.

Tabuľka 5.12: Geometria a meranie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * V bežnej komunikácii a v úlohách rozumie pojmom guľa, kocka, valec, stavba, kruh, štvorec, trojuholník (u posledných dvoch nerozlišujúc, či ide o rovinný útvar alebo čiaru), rovná čiara, krivá čiara, rovnaký, taký istý, iný, odlišný, merať, dĺžka, vzdialenosť.
* V bežnej komunikácii a v úlohách rozumie pojmom dlhší a kratší, širší a užší, vyšší a nižší, hrubší a tenší, ..., najdlhší a najkratší, najširší a najužší, najvyšší a najnižší, najhrubší a najtenší,... Vie uviesť ukážku pre tieto pojmy.
* Určí (označí) objekt na základe popisu polohy pomocou slov a slovných spojení, ako sú prvý, druhý, tretí, štvrtý, posledný, predposledný, hore, dole, vpredu, vzadu, nad, pod, pred, za, medzi, na (čom, kom), v (čom, kom), vpravo, vľavo, v rohu, v strede (miestnosti, obrázka ...). Pomocou týchto slov popíše polohu objektu, umiestni predmet podľa pokynov, dá pokyn na umiestnenie predmetu na určené miesto, dokreslí obrázok podľa pokynov, dá pokyn na dokreslenie obrázka na určené miesto.
* Na základe pokynov daných pomocou symbolov ↓, ←, →, ↑ (alebo pomocou iných dohodnutých symbolov pre pohyb v štvorcovej sieti) pohybuje sa (alebo pohybuje figúrkou) v štvorcovej sieti (po štvorčekoch aj po vrcholoch). Povie (nakreslí pomocou dohodnutých symbolov) takéto pokyny pre pohyb po vyznačenej trase a z jedného daného miesta do druhého daného miesta (aj s prekážkami). Naraz dokáže naplánovať až 4 kroky takejto cesty.
* Zistí (aj len hmatom), pomenuje a približne vymodeluje guľu, kocku, valec.
* Ukáže steny kocky. Ukáže na nich, kde je vrchol (napríklad tak, že sa opýtame kde sa môže pichnúť) a kde je hrana (napríklad ta, že sa opýtame, kde sa môže porezať.
* Postaví stavbu z  primeraného množstva (do 10)   stavebnicových dielcov podľa predlohy, podľa pokynov, na danú tému.
* Na telesách ukáže kruh, štvorec, trojuholník.
* V rôznych polohách rozlíši a pomenuje nakreslený kruh, štvorec, trojuholník.
* Približne nakreslí kruh a aj v rôznych polohách štvorec, trojuholník.
* Rozlíši, pomenuje, nakreslí rovnú, krivú, čiaru.
* Spojí dva obrázky rovnou aj krivou čiarou, krivou čiarou aj obídením prekážok.
* Oddelí obrázky uzavretou čiarou.
* Dokreslí, nakreslí taký istý obrázok v štvorcovej sieti zložený z rovných čiar ležiacich na čiarach mriežky spájajúcich vrcholy mriežky (do 10 čiar).
* Odmeria vzdialenosť a určený rozmer predmetu (v skutočnosti, aj na obrázku) odhadom a pomocou určenej aj zvolenej neštandardnej jednotky (krok, dlaň, pomocný predmet). Výsledok merania vysloví počtom použitých jednotiek merania (v obore do 10).
* Odhadom aj meraním porovná dva objekty podľa veľkosti určeného rozmeru (dĺžka, výška, šírka, hrúbka...). Výsledok porovnania vysloví pomocou stupňovania prídavných mien (dlhší, kratší, širší, nižší, užší...).
* Pri porovnávaní 3 objektov určí objekt s najväčším zvoleným rozmerom. Túto skutočnosť vysloví pomocou slov s predponou naj (najdlhší, najkratší, najužší, najtenší ...).
* Usporiada podľa veľkosti určeného rozmeru 2 až 4 objekty.
 | Orientáciu v priestore, rovine a rade umožňuje deťom využívať v rôznorodých situáciách a hrách. Pritom sa snaží o rozvíjanie všetkých pojmov spojených s orientáciou.Zabezpečí, aby sa deti stretávali a používali kartičky so symbolmi ↓, ←, →, ↑ (alebo kartičky s inými dohodnutými symbolmi pre pohyb v štvorcovej sieti) a aj pomocou spojených pokynov (napríklad: najprv 3–krát ← a potom 2–krát ↑).Dramatizovaním prenáša pravouhlý pohyb do hier, kde pohybujúcu sa postavičku robia deti, rovnako aj pokyny pre pohyb určujú deti.Umožňuje využívať rôzne stavebnice na stavanie a skladanie podľa predlohy, podľa popisu, podľa určených pravidiel, na danú tému.Za **stavbu z kociek** považujeme také zoskupenie kociek rovnakej veľkosti, ktoré sa dá postaviť tak, že novo priložená kocka sa vždy musí dotýkať celou stenou s aspoň jednou celou stenou už postavenej kocky. Iniciuje vzdelávacie aktivity, pri ktorých sa stavajú z danej skupiny rôzne (tvarou, farbou) stavby z kociek.Organizuje aj situácie, kde rozhodujúcim zmyslom je hmat. Vedie deti k tomu, aby skúšali popisovať daný geometrický objekt, hľadali spoločné aj odlišnévlastnosti dvoch konkrétnych geometrických objektov, vedeli zdôvodniť prečo daný objekt nemôže byť určený objekt (a to aj len pomocou hmatu). Iniciuje činnosti, kde sa deti s rovinnými útvarmi stretávajú predovšetkým prostredníctvom telies(napríkladotláčanie stien telesa, obkresľovanie (kreslenie pôdorysu), prestrkávanie telies cez „tesné“ otvory ...).Vedie deti k tvorbe najmä rovinných útvarov. Umožňuje pri tom používať čo najrôznejšie formy ( kreslenie, strihanie, lepenie , skladanie, lámanie, modelovanie ...).Precvičovacie aktivity na určovanie objektu a jeho vlastností organizuje aj formou rôznych hier a súťaží v menších skupinkách, napr. pre trojice (jeden určí, aké teleso má vybrať, druhý to vykoná a  tretí určuje, či to prvý a druhý urobil správne; v činnostiach sa striedajú).Na kreslenie čiar organizuje rôznorodé činnosti a hry, ako napríklad sú:* riešenie bludísk,
* postupné spájanie obrázkov v určenom poradí nepretínajúcimi sa čiarami,
* spájanie dvojíc určených (popísaných) dvojíc
* obrázkov nepretínajúcimi sa čiarami,
* nájdenie druhého konca čiary.

Iniciuje činnosti, pri ktorých sa kreslia, obťahujú rovné, krivé aj uzavreté (pojem uzavretá čiara deti nemusia poznať, môžeme používať spojenia ako „dáme do ohrádky“, „oplotíme“ a pod.) čiary rôznej hrúbky. Umožní deťom, aby merali na základe počtu rôznorodých základných jednotiek (napr. pomocou krokov, dlaní, prstov, pomocných predmetov). Iniciuje opakovanie týchto meraní a diskusie o nepresnosti merania.Umožní deťom, aby merali na základe dĺžky jednotlivých meradiel (napr. špagátu, značením na prúžok papiera ...). Vytvára rôzne situácie na porovnávanie objektov (pri porovnaní viacerých objektov aj vyberanie naj...) pomocou veľkosti zvoleného rozmeru (dĺžka, výška, šírka, hrúbka...) a to odhadom aj meraním. Pri porovnávaní odhadom robia deti kontrolu odhadu meraním. Iniciuje aj vzdelávacie aktivity, kde na základe porovnania majú nový objekt nájsť alebo vytvoriť. |  |

Tabuľka 5.13: Logika a štatistika

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * V bežnej komunikácii a v úlohách rozumie pojmom a spojeniam vzor, pravidlo, je to pravda, nie je to pravda, viac, menej, rovnako, najviac, najmenej, veľa, málo.
* Vytvorí (nakreslí) podľa daného vzoru (do 6 objektov), pravidla jednoduchú postupnosť objektov (aj spätne).
* Pokračuje (aj spätne) vo vytvorenej postupnosti predmetov alebo nakreslenej postupnosti obrázkov, v ktorej sa pravidelne menia dva rôzne objekty (tie môžu byť doslova rôzne, alebo sa líšia farbou alebo veľkosťou), každý z nich v nemeniacom sa počte (spolu maximálne 8).
* Objaví a popíše pravidlo postupnosti predchádzajúceho typu, t.j. vzor, ktorý sa neustále opakuje.
* Zopakuje pravidelne sa meniace dva zvuky (tie môžu byť doslova rôzne, alebo sa líšia dĺžkou a medzerou medzi nimi), každý v konštantnom počte (spolu maximálne 5).
* Rozhodne o pravdivosti (áno/nie, platí/neplatí) jednoduchých tvrdení.
* Naformuluje jednoduché tvrdenie.
* Rozhodne, či daný objekt má/nemá danú vlastnosť.
* Zo skupiny objektov vyberie všetky objekty s danou vlastnosťou.
* Roztriedi objekty v skupine na základe jednej vlastnosti.
* Vytvorí dvojicu objektov na základe danej logickej súvislosti.
 | Zabezpečí, aby deti absolvovali čo najrôznejšie činnosti a formy dopĺňania pravidelností a určovaní vzorov.Organizuje činnosti, kde deti opakujú pravidelne sa meniace zvuky (napríklad a) hovorené la, li, li, la, li, li, la, ..., prípadne aj s rovnako dlhými medzerami, ..., b) vyťukávaním, bubnovaním, dupaním ...).Organizuje hry, kde deti opakujú pravidelne sa meniace jednoduché činnosti (napríklad drep, drep, vzpažiť a pripažiť, napríklad drep, drep, vzpažiť a upažiť ...).Prepája úlohy na pravidelnosť s estetickým vnímaním a bežným životom. Iniciuje hľadanie pravidelností okolo nás (ploty, sadenie stromov, vzory na oblečeniach, rôzne výzdoby ...).Umožní deťom vytvárať pravidelnosti z daných predmetov (musí aj nemusí všetky predmety použiť) podľa vlastnej fantázie (napríklad: Tu máš 6 modrých, 4 zelené a 6 červených kociek. Postav z nich pravidelný komín. Keď jeden navrhneš, nakresli ho. Potom postav iný pravidelný komín.).Postupne prenáša zodpovednosť za rozhodovanie (je, má to dobre ....), pri vhodných úlohách iniciuje kontroly nájdených riešení.Snaží sa aj pri bežných situáciách a činnostiach nechať deti triediť a vyberať objekty s danou vlastnosťou (rozdeľte autá na nákladné a osobné, jednu skupinu budú tvoriť dievčatá, čo majú na sebe niečo žlté ...). |  |

Tabuľka 5.14: Práca s informáciami

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Ovláda základy PC, stavebníc, digitálnych hier, animovaných programov a pod. (podľa možností konkrétnej materskej školy) pre predškolský vek.
* Ovláda základy bezpečného využívania nových technológií a terminológiu primeranú veku.
* Na niektorej z dostupných digitálnych pomôcok (podľa možností konkrétnej materskej školy), ktorá simuluje pravouhlý pohyb v štvorcovej sieti (po štvorčekoch aj po vrcholoch), vie pomocou tlačidiel prejsť určenú trasu a to aj s prekážkami, pri tom zbiera a ukladá určené predmety, dodržiava správne poradie činností. Naraz dokáže naplánovať až 4 kroky takejto cesty.
* Na niektorej z dostupných digitálnych pomôcok (podľa možností konkrétnej materskej školy), vie kresliť, farebne vypĺňať uzavreté plochy, vyberať a umiestňovať obrázky.
 | Využíva  digitálne pomôcky pre predškolský vek, ktoré má materská škola k dispozícii na zoznamovanie sa a ovládanie základných činností, ktoré poskytujú špeciálne podrobnejšie ovládanie digitálnych pomôcok a hier, ktoré stimulujú:* pohyb po štvorcovej sieti,
* vyfarbovanie čiar a uzavretých plôch,
* hľadanie a prenášanie predmetov na určené miesto.

Podľa možností materskej školy vytvára maximálny priestor na zoznamovanie sa a ovládanie tých digitálnych pomôcok a hier, ktoré umožňujú plánovanie viacerých krokov naraz.Aplikuje vplyv médií (televízor, rádio, počítač) na formovanie postojov a hodnôt detí (kladné a záporné postavy, dobro a zlo).Vysvetľuje deťom rozdiely medzi informáciami (obrázkami) a reklamou. Vedie rozhovory s deťmi, ako ich reklama ovplyvňuje pri nákupoch.Využíva vlastnú skúsenosť, ako vplýva reklama na výchovu detí (presviedča k nákupom, zavádza a nepravdivo informuje, vytvára haló–efekt). |  |

## Vzdelávacia oblasť Človek a príroda

Tabuľka 5.15: Rôznorodosť prírody

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Rozpráva o prírodných reáliách známeho okolia.
* Triedi prírodné reálie podľa rôznych identifikovaných znakov.
* Odlišuje živé od neživých súčastí prírody.
 | Učiteľka vytvára situácie, v ktorých majú deti možnosť prezentovať aktuálne predstavy o prírodných javoch, predmetoch a situáciách.Porovnáva detské predstavy a zdôrazňuje rozdiely. Určuje kategórie triedenia rôznych prírodných objektov a zisťuje, do akej miery deti pri triedení premýšľajú. Vytvára situácie, v ktorých je úlohou detí triediť prírodné objekty podľa znaku, ktorý si určia deti a zisťuje, ako exaktne pracujú so zvoleným kritériom. Špeciálne sa venuje odlišovaniu živej a neživej prírody, diskutuje s deťmi o prejavoch života. | Pozoruje dieťa predmety, javy a situácie tak, že z nich získava nové poznatky?Používa pri pozorovaní pokus a omyl, aby zistilo o pozorovanom jave, situácii viac?Aké otázky kladie pri pozorovaní prírodných predmetov, javov, situácií (napr. pýta sa na vysvetlenie pozorovaného; pýta sa na podstatné prvky javu; pýta sa a čaká odpoveď)?Aká je kresba pozorovanej reality (napr. snaží sa zachytiť do kresby zistené informácie; sústreďuje sa pri tvorbe nákresu na reálne prvky predmetu alebo javu)?Čím argumentuje, keď diskutuje o svojej predstave, vysvetlení pozorovaného prírodného javu, predmetu, pozorovanej situácie?Ako triedi prírodné objekty v prípade určeného kritéria triedenia (napr. sústreďuje sa pri triedení predmetov na podstatné znaky triedených predmetov)?Zdôvodňuje triedenie predmetov, ak je jeho úlohou vytvoriť kritérium triedenia objektov (napr. triedi podľa veľkosti a po vytriedení zdôvodní, ukáže na predmete, prečo zaradil predmet do skupiny veľkých predmetov)?Ako vyjadruje svoje predstavy o prírodných javoch, predmetoch, situáciách (napr. má snahu vyjadriť predstavu tak, aby bola poslucháčmi pochopená)?Ako diskutuje o svojich predstavách o prírodných javoch, predmetoch, situáciách (napr. či zdieľa predstavy, či argumentuje skúsenosťou, či je ochotné meniť svoje naivné predstavy). Ako manipuluje so živými organizmami?Ako sa vyjadruje o prírode?Porovnáva spontánne prírodné reálie, ktoré pozoruje? Čo si všíma na prírodných reáliách? Využíva spontánne všetky zmysly, aby zistilo o prírodných reáliách čo najviac informácií (napríklad, čo najviac podobností a rozdielností)?Je voči prírodnému prostrediu zvedavé (vstupuje do bádateľských aktivít rado)?Keď pozoruje alebo skúma, má tendenciu zdieľať svoje zistenia s ostatnými?Zotrváva pri skúmaní, kým nezistí to, prečo bádateľskú aktivitu začalo? |

Tabuľka 5.16: Rastliny

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Identifikuje rôznorodosť rastlinnej ríše.
* Uvedie potravinový a technický úžitok niektorých úžitkových rastlín a húb.
* Uvedie niektoré životné prejavy rastlín.
 | Učiteľka vytvára také situácie, v ktorých deti porovnávajú jednotlivé časti rôznych rastlín, napríklad stoniek, listov, kvetov, koreňov, či plodov. Uvažujú spolu nad významom rôznorodosti. Učiteľka sústreďuje pozornosť detí na hľadanie spoločných a rozdielnych znakov rôznych rastlín, používa na to rastliny blízkeho okolia (školský dvor), resp. rastliny, ktoré deti poznajú (s dôrazom na úžitkové, liečivé rastliny). Učiteľka dáva dôraz na spoznávanie vybraných liečivých a jedovatých rastlín. Venuje sa objasneniu úžitku z pestovania rastlín a upozorňuje na nebezpečenstvo, ktoré predstavujú jedovaté rastliny. Venuje sa aktivitám zameraným na skúmanie klíčenia a rastu rastlín ako dvoch špecifických procesov. Vedie deti tak, aby si uvedomili, že klíčenie a rast rastliny sú prejavom jej života. Klíčenie a rast rastlín vysvetľuje na príklade pestovania vybraných poľnohospodárskych plodín; venuje sa objasňovaniu spôsobu rozmnožovania rastlín.Vytvára aktivity, v ktorých deti spoznávajú úžitok z húb (kvasnice, jedlé huby), ale uvedomia si aj ich nebezpečenstvo (plesne, jedovaté huby). | Pozoruje dieťa rastliny a ich životné prejavy tak, že pozorovaním získava nové poznatky?Používa pri pozorovaní pokus a omyl, aby zistilo o pozorovanom jave, situácii viac?Aké otázky kladie pri pozorovaní rastlín (napr. pýta sa na vysvetlenie pozorovaného; pýta sa na podstatné prvky javu; pýta sa a čaká odpoveď)?Aká je kresba pozorovanej reality (napr. snaží sa zachytiť do kresby detaily rastliny, ktorými je daná rastlina špecifická; vie zachytiť svoj predpoklad o klíčení rastlín kresbou; vie zakresliť výsledok pozorovania)?Ako triedi rastliny v prípade určeného kritéria triedenia (napr. sústreďuje sa pri triedení rastlín na porovnávanie veľkosti, tvaru a farby jej rôznych častí – koreň, stonka, list, kvet plod)?Zdôvodňuje triedenie predmetov, ak je jeho úlohou vytvoriť kritérium triedenia objektov (napr. triedi listy rastlín podľa veľkosti a po vytriedení zdôvodní, ukáže na predmete, prečo zaradil list do skupiny veľkých listov rastlín)?Ako vyjadruje svoje predstavy o prírodných javoch, predmetoch, situáciách (napr. má snahu vyjadriť predstavu o podmienkach klíčenia semien tak, aby bola poslucháčmi pochopená)?Ako diskutuje o svojich predstavách o rastlinách a jej životných procesoch (napr. či zdieľa predstavy, či argumentuje skúsenosťou, či je ochotné meniť svoje naivné predstavy). Ako manipuluje s rastlinami ako živými organizmami? |

Tabuľka 5.17: Živočíchy

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Identifikuje rôznorodosť živočíšnej ríše.
* Uvedie niektoré životné prejavy živočíchov.
* Opíše spôsoby starostlivosti o niektoré živočíchy.
* Identifikuje rôznorodosť spôsobu života živočíchov.
 | Učiteľka vedie deti k pozorovaniu a porovnávaniu rôznych živočíchov podľa vonkajších znakov ich tiel, podľa rôznych spôsobov ich pohybu v prostredí, podľa rôzneho spôsobu získavania potravy a k porovnávaniu podmienok, v ktorých rôzne živočíchy žijú. Pri pozorovaní živočíchov sa zameriava na tie, ktoré sa nachádzajú v blízkom okolí (napr. na školskom dvore) alebo na tie, s ktorými majú deti skúsenosti (rôzne druhy hmyzu, živočíchy chované pre úžitok), resp. sú v blízkom okolí pozorovateľné. Učiteľka vedie deti k spoznávaniu spôsobu života vybraných druhov živočíchov (napr. mačka, dážďovka, motýľ).  | Pozoruje dieťa živočíchy tak, že o nich získava nové poznatky?Aké otázky kladie pri pozorovaní živočíchov (napr. pýta sa na vysvetlenie pozorovaného; pýta sa zmysluplné otázky; pýta sa a čaká odpoveď)?Ako používa vlastnú skúsenosť pri skúmaní spôsobu života živočíchov?Ako triedi živočíchy v prípade určeného kritéria triedenia (napr. sústreďuje sa pri triedení živočíchov na určené znaky)?Zdôvodňuje triedenie živočíchov, ak je jeho úlohou vytvoriť kritérium ich triedenia s cieľom ich detailného pozorovania (napr. triedi podľa spôsobu pohybu živočíchov; podľa počtu končatín a pod.)?Ako manipuluje so živými organizmami?Čo si všíma na živočíchoch? |

Tabuľka 5.18: Človek

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Opíše ľudské telo v základných anatomických kategóriách.
* Opíše základné fyziologické funkcie ľudského tela – dýchanie, trávenie, pohyb, krvný obeh, zmyslové vnímanie.
* Opíše prevenciu prenesenia infekčného ochorenia a vzniku zubného kazu.
 | Učiteľka vytvára situácie, v ktorých učí deti rozpoznávať a pomenovávať základné pozorovateľné anatomické kategórie: hlava (oči, viečka, obočie, ústa, zuby, jazyk, nos, uši), krk, rameno, lakeť, predlaktie, päsť, dlaň, zápästie, prsty, chrbát, hrudník, brucho, bedrá, stehno, koleno, lýtko, členok, päta. Venuje sa objasňovaniu prejavov života človeka (dýchame, prijímame potravu, vylučujeme nepotrebné zvyšky, pohybujeme sa, rastieme a pod.).Diskutuje s deťmi o procesoch, ktoré prebiehajú v ľudskom tele: dýchanie, trávenie, krvný obeh, zmyslové vnímanie. V diskusii sa zameriava na identifikáciu aktuálnych predstáv detí o uvedených procesoch a predstavu rozvíja na základe skúmania vnímateľných prejavov uvedených fyziologických funkcií (napr. skúmajú, ako zistíme, že človek dýcha; pozorujú prejavy trávenia a vylučovania; pozorujú a zisťujú, ako sa prejavuje srdcová činnosť v pokoji a pohybe; skúmajú, ako a čím spoznávame prostredie a pod.).Učiteľka upevňuje hygienické návyky a rozpráva sa s deťmi o význame prevencie chorôb (napríklad umývanie rúk ako prevencia pred infekčnými chorobami, otužovanie, pravidelný pohyb; čistenie zubov a obmedzenie konzumácie sladkostí ako prevencia pred zubným kazom a pod.). | Aké otázky kladie pri pozorovaní vlastného tela (napr. pýta sa na vysvetlenie pozorovaného; pýta sa zmysluplne; pýta sa a čaká odpoveď)?Aká je kresba predstavy dieťaťa o fungovaní ľudského tela (napr. snaží sa zachytiť do kresby skúsenosti a zistené informácie; sústreďuje sa pri tvorbe nákresu na reálne prvky; má snahu vysvetľovať svoju kresbu)?Čím argumentuje, keď diskutuje o svojej predstave, vysvetlení fungovania ľudského tela?Ako vyjadruje svoje predstavy o fungovaní ľudského tela (napr. má snahu vyjadriť predstavu tak, aby bola poslucháčmi pochopená)?Ako diskutuje o svojich predstavách o ľudskom tele (napr. či zdieľa predstavy, či argumentuje skúsenosťou, či je ochotné či chce meniť svoje naivné predstavy). Čo si všíma na ľudskom tele? Využíva spontánne všetky zmysly, aby zistilo o fungovaní vlastného tela čo najviac informácií? |

Tabuľka 5.19: Neživá príroda

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vymenováva, kde všade sa v prírode nachádza voda.
* Uvedie význam vody pre rastliny, živočíchy a človeka.
* Vie, že priestor je vyplnený vzduchom.
* Uvedie príklady javov, v ktorých je možné vnímať prítomnosť vzduchu.
* Na príkladoch opisuje význam pôdy pre rastliny, živočíchy a človeka.
* Vie, že pôda obsahuje rôzne živé, odumreté a neživé súčasti a vie uviesť príklady.
* Opíše Zem ako súčasť vesmíru.
 | Učiteľka zisťuje predstavy detí o prítomnosti *vody* v prírode, vedie ich k pozorovaniu prítomnosti vody v kvapalnom, pevnom aj plynnom skupenstve (bez zavedenia pojmov). Diskutuje s deťmi o význame vody pre človeka, rastliny a živočíchy, pričom súčasťou diskusie je aj problematika znečistenia vody rôznymi látkami, ktoré je aj nie je možné vo vode vidieť, či inak vnímať (čuchom, hmatom a pod.). Napríklad vedie deti k porovnávaniu vody pochádzajúcej z rôznych zdrojov. Špecifikuje pitnú vodu a objasňuje nebezpečenstvo pitia vody z neznámych zdrojov. Diskutuje s deťmi o daždi, vetre a počasí, spolu sa venujú jednoduchému pozorovaniu počasia.Učiteľka vedie deti ku skúmaniu *vzduchu* ako látky, ktorá vypĺňa priestor, s deťmi diskutuje o prejavoch pohybu vzduchu, ktoré poznajú z bežného života (prievan, vietor, pohyb teplého vzduchu nad výhrevnými telesami a pod.). Učiteľka vytvára situácie, v ktorých majú deti možnosť vnímať prítomnosť vzduchu rôznymi zmyslami (napr. fúkanie vzduchu do vody slamkou; vytláčanie vzduchu zo špongie pod vodou, nafukovanie balóna a pod.). Diskutuje s deťmi o význame vzduchu pre život človeka, rastlín a živočíchov. Učiteľka diskutuje s deťmi o ich aktuálnych predstavách o zložení *pôdy*, spolu skúmajú jej zloženie a snažia sa zistené zložky kategorizovať podľa rôznych kritérií. Vedie deti k porovnávaniu rôznych pôd, pričom sa môžu zameriavať na rôzne empiricky vnímateľné vlastnosti (napr. priepustnosť pôdy pre vodu, rôznorodosť prítomných zložiek v pôde). Diskutujú o význame pôdy pre rastliny a zároveň pre človeka. Učiteľka diskutuje s deťmi o ich predstavách o Zemi ako o vesmírnom telese (používa najmä glóbus). Diskutuje s deťmi o rôznych vesmírnych telesách, najmä o Zemi a iných planétach, Slnku a iných hviezdacha o Mesiaci a iných obežniciach planét. Diskutuje o spôsoboch, pomocou ktorých človek skúma vesmír. | Pozoruje dieťa predmety, javy a situácie tak, že z nich získava nové poznatky?Používa pri pozorovaní pokus a omyl, aby zistilo o pozorovanom jave, situácii viac?Aké otázky kladie pri pozorovaní prírodných predmetov, javov, situácií (napr. pýta sa na vysvetlenie pozorovaného; pýta sa na podstatné prvky javu; pýta sa a čaká odpoveď)?Aká je kresba pozorovanej reality (napr. snaží sa zachytiť do kresby zistené informácie; sústreďuje sa pri tvorbe nákresu na reálne prvky predmetu alebo javu)?Čím argumentuje, keď diskutuje o svojej predstave, vysvetlení pozorovaného prírodného javu, predmetu, pozorovanej situácie?Ako diskutuje o svojich predstavách o prírodných javoch, predmetoch, situáciách (napr. či zdieľa predstavy, či argumentuje skúsenosťou, či je ochotné meniť svoje naivné predstavy). Ako sa vyjadruje o prírode?Čo si všíma na prírodných reáliách? Využíva spontánne všetky zmysly, aby zistilo o prírodných reáliách čo najviac informácií (napríklad, čo najviac podobností a rozdielností)?Je voči prírodnému prostrediu zvedavé (vstupuje do bádateľských aktivít rado)?Keď pozoruje alebo skúma, má tendenciu zdieľať svoje zistenia s ostatnými?Zotrváva pri skúmaní, kým nezistí to, prečo bádateľskú aktivitu začalo? |

Tabuľka 5.20: Prírodné javy

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Opíše vybrané prírodné javy a podmienky zmeny ich fungovania na základe vlastného pozorovania a skúmania.
 | Učiteľka zisťuje aktuálne predstavy detí o vybraných prírodných javoch a ďalej ich spolu s deťmi skúma: *Svetlo a tiene* –Identifikujú spolu zdroje svetla a to, ako je možné svetlo vytvoriť. Skúmajú tvorbu tieňa, jeho predlžovanie a skracovanie, pozorovanie tieňa v exteriéri v súvislosti so zdanlivým pohybom Slnka po oblohe a pod. *Teplo a horenie* –Identifikujú zdroje tepla, diskutujú o tom, ako je možné teplo tvoriť, o podmienkach horenia a následne aj o protipožiarnych opatreniach a pod. *Topenie a tuhnutie* – Pozorujú zmenu vlastností látok vplyvom tepla, skúmajú bežne dostupné látky, s ktorými sa bezpečne manipuluje – ľad, čokoláda, maslo a pod. *Vyparovanie* – Pozorujú zmenu vody na vodnú paru. Učiteľka vedie deti k diskusii o bežne pozorovaných javoch súvisiacich s vyparovaním tak, aby si uvedomovali, čo sa deje s vodou napríklad pri sušení bielizne, vlasov, mláky. *Rozpúšťanie* látok vo vode – Učiteľka vedie deti ku skúmaniu toho, aké látky sa vo vode rozpúšťajú, kedy sa rozpúšťajú rýchlejšie. Zameriava sa na látky, s ktorými majú deti skúsenosť – cukor, soľ, príprava kávy, čaju. Diskutuje s deťmi o tom, čo sa s látkami stane pri rozpúšťaní, pokúšajú sa získať látky z vody späť. *Zvuk* – Diskutuje s deťmi o rôznych spôsoboch vzniku zvukov a o spôsoboch ich zosilňovania a zoslabovania. Deti sa napríklad pokúšajú usmerňovať zvuk papierovými lievikmi alebo skúmajú prenos zvuku po „špagátovom telefóne“.*Sily a pohyb* – Diskutuje s deťmi o tom, ako je možné dostať predmety do pohybu. Deti skúmajú a porovnávajú veľkosť dvoch síl pôsobiacich opačným smerom v ťahu aj tlaku; skúšajú zmeniť smer pôsobenia určitej sily (napríklad proti pádu predmetov, pohybu predmetov v prievane a pod.).*Magnetizmus* – Učiteľka vedie deti ku skúmaniu toho, ktoré predmety sú priťahované magnetom a ku skúmaniu vzájomného správania sa magnetov voči sebe.*Voľný pád predmetov* – Učiteľka diskutuje o spôsobe pádu predmetov k zemi (rýchlosti pádu rôznych predmetov) a následne diskutujú o možnostiach zrýchlenia a spomalenia pádu predmetov. | Pozoruje dieťa vybrané prírodné javy a situácie tak, že z nich získava nové poznatky?Používa pri pozorovaní vybraných prírodných javov pokus a omyl, aby zistilo o pozorovanom jave, situácii viac?Aké otázky kladie pri pozorovaní prírodných javov a situácií (napr. pýta sa na vysvetlenie pozorovaného; pýta sa na podstatné prvky javu; pýta sa a čaká odpoveď)?Aká je kresba pozorovanej reality (napr. snaží sa zachytiť do kresby svoje predpoklady, zistené informácie; sústreďuje sa pri tvorbe nákresu na reálne prvky predmetu alebo javu)?Čím argumentuje, keď diskutuje o svojej predstave o vysvetlení pozorovaného prírodného javu, situácie?Ako vyjadruje svoje predstavy o vybraných prírodných javoch (napr. má snahu vyjadriť predstavu tak, aby bola poslucháčmi pochopená)?Ako diskutuje o svojich predstavách o vybraných prírodných javoch (napr. či zdieľa predstavy, či argumentuje skúsenosťou, či je ochotné meniť svoje naivné predstavy). Ako sa vyjadruje o prírode?Je voči prírodnému prostrediu zvedavé (vstupuje do bádateľských aktivít rado)?Keď pozoruje alebo skúma, má tendenciu zdieľať svoje zistenia s ostatnými?Zotrváva pri skúmaní, kým nezistí to, prečo bádateľskú aktivitu začalo? |

## Vzdelávacia oblasť Človek a spoločnosť

Tabuľka 5.21: Režim dňa

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Opisuje režim dňa.
* Plynule rozpráva o svojich záľubách.
* Má predstavu o role školáka.
 | Učiteľka vedie deti k uvedomovaniu si postupnosti činností, ktoré tvoria v materskej škole režim dňa. Spolu sa o jednotlivých činnostiach rozprávajú a pokúšajú sa zdôvodňovať význam jednotlivých činností. Učiteľka sa rozpráva s deťmi o čase strávenom doma a čase strávenom v materskej škole. Spolu sa rozprávajú o význame záľub a deti si svoje záľuby vzájomne porovnávajú. Učiteľka vedie deti k uvedomeniu si významu povinnosti. Zisťuje aktuálnu predstavu detí o role školáka, ktorá ho čaká v základnej škole. Ovplyvňuje ju tak, aby ju deti vnímali pozitívne a ako aj s ohľadom na akceptovanie nových povinností a prispôsobovanie sa organizačnému poriadku školy. | Ako sa dieťa prispôsobuje režimu dňa?Ako dieťa trávi čas doma, aké má záľuby?Rozpoznáva rozdiel medzi povinnosťou a hrou? |

Tabuľka 5.22: Orientácia v čase

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Správne používa pojmy včera, dnes a zajtra.
* Vie, koľko má rokov.
* Pozná ročné obdobie, príp. aj mesiac svojho narodenia.
* Orientuje sa v časových vzťahoch dňa, týždňa, mesiaca a roka.
* Vie, že čas sa meria hodinami.
 | Učiteľka vytvára situácie, v ktorých majú deti možnosť rozvíjať si adekvátne používanie pojmov vyjadrujúcich časové súvislosti, najmä: včera, dnes, zajtra, dávno, teraz, potom (napríklad pri opise zážitkov, záľub, plánov na prázdniny, rodokmeňa a pod.). Vedie deti k tomu, aby sa orientovali v časových súvislostiach dňa, týždňa a roka v spojení s konkrétnymi činnosťami (napríklad režim dňa, oslavy a sviatky, dni pracovného voľna a pod.) a prostredníctvom rozlišovania podstatných znakov (napríklad ročných období, jednotlivých fáz dňa a pod.).Učiteľka sa s deťmi rozpráva o význame merania času hodinami a kalendárom. Oboznamuje ich so základnou funkciou hodín a kalendáru (čo merajú, ako sa používajú). | Ako dieťa chápe plynutie času prostredníctvom blízkych spomienok a blízkych plánov do budúcnosti (včera, dnes, zajtra)?Ako vníma dieťa minulosť (napr. nezvratnosť situácií)? |

Tabuľka 5.23: Orientácia v okolí

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Opisuje interiér a exteriér školy alebo inej známej budovy.
* Opisuje známe trasy na základe orientačných bodov.
* Uvedie adresu svojho bydliska.
* Orientuje sa v základných verejných inštitúciách a službách – obchod, polícia, pošta, lekárska ambulancia.
 | Učiteľka vedie deti k opisu interiéru a exteriéru známych budov pričom sa zameriava na orientáciu v opisovaných budovách. Vedie deti k opisu známych trás, ktorými deti bežne prechádzajú (napríklad cesta z materskej školy na ihrisko, cesta z domu do materskej školy, cesta z domu do obchodu a pod.). Dbá na to, aby deti pri opise trasy uvádzali významné orientačné body, a správne používali predložky orientácie v prostredí (pred, za, okolo, rovno, vpravo, vľavo, hore, dolu a pod.). Učiteľka spolu s deťmi vytvára plán cesty, ktorý spolu zakresľujú. Učiteľka vedie vzdelávanie tak, aby si deti uvedomili význam tvorby plánu cesty. Vedie deti k spoznávaniu obce/mesta, v ktorom sa materská škola nachádza a to prostredníctvom lokálnych inštitúcií a služieb, ktoré sú v obci/meste poskytované. Spolu s deťmi sa rozpráva o spôsobe fungovania a význame vybraných verejných inštitúcií a služieb: obchod, polícia, pošta, lekárska ambulancia a pod. | Ako dieťa opisuje rôzne časti svojho mesta alebo dediny?Ako sa orientuje v priestore?Ako dieťa opisuje materskú školu a udalosti odohrávajúce sa v nej?Akým spôsobom prijíma normy správania viažuce sa k špecifickým situáciám (napr. ako sa správať u lekára, v obchode a pod.)? |

Tabuľka 5.24: Dopravná výchova

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Pozná nebezpečenstvá súvisiace s cestnou premávkou.
* Pozná a dodržiava základné pravidlá správania účastníkov cestnej premávky týkajúce sa chodcov.
* Pozná a dodržiava základné pravidlá správania účastníkov cestnej premávky týkajúce sa cyklistov, kolobežkárov, korčuliarov.
* Pozná a dodržiava základné pravidlá správania v úlohe cestujúceho v hromadnej doprave a v úlohe spolujazdca.

 * Vymenuje rôzne druhy dopravných prostriedkov.
* Zadeľuje dopravné prostriedky podľa miesta pohybu.
 | *Dieťa ako chodec.*Učiteľka sa s deťmi rozpráva o bezpečnom spôsobe pohybu po chodníku – chodenie vpravo. Vedie deti k tomu, aby boli obozretné nielen na ceste, ale aj v blízkosti cesty. Učiteľka umožní deťom prechádzanie cez vyznačený priechod so svetelným zariadením i bez neho.Učiteľka vedie deti k chápaniu rozdielu medzi chodníkom a cestou, k pozeraniu a počúvaniu diania na ceste.*Dieťa ako cyklista.* Učiteľka vytvára modelové situácie, v ktorých si deti ako cyklisti, kolobežkári, korčuliari precvičujú najmä vzájomnú ohľaduplnosť pri pohybe po chodníku a po ceste ako aj na mieste vyhradenom pre bicyklovanie. Vedie ich k používaniu reflexných a ochranných prvkov pri týchto športových aktivitách. *Dieťa ako cestujúci v hromadnej doprave a ako spolujazdec.* Učiteľka sa venuje pravidlám správania sa dieťaťa v hromadnej doprave a bezpečnému správaniu dieťaťa ako spolujazdca, napr. venuje pozornosť aj nutnému používaniu ochranných prvkov v role spolujazdca v aute.Učiteľka sa s deťmi rozpráva o rôznych spôsoboch dopravy, aj podľa miesta ich pohybu, ďalej podľa ich možností na presun na kratšie a dlhšie vzdialenosti. Rozprávajú sa spolu s deťmi aj o spôsobe ich používania. | Ako dieťa reaguje na premávku na ceste?Ako si dieťa vyberá miesto na prechod cez vozovku?Akým spôsobom dieťa vyhodnocuje situáciu na ceste?Akým spôsobom dieťa jazdí na bicykli alebo na obdobnom športovom náradí, napr. je jeho jazda zodpovedná, alebo agresívna, opatrná, či defenzívna?Ako sa správa dieťa v úlohe cestujúceho v hromadnej doprave?Aké poznatky prezentuje o dopravných prostriedkoch? |

Tabuľka 5.25: Geografia okolia

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Pri opise krajiny používa pojmy: vrchy, les, pole, lúka, potok, rieka.
* Pozná najznámejšie prírodné krásy regiónu, napr. rieku, ktorá preteká cez daný región, pohorie, vodnú plochu či nížinu daného regiónu.
* Pozná najznámejšie prírodné krásy našej vlasti, napr. Vysoké Tatry a pod.
 | Učiteľka spoznáva s deťmi okolitú krajinu a venuje sa rozvoju používania pojmov, pomocou ktorých geograficky pomenúvame prírodné prostredie: vrchy, lesy, polia, lúky, potoky, rieky, jazerá, najmä konkrétne vzhľadom na vlastný región a pod.Učiteľka vedie riadený rozhovor na tému prírodné krásy našej vlasti. Rozpráva sa s deťmi o skúsenostiach, ktoré s krajinou majú a o tom, ako človek krajinu mení (napríklad výstavbou miest, priehrad a pod.)Rozprávajú sa spolu s deťmi o bezpečnom spôsobe realizácie výletov do prírody – letná a zimná pešia turistika, cestovateľstvo. | Akým spôsobom si dieťa všíma rôznorodosť krajiny? Ako krajinu opisuje?Akým spôsobom vníma dieťa ako človek pretvára krajinu (stavbami, poľnohospodárstvom a podobne)? |

Tabuľka 5.26: História okolia

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vymenuje niektoré historicky významné lokálne objekty, napr. hrad, zámok.
* Uvedie príklad tradičnej regionálnej kultúry.
 | Učiteľka vyberie niektoré historicky významné lokálne objekty, napr. blízky hrad, zámok a venuje sa príbehom, ktoré sa k nim viažu. Prostredníctvom historických pamiatok sprostredkováva deťom minulosť lokality a popri poznávaní historickej hodnoty lokality rozvíja ponímanie o čase. Učiteľka rozpráva a vedie riadený rozhovor o minulosti blízkeho okolia aj prostredníctvom zvykov, tradícií a folklóru, ktoré sa viažu na danú lokalitu. Obsah sprístupňuje napríklad prostredníctvom sviatkov, na ktoré sa lokálne zvyky, tradície a folklór viažu.  | Využíva spontánne vlastnú skúsenosť pri riešení spoločenských tém?Ako sa vyjadruje k lokálnym zvykom, tradíciám a folklóru? |

Tabuľka 5.27: Národné povedomie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Rozpoznáva štátne symboly Slovenskej republiky – zástava, štátny znak, hymna.
* Spoznáva významné dominanty hlavného mesta Bratislavy, napr. bratislavský hrad, rieku Dunaj.
 | Učiteľka vytvára situácie, v ktorých prirodzene predstavuje symboly Slovenskej republiky a podporuje národné povedomie detí tak, aby vnímali slovenskú spolupatričnosť. Využíva rôzne bežne sa vyskytujúce situácie, ako sú napríklad významné medzinárodné súťaže a slovenskú reprezentáciu v nich, národné sviatky či úspechy Slovenska v kultúre, vede a iných oblastiach ľudského pôsobenia (podľa aktuálnych možností). Pozornosť zameriava aj na spoznávanie hlavného mesta Bratislavy a jeho dominanty. Učiteľka predstavuje príklad úctivého správania sa k štátnym symbolom. | Ako sa vyjadruje v téme národného povedomia? |

Tabuľka 5.28: Ľudia v blízkom a širšom okolí

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vymenuje členov blízkej rodiny.
* Identifikuje príbuzenské vzťahy v blízkej rodine.
* Oslovuje menom rovesníkov v triede.
* Pozná mená učiteliek v triede.
* Predstaví sa deťom i dospelým.
* Nadviaže adekvátny sociálny kontakt (verbálny i neverbálny) s inými osobami – deťmi i dospelými.
 | Učiteľka taktne umožní dieťaťu prezentovanie individuálnej skúsenosti o vlastnej rodine, rodinných väzbách (napr. rodičia, súrodenci, starí rodičia, prarodičia) aj na základe využitia fotografií z rodinného prostredia. Učiteľka vedie deti k oslovovaniu rovesníkov menom, aby používali zodpovedajúce oslovenie učiteliek, riaditeľky materskej školy ako aj nepedagogických zamestnancov. Učiteľka vedie deti k tomu (napr. aj prostredníctvom rolových hier), aby pri nadväzovaní kontaktu s inými osobami využili adekvátne verbálne prejavy – oslovenie, predstavenie sa menom a priezviskom a neverbálne prejavy – očný kontakt, mimiku (aj úsmev), gestikuláciu a pod. Učiteľka umožní deťom nadobudnutie skúsenosti, že medzi nami žijú ľudia so zdravotným znevýhodnením a ľudia s kultúrnou rozmanitosťou. | Ako a či dieťa rozpráva zážitky z rodinného prostredia? Má dieťa kamarátov v triede? Akým spôsobom sa dieťa kontaktuje s inými deťmi?Akým spôsobom sa dieťa kontaktuje s učiteľkou? Ak má dieťa zábrany v sociálnom kontakte s druhými, ako sa prejavujú?V akých situáciách dieťa vyhľadáva blízkosť učiteľky?Ako a či sa dieťa adaptovalo na spoločenské prostredie materskej školy?Ako sa dieťa správa k ľuďom so zdravotným znevýhodnením? Ako dieťa prijíma inakosť ľudí z hľadiska multikultúrnej rozmanitosti? |

Tabuľka 5.29: Základy etikety

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Zvolí vhodný pozdrav vzhľadom na aktuálnu situáciu.
* Odzdraví primerane situácii akceptujúc osobu, s ktorou sa zdraví.
* Používa pozdrav, prosbu, poďakovanie, ospravedlnenie vzhľadom na aktuálnu situáciu.
* Rešpektuje dohodnuté pravidlá spoločensky prijateľného správania.
* Neskáče druhým do reči.
* Správa sa ohľaduplne k deťom i dospelým.
 | Učiteľka dovedie deti k používaniu pozdravov primerane situácii a vzhľadom na osobu, s ktorou sa zdraví: * + vlastným modelom etického správania,
	+ pozorovaním zdravenia sa dospelých a zdravenia sa druhých detí,
	+ modelmi etického správania z rôznych médií – detská literatúra, film, televízia...

Dovedie deti k používaniu a zautomatizovaniu zdvorilostných fráz typu, napr. prosím, ďakujem, nech sa páči, dovolíš, prepáč, ale aj všetko najlepšie a iné prostredníctvom: * vlastného modelu etického správania,
* rolových hier,
* pozitívneho hodnotenia etického správania konkrétnych detí,
* predkladaním pozitívnych modelov správania v rôznych médiách – detská literatúra, film, televízia...

Učiteľka stimuluje deti k rozoznávaniu a hodnoteniu vhodnosti alebo nevhodnosti správania v zmysle dodržiavania elementárnych základov etikety:* + vlastným modelom etického správania,
	+ pozitívnym hodnotením spoločensky prijateľného (vhodného) správania konkrétnych detí,
* taktným hodnotením nevhodného správania detí, napr. pri riešení rôznych situácií, ktoré nastávajú medzi deťmi v ich vzťahoch a sociálnej komunikácii, alebo aj pri riešení konfliktných situácií,
* hodnotením konkrétnych príkladov správania sa postáv z rôznych médií – detská literatúra, film, televízia...
 | Akým spôsobom dieťa zdraví? Ako dieťa reaguje na pozdravy druhých? Používa dieťa vhodné zdvorilostné frázy v kontakte s inými? Akým spôsobom dieťa hodnotí vhodné a nevhodné správanie? Ako sa dieťa správa vo vzťahu k iným deťom a dospelým? |

Tabuľka 5.30: Vlastnosti a emócie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Identifikuje pozitívne vlastnosti.
* Identifikuje negatívne vlastnosti.
* Spolupracuje v skupinovej činnosti na základe osobných predpokladov.
* Sústredí sa na činnosť na základe zapojenia vôľových vlastností.
* Dokončuje individuálnu alebo skupinovú činnosť.
* Vyjadruje pocity zo zážitku, vypočutej rozprávky alebo príbehu – pozitívne i negatívne.
* Reaguje spoločensky prijateľným spôsobom na aktuálne prejavy emócií – pozitívne i negatívne.
* Opíše svoje aktuálne emócie.
 | Učiteľka vytvára deťom príležitosti na identifikovanie pozitívnych vlastností.Učiteľka vycíti, kedy je vhodný okamih na sebareflexiu dieťaťa, na základe ktorej dieťa uvedie príklady pozitívnych prejavov správania u seba a prizná si aj negatívne prejavy vo vlastnom správaní. Deti dostávajú príležitosti na hodnotenie aj záporných vlastností prostredníctvom nevhodného správania negatívnych rozprávkových hrdinov z rôznych médií – detská literatúra, film, televízia... Učiteľka taktne nabáda deti k spolupráci v hrách a v činnostiach s rešpektovaním ich osobnostných charakteristík (napr. zohľadňuje, či je dieťa spoločenské, alebo má sklony k samotárstvu, aké má vlohy a pod.). Motivuje deti na sústredenie sa na hru a inú činnosť prostredníctvom cieleného vzbudenia záujmu rôznymi motivačnými prostriedkami, zohľadňuje, aké má dieťa vôľové vlastnosti. Učiteľka umožní, aby deti mohli vyjadrovať svoje pocity spoločensky prijateľným spôsobom – pozitívne i negatívne. Učiteľka taktne nabáda dieťa na opisovanie emócií pozitívnych (radosť, veselosť, spokojnosť, hrdosť na úspech, súcit) a negatívnych (smútok, strach, obavy, hnev) na základe: * pozorovania druhých detí či rozprávkových hrdinov z rôznych médií – detská literatúra, film, televízia...,
* vlastných aktuálnych zážitkov.

Umožní deťom zorientovať sa v pozitívnych a negatívnych emóciách druhých osôb (detí i dospelých) podľa výrazu ich tváre a podľa gestikulácie.Učiteľka vedie deti k prejavom súcitu voči smútku iného dieťaťa alebo dospelého.Učiteľka navodzuje hry a činnosti, v ktorých deti prostredníctvom symbolov vyjadrujú, ako sa práve cítia. | Aké pozitívne vlastnosti dieťa identifikuje? V akých situáciách dochádza k odmietaniu konkrétneho negatívneho správania sa dieťaťa, napr. nevhodné správanie voči inému dieťaťu, vyvolanie konfliktu a pod.?Ktoré negatívne vlastnosti dieťa identifikuje u druhých, najmä vo vzťahu k postavám z detskej literatúry?Aká je spolupráca jednotlivých detí v skupinovej hre a činnosti?Akú rolu v skupinovej činnosti dieťa uprednostňuje?Ako sa dieťa prejavuje vo svojej role v skupinovej aktivite?Ako často dieťa strieda hry a činnosti?Ako sa dieťa sústreďuje na činnosť? Ako často dieťa nedokončí činnosť?Akým spôsobom vyjadruje dieťa svoje pocity?Dokáže dieťa identifikovať pozitívne a negatívne emócie a akým spôsobom?Akým spôsobom sa správa dieťa voči dieťaťu s negatívnymi emóciami?Dokáže dieťa vyjadriť svoje aktuálne emócie a akým spôsobom? |

Tabuľka 5.31: Mediálna výchova

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Má predstavu o skutočnej a virtuálnej realite.
* Rozlišuje dobro a zlo ako protikladné hodnotové aspekty v skutočnej a virtuálnej realite.
 | Učiteľka pomáha deťom vytvárať predstavu o skutočnej a virtuálnej realite predkladaním rozprávok a príbehov, najmä vo filmovo spracovaných detských rozprávkach a príbehoch.Učiteľka vedie deti ku elementárnym kritickým postojom voči skutočnej a virtuálnej realite – v literárne a filmovo spracovaných detských rozprávkach a príbehoch. | Akým spôsobom vníma dieťa skutočnú realitu v rozprávke alebo v príbehu? Ako na dieťa pôsobí virtuálna realita? Akým spôsobom vyjadruje dieťa kritické postoje ku skutočnej a virtuálnej realite?  |

Tabuľka 5.32: Prosociálne správanie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Počúva iných (deti i dospelých).
* Rozlišuje dobré a zlé správanie.
* Správa sa priateľsky k deťom i dospelým.
* Poskytne iným pomoc.
* Požiada o pomoc, keď si to situácia vyžaduje.
* Poďakuje za pomoc od druhých.
* Obdarí druhých.
* Podelí sa o veci.
* Reaguje adekvátne na dobré skutky.
* Presadzuje sa v hre alebo v činnosti spoločensky prijateľným spôsobom.
* Nenásilne rieši konflikt.
* Odmieta kontakt s neznámym dospelým – bezpečné správanie.
* Odmieta nevhodné správanie.
* Uvedomuje si dôsledky svojho správania.
* Pozná na elementárnej úrovni svoje práva a splniteľné povinnosti.
 | Učiteľka aktívne počúva dieťa, vedie s ním empatický rozhovor a s úctou reaguje na vypočuté oznamy dieťaťa. Vytvára situácie na vzájomné aktívne počúvanie, napr. rozprávanie zážitkov, pričom vedie deti k vzájomnému počúvaniu. Vedie deti k chápaniu dobrého a zlého správania prostredníctvom rozprávok a príbehov v rôznych médiách – detská literatúra, film, televízia... Vedie deti k priateľskému správaniu:* vlastným modelom prosociálneho správania,
* pozitívnym hodnotením priateľského správania sa detí a pochvalou zaň,
* pozitívnym hodnotením priateľského správania rozprávkových hrdinov v rôznych médiách – detská literatúra, film, televízia...

Prezentuje deťom rozprávky a príbehy, kde si hrdinovia príbehov navzájom pomáhajú. Taktne nabáda dieťa v situáciách, keď si nevie samo s niečím poradiť, aby kultivovane požiadalo o pomoc inú osobu (dieťa alebo dospelého).Docieli, aby si deti navzájom pomáhali v rôznych situáciách a dokázali túto pomoc oceniť pozitívnym hodnotením. Učiteľka navodí situácie, v ktorých sa deti obdarúvajú navzájom, alebo obdarúvajú inú osobu.Taktne usmerňuje deti k vzájomnému podeleniu sa s hračkami alebo vecami a tento počin pozitívne hodnotí.Učiteľka deťom vyjadruje pochvalu za dobré skutky. Nabáda deti, aby vyjadrili za konkrétny dobrý skutok pochvalu inému dieťaťu/deťom alebo dospelej osobe.V rôznych okamihoch počas dňa dovedie deti taktne k presadzovaniu sa s ohľadom na seba a na druhých, napr. pri konkrétnych hrách a činnostiach pomáha deťom riešiť krajné polohy sebapresadzovania sa, napr. dieťa so sklonom k podriadenosti pri činnosti povzbudzuje a dieťaťu so sklonom k nadradenosti hovorí, že aj iné deti v skupine sú šikovné a pod. Taktným usmerňovaním docieli u väčšiny detí nenásilné riešenie konfliktu. Pomôže deťom nájsť konkrétne riešenie konfliktu, prijať sociálny kompromis, zmieriť sa a upokojiť sa po konflikte. Prezentuje deťom reálne a fiktívne situácie, v ktorých sa odmieta nevhodné správanie prostredníctvom: * rozprávok a príbehov z  rôznych médií – detská literatúra, film, televízia...,
* rolových hier.

Opisuje a hodnotí spolu s deťmi, čo je bezpečné a čo nebezpečné správanie.Učiteľka pomôže deťom taktne upozorniť na dôsledky svojho pozitívneho aj negatívneho správania (jednak pre seba a jednak pre druhých). Učiteľka v pedagogickom prístupe rešpektuje práva dieťaťa v zmysle dokumentu Dohovor o právach dieťaťa. Oboznámi deti prijateľnou formou so svojimi právami a splniteľnými povinnosťami prostredníctvom: * jednoduchých a výstižných pravidiel spoločensky prijateľného správania sa detí navzájom, dospelých voči deťom, ako aj detí voči dospelým,
	+ rozprávok a príbehov z  rôznych médií – detská literatúra, film, televízia...,
	+ rolových hier.
 | V ktorých situáciách dieťa aktívne počúva druhých?Ako hodnotí dieťa dobré a zlé správanie? Akým spôsobom dieťa prežíva pocit úspechu?Dokáže dieťa vyjadriť pochvalu inému dieťaťu a ako?Ako sa správa dieťa vo vzťahu k druhým deťom a dospelým?V ktorých situáciách dieťa požiada o pomoc dospelého? Či a ako požiada dieťa o pomoc pri riešení problému alebo konfliktu? Ako dieťa rieši konflikty? Ako a či pomáha dieťa druhým deťom?Akým spôsobom obdaruje dieťa iných? Akým spôsobom sa podelí o veci?Akým spôsobom dieťa oceňuje pozitívne správanie a pozitívne skutky iných detí?Akým spôsobom sa dieťa presadzuje v hre alebo v činnosti?Akým spôsobom dieťa rieši konflikty?Za akých okolností si dieťa uvedomuje dôsledky svojho správania?V ktorých situáciách dieťa rešpektuje práva iných detí?V akých situáciách prijíma dieťa splniteľné povinnosti?  |

## Vzdelávacia oblasť Človek a svet práce

Tabuľka 5.33: Materiály a ich vlastnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vymenúva rôzne prírodné materiály.
* Vhodne využíva prírodné materiály v rôznych zadaniach.
* Opisuje predmety a ich rôzne vlastnosti.
 | Učiteľka zameriava pozornosť detí na skúmanie vlastností rôznych predmetov a následne sa spolu s deťmi pokúšajú triediť ich podľa materiálov, z ktorých sú vyrobené.Skúmajú spolu rôzne druhy materiálov a zamýšľajú sa nad možnosťou ich použitia, pričom sa prednostne sústreďujú na prírodné materiály: kameň, drevo, uhlie, slama, šúpolie, perie, vlna a pod. Pri zvažovaní možnosti ich využitia pri tvorbe špecifických výrobkov spolu zdôvodňujú využitie vymenovaním vlastností, ktorými sa materiál líši od iných materiálov. Neskôr učiteľka vedie deti k podobnému skúmaniu človekom upravených materiálov: papier, plasty, sklo, kovy, textil a pod. Na základe rozpoznávania rôznych materiálov sa učiteľka snaží viesť deti k rozvoju recyklačných spôsobilostí – k triedeniu odpadu. | Ako opisuje predmety a materiály (napr. porovnáva ich, hodnotí možnosti využitia predmetu, materiálu pri konštruovaní špecifického výrobku)? |

Tabuľka 5.34: Konštruovanie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Identifikuje súvislosť medzi predmetom a technickým náčrtom, predlohou.
* Podľa návrhu (schémy, náčrtu, predlohy) zhotoví daný predmet.
* Pracuje podľa jednoduchého kresleného postupu.
* Vytvorí jednoduchý výrobok.
* Stanoví účel vytvoreného výrobku.
* Jednoducho opíše postup zhotovenia vybraných výrobkov.
 | Učiteľka poskytuje deťom predlohy predmetov a pomáha deťom identifikovať predmety podľa predlohy zo súboru predložených predmetov, pričom vedie deti k všímaniu si detailov predmetov, prípadne k dopĺňaniu predlohy o prvky, ktoré dieťa identifikuje na predmete a na predlohe chýbajú (napríklad dieťa doplní obrázok zo šálky, ktorú identifikovalo ako predmet zobrazený na náčrte, predlohe; na predlohe doplní chýbajúce tlačidlo z imitácie mobilného telefónu – hračky a pod.).Učiteľka zadáva deťom jednoduché kreslené technologické postupy a pomáha im orientovať sa v nich a postupovať v činnostiach podľa zadanej schémy, náčrtu, predlohy (napríklad sadenie semien, presádzanie kvetov, skladanie papiera, skladanie konkrétnej stavby z kociek alebo inej dostupnej stavebnice a pod.). Učiteľka zadáva deťom jednoduché konštrukčné úlohy, pričom pri ich riešení zapája deti do riešenia jednoduchých technických problémov a to tým, že sa pýta otázky typu „ako?“ (napríklad: Ako postaviť stenu z kociek, aby bola stabilná? Ako vytvoriť loďku, ktorá bude plávať na vode? Ako zložiť papierové lietadlo, aby letelo čo najdlhšie? Ako vytvoriť padák, ktorý spomalí pád predmetu najlepšie? Ako spojiť papiere do „knižky“?). Po dokončení výrobku učiteľka vedie deti k opisu tvorby a účelu vytvoreného výrobku.Tvorivosť pri konštrukčných úlohách podporuje tým, že deti povzbudzuje k diskusii o tom, ako a čím nahradiť chýbajúcu súčiastku z dostupných predmetov a materiálov ich jednoduchou úpravou. Učiteľka dbá na to, aby sa u detí rozvíjal cit pre efektívne, ekonomické a bezpečné postupy práce, čo znamená napríklad minimalizáciu odpadu (ekonomické vystrihovanie a vykrajovanie z rôznych materiálov, ako je papier, plastelína, cesto, hlina a pod.) ale tiež dodržiavanie bezpečnostných pravidiel pri používaní rôznych nástrojov a materiálov. | Ako pracuje s náradím (napr. stará sa o používané náradie tak, aby sa zachovala jeho funkčnosť; pracuje s náradím tak, aby neohrozovalo seba ani druhých)?Ako vníma zodpovednosť za poriadok po ukončení aktivity?Vytvára si po zadaní technickej úlohy vlastné riešenia a postupy (nie odpozerané)?Ako zdôvodňuje svoje postupy práce?Ako skúma predmety (napr. má tendenciu skúmať ich funkčnosť)?Ako (na základe čoho) si vyberá materiály pri konštrukcii špecifického výrobku? |

Tabuľka 5.35: Užívateľské zručnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vhodne používa náradie a nástroje pri príprave, úprave predmetu alebo materiálu.
* Ovláda vybrané jednoduché užívateľské zručnosti.
* Používa vybrané jednoduché mechanizmy.
 | Učiteľka vytvára situácie, v ktorých majú deti možnosť spontánne vyberať náradie na prípravu a/alebo úpravu predmetov, prostredia, materiálov. Počas používania náradia a nástrojov vedie deti k ich efektívnemu a bezpečnému spôsobu používania, precizuje spôsobilosť používať nástroje a náradie správne. Učiteľka sa zameriava na rozvoj nasledovných užívateľských zručností: hrabanie hrabľami; prenášanie sypkého materiálu lopatou; skrutkovanie; odťahovanie a priťahovanie matíc kľúčom; krájanie tupým nožom; otváranie a zatváranie visacieho zámku; použitie vodováhy; použitie olovnice; viazanie uzla a mašličky; navliekanie ihly a zošívanie tupou ihlou; pranie mydlom; nalievanie tekutín z fľaše a do fľaše (a iné podľa aktuálnych možností školy).V rámci rozvoja užívateľských zručností vedie deti k používaniu základných úkonov potrebných pri používaní rôznych elektronických zariadení: zapnutie a vypnutie počítača; práca s PC myšou, klávesnicou, prípadne touchpadom (alternatívne práca s inou informačnou technikou podľa možností – napr. interaktívna tabuľa, tablet, čítačka kníh).Učiteľka spolu s deťmi skúma fungovanie a spôsob využitia vybraných jednoduchých mechanizmov a to na bežne dostupných nástrojoch a zariadeniach: páka (rovnoramenné váhy – vyvažovanie a váženie, hojdačka, nadvihovanie ťažkých predmetov pákou); naklonená rovina (pohyb predmetov po rôzne naklonenej rovine s nákladom, bez nákladu); koleso (pohyb ťažkých predmetov s pomocou kolesa a bez) ; ozubené kolesá (kuchynský ručný šľahač, bicykel). Pomáha deťom používať uvedené jednoduché mechanizmy pri konštrukčných úlohách. | Ako pozoruje predmety a materiály s ktorými pracuje (napr. pozoruje skúmaný predmet alebo situáciu do detailu tak, aby zistilo o predmete alebo situácii čo najviac informácií)?Prepája aktuálne získavané informácie s tým, čo už o jave, predmete, situácii pozná?Ako pracuje na zadanej úlohe (napr. premyslí si úlohu skôr ako ju začne realizovať; ak má v priebehu reišenia úlohy problém, formuluje otázky a pýta si rady tak, aby mohlo pokračovať; dodrživa stanovené inštrukcie ak je úloha takto postavená; pracuje na zadaní, kým ho nedokončí)?Ako efektívne využíva materiály (napríklad vzhľadom na tvorbu odpadu)? |

Tabuľka 5.36: Technológie výroby

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Identifikuje suroviny potrebné na prípravu niektorých vybraných bežne používaných výrobkov.
 | Učiteľka sprostredkuje deťom vedomosti o výrobe niektorých vybraných výrobkov (napr. výroba múky z obilia a chleba z múky; výroba masla zo smotany; výroba džúsu z ovocia; výroba recyklovaného papiera z novín; príprava čaju zo sušených bylín; sušenie liečivých bylín, húb a ovocia a pod.), pričom realizovateľné postupy s nimi uskutočňuje a o postupoch spolu diskutujú. | Ako vníma hodnotu technologických zariadení a to, ako človeku v živote pomáhajú?Ako premýšľa o potravinách a ich zdrojoch? |

Tabuľka 5.37: Remeslá a profesie

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Pozná niektoré tradičné remeslá.
* Pozná základnú pracovnú náplň vybraných profesií.
 | Učiteľka sa venuje diskusii o rôznych tradičných remeslách, pričom sa sústreďuje na aktuálnu skúsenosť detí. Zameriava sa na opis postupu prípravy vybraných produktov tradičných remesiel, napríklad tehliarstvo, hrnčiarstvo, tkáčstvo, prútikárstvo (podľa aktuálnych možností školy). Vybrané jednoduché postupy s deťmi realizuje. Aktivity realizuje tak, aby sa deti zamýšľali nad spôsobom, ako mohli byť jednotlivé produkty tradičných remesiel vytvorené (napr. kde a ako získať materiál na prípravu prúteného košíka, čím materiál prípadne nahradiť a pod.). Učiteľka sa venuje diskusii o rôznych súčasných povolaniach. Moderuje diskusiu o aktuálnych predstavách detí o obsahu pracovnej náplne vybraných povolaní, pričom sústreďuje pozornosť detí na ich aktuálne skúsenosti s danými povolaniami. Sústreďuje sa na obsah pracovnej náplne a význam vybraných profesií: lekár, šofér, učiteľ, policajt (a iné podľa aktuálnych možností sprostredkovania obsahu a významu povolania). | Ako vníma hodnotu peňazí v súvislosti s odvedenou prácou v zamestnaní? Aké remeslá a profesie volí pri spontánnych hrách?Ako reprezentuje v hrách na remeslá či profesie pracovnú náplň daných zamestnaní? |

## Vzdelávacia oblasť Umenie a kultúra – hudobná a výtvarná výchova

### *Hudobná výchova*

Tabuľka 5.38: Rytmické činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vokálne rytmizuje riekanky rôzneho druhu.
* Realizuje rytmický sprievod k riekankám a piesňam.
 | Učiteľka s deťmi vokálne rytmizuje riekanky rôzneho druhu v 2/4 aj v 3/4 takte. Vyberá a rytmizuje slová, slovné spojenia. Realizuje s deťmi vokálne, inštrumentálne a hudobno*–*pohybové rytmické dialogické hry v podobe rytmického dialógu a hry na ozvenu či štafetu. Učiteľka spoločne s deťmi vytvára rytmické sprievody k riekankám a piesňam v podobe rytmu, metra či rytmického ostináta, deti vytvárajú rytmickú predohru, medzihru a dohru hrou na tele, alebo využívajú rytmické nástroje Orffovho inštrumentára. | Akú podobu má vokálna rytmizácia riekanky, vyčítanky či básničky?Koľko riekaniek si dieťa pamätá, v akých situáciách ich rytmizuje? Ako rytmizuje slová a slovné spojenia? Ako rytmizované slová a slovné spojenia využíva v rytmickom sprievode k piesni či riekanke?Akým spôsobom najčastejšie vyjadrí rytmickú stránku spievanej piesne? Do akej miery dodrží plynulosť v rytmickom sprievode, či stanovené pravidlo pri hre na rytmickú štafetu? |

Tabuľka 5.39: Vokálne činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Spieva piesne a riekanky.
 | Učiteľka spieva s deťmi ľudové, detské umelé piesne, riekanky, resp. vhodnú súčasnú hudobnú produkciu pre deti v rozsahu d1*–* h1 až c1*–* c2. Učiteľka vytvára u detí návyk správneho speváckeho dýchania realizáciou dychových rozcvičiek a hier s dychom. Učiteľka prostredníctvom hlasových rozcvičiek, hier s hlasom a vokálnych dialogických hier rozširuje detský hlasový rozsah, rozvíja základné spevácke schopnosti a zručnosti.Učiteľka vytvára situácie, v ktorých deti imitujú hlasom zvuky okolitého sveta a spievajú osvojené piesne na zvukomalebné alebo neutrálne slabiky.  | Aké piesne dieťa rado spieva, aký žáner piesní najviac obľubuje?V akých situáciách dieťa spieva? Spieva aj bez vyzvania?Aké sú jeho spevácke návyky, schopnosti a zručnosti?V akom hlasovom rozsahu spieva intonačne relatívne čisto? Ako vokálne vyjadruje zvukovú podobu okolitého sveta? |

Tabuľka 5.40: Inštrumentálne činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Využíva hudobné nástroje Orffovho inštrumentára na vyjadrenie charakteru, nálady piesne či skladby.
* Zvláda jednoduché inštrumentálne sprievody k piesňam a riekankám.
 | Učiteľka využíva základné nástroje Orffovho inštrumentára, deti ich identifikujú vizuálne i sluchom, pomenúvajú, zvládajú techniku hrania na ne. Vytvára situácie, v ktorých deti využívajú Orffove aj samostatne zhotovené elementárne hudobné nástroje na vyjadrenie charakteru, nálady piesne či skladby. Prostredníctvom nich vyjadrujú aj zvukovú podobu javov a nálad. Učiteľka spoločne s deťmi vytvára a realizuje jednoduché sprievody k piesňam a riekankám v podobe ich rytmu, metra, resp. rytmického ostináta. | Ako dieťa reaguje na možnosť využitia hudobného nástroja k spevu alebo inej činnosti?Identifikuje a zdôvodní výber hudobného nástroja k piesni, riekanke či hudobno-dramatickému celku?Aké hudobné nástroje využíva dieťa pri pochodovej, tanečnej piesni či uspávanke?Akými hudobnými nástrojmi vyjadruje zvukovú podobu javov a nálad?Zvláda ľahšie rytmickú alebo metrickú stránku hudobného sprievodu?Do akej miery je jeho hra plynulá v súlade s tempom? |

Tabuľka 5.41: Percepčné činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Aktívne počúva hudobné skladby pre deti, piesne a spev učiteľky.
* Vyjadruje zážitky z počúvanej hudby verbálne, pohybom alebo inými umeleckými výrazovými prostriedkami.
 | Učiteľka počúva s deťmi detské hudobné skladby a piesne. Učiteľka sama spieva a hrá deťom piesne a inštrumentálne miniatúry. Učiteľka učí deti sluchom rozlišovať zvuky a tóny, zdroj hudobného a nehudobného zvuku. Identifikujú hlas dieťaťa, mužský, ženský, sólo spev, spev skupiny, znenie najznámejších klasických hudobných nástrojov, odkiaľ prichádza zvuk či tón. Učiteľka pri počúvaní hudby spoločne s deťmi identifikuje niektoré vyjadrovacie prostriedky hudby (rytmus, tempo, dynamiku). Spoločne pomenujú kontrasty v hudbe. Učiteľka vytvára situácie pre opätovné počúvanie a spoznávanieuž počúvaných hudobných diel.Učiteľka nabáda deti k tomu, aby pocity z počúvanej hudby vyjadrili slovom, stvárnili pohybom či výtvarne. | Ako dlho dokáže dieťa počúvať skladbu, vypočuje ju aktívne až dokonca? Kedy deti najradšej počúvajú hudbu a aký hudobný žáner? Do akej miery zachytí zmenu farby, t.j. ľudských hlasov, farbu hudobného nástroja? Ktoré hudobno-vyjadrovacie prostriedky hudby (dynamika, rytmus, tempo) dokáže dieťa identifikovať?Ako slovne vyjadruje pocity, predstavy a zážitky z procesu počúvania? Aké iné vyjadrovacie prostriedky využíva? |

Tabuľka 5.42: Hudobno-pohybové činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vyjadrí charakter piesní a hudby prirodzeným kultivovaným pohybom.
* Využíva tanečné prvky v jednoduchých choreografiách.
* Imituje pohyb v hudobno-pohybových hrách.
 | Učiteľka vedie deti k správnemu tanečnému držaniu tela, kultivovanému pohybu pri pohybovom vyjadrení obsahu riekaniek, piesní a hudby. Učiteľka imitačne osvojuje s deťmi tanečné prvky: tanečnú chôdzu, tanečný beh, prísunový krok (dopredu, dozadu a do strán), poskočný krok, cval, točenie vo dvojici, točenie na mieste, pohupy v kolenách, úklony pri jednoduchých tanečných choreografiách.Vhodne kombinuje hru na tele (tlieskanie, plieskanie, dupanie) a tanečné prvky. Učiteľka vyberá vhodné hudobno-pohybové hry, v ktorých deti imitujú pohyb, resp. tvoria vlastné pohybové vyjadrenie. Vedie ich k dodržiavaniu pravidiel v hudobno-pohybových hrách. | Aké atribúty má tanečné držanie tela dieťaťa?Ako dieťa pohybom reaguje na charakter hudobnej skladby?Koľko tanečných prvkov má osvojených a dokáže ich spojiť do jednoduchej pohybovej kompozície? Vie tieto prvky plynulo kombinovať v jednoduchej choreografii? Ktoré tanečné prvky dokáže spojiť s hrou na tele?Ako imituje dieťa pohyb v hudobno-pohybových hrách? Akú podobu majú jeho vlastné pohybové vyjadrenia? Dodrží pravidlo v hudobno-pohybovej hre? |

Tabuľka 5.43: Hudobno-dramatické činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vyjadruje piesne, riekanky a hudobné skladby prostriedkami hudobnej dramatiky**.**
 | Učiteľka s deťmi stvárňuje detské piesne a skladbičky primeranými dramatickými výrazovými prostriedkami.Učiteľka vytvára situácie, v ktorých deti využijú prvky hudobno-dramatickej improvizácie a hudobno-dramatickú interpretáciu (zmenené dramatické podanie). Učiteľka spoločne s deťmi vyberá vhodnú hudbu na vykreslenie prostredia, nálady a postáv v hudobno-dramatických celkoch a hudobných rozprávkach. | Aké dramatické prostriedky využíva dieťa pri stvárnení piesní a hudobných skladieb? Ako interpretuje pieseň v zmenenej hudobno-dramatickej podobe či inej dramatickej situácii?Aké hudobno-vyjadrovacie prostriedky zvolí na dotvorenie deja, nálady či postáv hudobno-dramatického celku? |

### Výtvarná výchova

Tabuľka 5.44: Výtvarné činnosti s tvarom na ploche

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Skladá tvary a skladaním vytvorí novotvar (nové zobrazenie).
* Pomenuje výsledný tvar.
* Vystrihuje časti obrázkov.
* Spája časti obrázkov lepením.
* Dotvára tvary kresbou (maľbou).
* Pomenuje výsledok.
* Dopĺňa (spresňuje) neurčitý tvar.
 | Hravé skladanie nefiguratívnych tvarov do zloženého tvaru, vznik novotvaru (napr. plošných geometrických tvarov z farebného papiera) alebo skladanie kartónových tlačených písmen (do tvarov postavičiek). Nový zložený tvar možno na výkres obkresliť, ofrotážovať , prilepiť a pod., a je možné ho doplniť kresbou alebo maľbou.*Pozn. téma môže nadväzovať na tému z matematickej oblasti (rovinné útvary) – deti ale pracujú bez predlohy.*Skladanie častí figuratívnych tvarov, vznik novotvaru (napr. časti obrázkov/fotografií zvierat či postáv vystrihnutých z časopisov, ktoré dieťa spája na ploche výkresu do nových tvarov, možnosť dopĺňať tvary kresbou).Uplatnenie predstavivosti pri pohľade na tvar bez významu – dokresľovanie alebo domaľovávanie škvrny, odtlačku farby – dekalku (škvrna, ktorá vznikne roztlačením farebnej pasty, preložením a stlačením papiera, na ktorom je vytlačená) čarbanice, pokrčeného papiera – krkváže a pod. | Uplatňuje dieťa pri činnostiach predstavivosť a  fantáziu? Sú jeho riešenia nezávislé/závislé na predstavách ostatných detí (učiteľky)?Skladá dieťa zo segmentov figuratívne/nefiguratívne tvary?Akým spôsobom dokáže dieťa rozprávať o vytvorenom obrázku/objekte: nazvať ho (rozvinutejšia úroveň: charakterizovať ho, povedať o ňom príbeh)?Dokáže pomenovať artefakty iných detí? Ako sa o nich vyjadruje?Ako dieťa reaguje na neusporiadanú predlohu (napr. čarbanicu, krkváž): dokáže v nej vyhľadať inšpiráciu alebo vyjadriť svoju predstavu? Aký nástroj dieťa uprednostňuje:s vlhkou, suchou, prašnou, vláčnou, výraznou, jemnou stopou?Akým spôsobom dieťa používa nástroje, napr. nožnice, ceruzku, štetec ... (držanie v ruke, spôsob a smer ťahu, prítlak...)?Dokáže dieťa vystrihnúť tvar podľa obrysu (napr. obrázku z časopisu)? |

Tabuľka 5.45: Výtvarné činnosti s tvarom v priestore

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Modeluje tvary z mäkkej modelovacej hmoty
* Skladá priestorovú zostavu z rôznych materiálov.
* Spojí tvary do výsledného celku.
* Pomenuje ho.
* Modeluje tvary z mňkkej modelovacej hmoty
 | Modelovanie jednoduchého figurálneho a geometrického tvaru (mäkká modelovacia hmota).Objekt alebo architektúru vytvára z hotových prvkov(škatuľky, geometrické tvary, prírodniny, s využitím kartónu a iných materiálov), materiál spája lepením, upevňovaním lepiacou páskou, plastelínou...s dôrazom na predstavivosť dieťaťa. Podľa inštrukcií dieťa vytvorí jednoduché papierové skladačky (napr. loďky, čiapka, lietadlo, nebo–peklo ...). | Ako dieťa modeluje plastický tvar (vychádza prevažne z celku alebo spája jednotlivosti – detaily)? Priradí dieťa zodpovedajúci nástroj a techniku (napr. štetec a temperu, drievko alebo pierko a tuš ...) alebo experimentuje s používaním nástrojov?Ako kombinuje rôznorodé materiály?Vyberá si skôr geometrické, organické tvary alebo ich kombinuje? Je jeho priestorová kompozícia ucelená alebo fragmentarizovaná? |

Tabuľka 5.46: Výtvarné činnosti s farbou

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Pomenuje základné a zmiešané farby.
* Pozná základy miešania farieb
* Porovná niekoľko základných techník maľovania.
* Vyberie si z niekoľkých techník maľovania.
* Farbami vyjadrí pocit.
* Uplatní individuálne farebné ponímanie vo vzťahu k téme
* Hravo experimentuje s farbami.
 | Tematická maľba (zážitok, udalosť, sviatok ...).Možnosť výberu jednoduchej maliarskej techniky, napr. tempera – farby riediteľné vodou (s možnosťou miešania farebnej masy), alebo vodové farby, farebné tuše, pastel, pastelky, fixky (farby s možnosťou výberu pripraveného farebného tónu); rozhovor o farbách a pocitoch ktoré vyjadrujú; dôraz na výraz farieb (napr. teplé – studené, tmavé svetlé) a na ich miešanie (v paste alebo prekrývaním).Farebná čiara a farebná plocha.Maľovanie plochy celistvým pokrytím, bodkami a čiarkami (šrafovanie).Názvy základných farieb a farieb zmiešaných (z dvoch základných farieb), svetlých a tmavých farieb.Návyky držania maliarskeho nástroja a miešania farieb. Usporiadanie farieb (v krabičke, na palete)*Pozn.: učiteľka necháva dieťaťu priestor na vlastnú sebarealizáciu, objavovanie, experimentovanie a vyjadrenie fantázie s možnosťou prepojenia na nasledujúci tematický okruh.* | Akým spôsobom dieťa pomenúva farebný nástroj alebo hmotu (pastelku, pastel, temperu, plastelínu ...): názvom farby – rozoznáva základné farby alebo aj ich odtiene? Ako dieťa rozlišuje a triedi farby? Dokáže vybrať farby vyjadrujúce polarity pocitov/ vnemov (teplé *–* studené, suché *–* mokré, tmavé *–* svetlé, smutné *–* veselé...)?Ktorým farbám priraďuje pozitívne/ negatívne významy (sympatie/antipatie)? Aký farebný materiál (pastelka, vodová farba, tempera, voskový a suchý pastel...) dieťa uprednostňuje?Akým spôsobom dieťa experimentuje s farbami (mieša, používa lomené/čisté farby, riedke farby/pasty; ktoré tóny si vyberá)? Akú mimiku, gestá a temperament prejavuje dieťa pri maľovaní a kreslení?Ktoré témy (motívy) dieťa opakovane zobrazuje? Kedy dieťa interpretuje zobrazenie ako správu (príbeh) – kedy je preň symbolom niečoho? |

Tabuľka 5.47: Spontánny výtvarný prejav

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Výtvarne vyjadruje svoje predstavy o svete.
* Výtvarne vyjadruje svoje pocity.
* Kreslí postavu.
* Kresbou vyjadruje hlavné časti postavy.
* Porovnáva vlastnosti rôznych kresliacich nástrojov
* Pomenuje obsah kresby.
 | Spontánna maľba, kresba, modelovanie alebo priestorové vytváranie – voľba vlastnej témy, techniky; s dôrazom na sebavyjadrenie a uplatnenie svojich citov, vnemov, predstáv a fantázie.Dieťa má k dispozícii širšiu škálu technických prostriedkov, z ktorých si môže vybrať, alebo ich kombinovať.Kresba postavy človeka alebo zvieraťa, bez nárokov na vystihnutie proporcií, s vystihnutím hlavných znakov (napr. uši, krk, prsty na ruke, chodidlá), s dôrazom na vyjadrenie charakteristických prvkov a spontánny výraz.Používanie čiary, bodu (kreslenie vybraným nástrojom a materiálom; dieťa si má predtým možnosť vyskúšať rôzne kresliace prostriedky, napr. ceruzku rôznej tvrdosti, fixku, uhlík, rudku, štetec/drievko a tuš ... ) a porovnať rôzne kvality ich kresebnej stopy.Návyky držania kresliaceho nástroja a gesta.*Pozn.: učiteľka necháva dieťaťu priestor na osobný výtvarný prejav.* | Akým spôsobom dieťa uchopuje symboly (značky, písmená, piktogramy, komiksy ...) vo svojich vlastných výtvoroch.Rozlišuje a pomenováva kvality povrchu (napr. v polaritách drsný – hladký, jednoliaty – členený, mäkký – tvrdý...)?Dokáže dieťa postrehnúť časti tváre alebo postavy samostatne (po upozornení učiteľky) alebo postavu štylizuje (zjednodušuje) v záujme vyjadrenia svojho zámeru?V akej miere vyjadruje detaily? Kde sú ich umiestnenia? Ako dieťa komponuje (usporiadanie častí v celku, rytmus – arytmia, symetria – asymetria)?Tvorí kresba uzavretý celok, alebo sa rozpadá na detaily?  |

Tabuľka 5.48: Synestézia (medzizmyslové vnímanie)

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Frotážuje rôzne povrchy.
* Rozlišuje rôzny charakter povrchov.
* Farebne vyjadruje zážitok z hudby (zvuku).
* Pomenuje základný chuťový vnem.
 | Snímanie rozmanitých povrchov technikou frotáže (budovanie vzorkovníčka, alebo tvarovej kompozície z frotážovaných povrchov). Pomenovanie rôznych hmatových pocitov z frotážovaných povrchov (drsný, hladký, vrúbkovaný, pichľavý, mäkký...).*Pozn.: téma môže nadväzovať na vzdelávaciu oblasť Človek a svet práce, podoblasť Materiály a ich vlastnosti.*Farebné vyjadrenie výrazných chutí farbami (napr. kyslosť – citrón – žltá ...).Inšpirácia náladou hudobnej skladby; dôraz na vzťah zrakovej a zvukovej skúsenosti.(krátka, výrazovo jednoznačná ukážka hudobnej skladby – reakcia ľubovoľnými výtvarnými prostriedkami).*Pozn. téma môže nadväzovať na tému z hudobnej oblasti.* | Aké pocity vyjadruje prostredníctvom rôznych povrchov?Zoraďuje frotážované vzorky vedľa seba mechanicky alebo ich radí podľa vlastnej hierarchie, rytmu príp. z nich vytvára zobrazenie? Aké prostriedky (zobrazujúce – nezobrazujúce, farebné, tvarové, kompozičné) si dieťa volí na zobrazenie hudobnej nálady? |

Tabuľka 5.49: Vnímanie umeleckých diel

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Slovne opíše obraz, sochu, dizajn (predmet) a architektúru.
* Reaguje výtvarnými prostriedkami na výtvarné dielo.
 | Aktívne vnímanie výtvarného diela. Opis výtvarného diela dieťaťom. Rozhovor o výtvarnom diele. Výtvarné spracovanie podnetu z umeleckého diela (ukážky vybraných výtvarných diel – podľa výberu, príp. návšteva výstavy/galérie; dieťaťu umožníme spontánne reagovať na umelecké dielo v rozmedzí od detskej „kópie“ až po parafrázu alebo inšpiráciu námetom alebo spracovaním; s uplatnením rôznych techník.*Pozn. vnímanie výtvarných diel možno prepojiť s medzizmyslovým vnímaním (napr. obraz – hudba, socha – pantomíma ...).* | Na ktorý druh vizuálneho umenia dieťa reaguje s najväčším záujmom (podnecuje jeho fantáziu)?Čo dokáže rozprávať o umeleckom diele, ktoré videlo (vecne ho opísať, povedať ako naň pôsobí, pomenovať jeho druh)? |

## Vzdelávacia oblasť Zdravie a pohyb

Tabuľka 5.50: Zdravie a zdravý životný štýl

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Uvádza, prečo je pohyb dôležitý pre zdravie človeka.
* Identifikuje typické znaky ochorenia a zdravia.
* Uvádza príklady zdravej a nezdravej výživy.
* Identifikuje zdravie ohrozujúce situácie.
 | Učiteľka poskytuje základné informácie o význame pohybu pre zdravie (lepšia práca srdca, pľúc, svalov). Vhodne zvolenými telesnými cvičeniami u detí rozvíja pohybové schopnosti (kondičné a koordinačné), ich dobrú úroveň deti prejavia v súťažiach, kde im učiteľka vysvetľuje rozdiel medzi víťazstvom a prehrou. Súčasťou aktivít sú relaxačné a uvoľňovacie cvičenia. Správne držanie tela v rôznych polohách (stoj, sed, ľah) učiteľka podporuje zdravotnými cvičeniami.Učiteľka s deťmi diskutuje o vzniku zubného kazu a prenesení infekčného ochorenia a s tým súvisiacej prevencii. Spolu s učiteľkou deti uvádzajú základné znaky choroby a jej vplyvu na denný režim.S pomocou učiteľky sa deti snažia charakterizovať zdravé a nezdravé potraviny. Vysvetľuje sa im význam rovnováhy príjmu a výdaja energie (obezita a podvýživa). Dôležité je vysvetliť pitný režim.Učiteľka uvádza príklady zdravie ohrozujúcich situácií (poštípanie hmyzom, popálenie, poranenie atď.) a diskutuje s deťmi o ich vlastnej skúsenosti. | Aký príklad významu pohybu pre zdravie vie uviesť?Ako stojí, sedí, leží (správne/chybné držanie tela)?Čo dieťaťu chutí a čo nie?Aké jedlo považuje za zdravé (alebo nezdravé)?Čo rado pije? Vie, či je tento nápoj zdravý?Čo si predstaví pod obezitou a ako vysvetlí jej vznik?Čo považuje dieťa za chorobu?Ako dieťa popisuje návštevu u lekára (bojí sa lekára, zubára)?Akú má skúsenosť s poranením?  |

Tabuľka 5.51: Hygiena a sebaobslužné činnosti

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Má osvojené základné hygienické návyky.
* Ovláda základné sebaobslužné činnosti.
 | Pri každodenných činnostiach sú deti učiteľkou vedené k dodržiavaniu základných hygienických návykov (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa). S pomocou učiteľky sa deti aktívne zúčastňujú na príprave stolovania (desiata, obed, olovrant), používajú príbor a dodržiavajú čistotu pri stolovaní. Učiteľka vedie deti k tomu, aby si hračky upratali a udržiavali poriadok vo svojom okolí. V každodennom režime materskej školy si deti prirodzene osvojujú a zdokonaľujú sebaobslužné činnosti ako obliekanie, vyzliekanie, prezúvanie, zaväzovanie šnúrok. | Aké má hygienické návyky?Dokáže sa samostatne obliecť a vyzliecť?Ako si zaväzuje šnúrky? |

Tabuľka 5.52: Pohyb a telesná zdatnosť

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
| * Vykoná tieto základné polohy a postoje podľa pokynov: stoj, drep, kľak, sed, ľah.
* Ovláda tieto základné lokomočné pohyby: chôdza, beh, skok, lezenie, plazenie.
* Manipuluje s náčiním: hádzanie, chytanie.
* Ovláda tieto jednoduché akrobatické zručnosti: stoj na jednej nohe, obrat okolo výškovej osi.
* Rytmicky správne využíva základné lokomočné pohyby a tanečné kroky na hudobný sprievod.
* Dodržiava pravidlá v pohybových hrách.
* Zvládne turistickú prechádzku.
 | Učiteľka na základe opakovaných pokynov a ukážok podporuje u detí osvojovanie si základných polôh a postojov (stoj čelom vpred, stoj čelom vzad, drep, kľak, sed, ľah vpred, ľah vzad). Vhodné je využívať poradové cvičenia a správnu terminológiu (upažiť, zapažiť, vzpažiť, predpažiť, pripažiť, unožiť, zanožiť, prednožiť, prinožiť, pokrčiť, skrčiť a pod.). Prostredníctvom vhodných telesných cvičení a pohybových hier učiteľka u detí osvojuje a zdokonaľuje správnu techniku základných lokomočných pohybov (beh rýchly a pomalý, slalomový beh, beh cez prekážky, beh zo štartu do cieľa, skoky znožmo na mieste, skoky znožmo z miesta do diaľky, skoky zo zvýšenej podložky, skoky na jednej nohe, preskakovanie prekážok, skoky na švihadle, rôzne techniky lezenia, podliezania a preliezania).Učiteľka využíva pri manipulácii s náčiním rôzne cvičenia ako hádzanie lopty jednoručne a obojručne, hádzanie a chytanie lopty vo dvojiciach, hádzanie lopty na cieľ, psychomotorické cvičenia a hry s využitím netradičného náčinia, ako sú šatky, padáky, balančné plošiny a iné.Pre rozvoj jednoduchých akrobatických zručností je vhodné využívať cvičenia zamerané na rozvoj koordinačných schopností najmä na podporu dynamickej rovnováhy (chôdza a beh po vyvýšenej rovine – lavičke) a statickej rovnováhy (stoj na jednej nohe, váha predklonmo *–*lastovička). Učiteľka zaraďuje cvičenia pre nácvik a následné zdokonalenie prevalov (kotúľ vpred, kolíska, bočné prevaly). Odporúčajú sa využívať pohybové hry zamerané na zmeny polôh a postojov, rozvíjajúce reakčnú a orientačnú schopnosť. Pre celkový rozvoj koordinácie je vhodné zaraďovať obraty okolo výškovej osi s poskokmi alebo vo výskoku. Učiteľka zaraďuje hudobno-pohybové hry na osvojenie rytmizácie štvrťových dôb v 2/4 takte hrou na telo a na vyjadrovanie hudobného rytmu pri chôdzi alebo behu. Na základe ukážky deti imitujú tanečné kroky ako napr. krok poskočný, krok prísunný na hudobný sprievod. Následne je možné zaradiť pohybovú improvizáciu na báze vlastnej tvorivosti na známy alebo neznámy hudobný sprievod.V pohybových hrách učiteľka vysvetľuje význam pravidiel a dôležitosť ich dodržiavania. Súčasne u detí podporuje súťaženie a myšlienku fair*–*play.Učiteľka motivuje deti počas prechádzky tak, aby deti zvládli súvislú chôdzu primeraného trvania bez únavy alebo vyčerpania. Turistické prechádzky sa spravidla  realizujú počas pobytu vonku. | Aké cvičenia má dieťa najradšej?Aké cvičenia nechce robiť? Prečo?Ako zareaguje pri zadaní slovného pokynu (vykoná správne zadanú polohu, postoj) ?Akú techniku využíva pri vykonávaní základných lokomočných pohybov (ako chodí, behá, skáče)?Prekoná preskokom prekážku?Má problém preliezť/podliezť prekážku?Vie loptou trafiť cieľ (jednoručne/obojručne)?Vie chytiť loptu? Ako ju chytá?Aké akrobatické zručnosti ovláda?Udrží rovnováhu v stoji na jednej nohe?Ako realizuje kotúľ vpred (alebo iné prevaly)?Ako reaguje pohybom na hudbu?Ako imituje tanečné kroky?Improvizuje pri tanci?Rešpektuje pravidlá v pohybových hrách? |

Tabuľka 5.53: Sezónne aktivity a kurzy\*

|  |  |  |
| --- | --- | --- |
| **Výkonové štandardy** | **Obsahové štandardy** | **Evaluačné otázky** |
|  | Predplavecké a plavecké kurzy poskytujú priestor na získanie kladného vzťahu k vodnému prostrediu a odbúranie strachu z vody. Prostredníctvom pohybových hier vo vode si deti osvojujú základné plavecké zručnosti ako skok do vody, vznášanie, ponorenie, splývanie, dýchanie a orientáciu pod vodou. Tieto zručnosti sú predpokladom pre nácvik plaveckých spôsobov. Prostredníctvom lyžiarskych kurzov sa deti oboznamujú so snehom a učia sa základné lyžiarske zručnosti. Využívajú sa pohybové hry na osvojenie si zručností ako stoj na lyžiach, chôdza po rovine, jednoduchý zjazd, prenášanie váhy, obraty s jednostranným prívratom, výstup do mierneho svahu s prídupom alebo odvratom. Na korčuliarskych kurzoch sa deti oboznamujú s ľadom a jeho vlastnosťami. Zaraďujú sa cvičenia na zlepšenie rovnováhy a postupne sa deti učia základné korčuliarske zručnosti ako chôdzu na korčuliach, sklz a zastavenie (brzdenie).Bicyklovanie, kolobežkovanie, sánkovanie a iné sezónne aktivity realizuje učiteľka s deťmi v areáli alebo v okolí materskej školy. Vhodnými cvičeniami učiteľka podporuje nácvik správnej techniky týchto pohybových zručností. Sezónne aktivity zohrávajú významnú úlohu pri otužovaní detí. Súčasťou otužovania môže byť i saunovanie, ktoré má priaznivý vplyv na imunitu detí. | Zúčastňuje sa rado pohybových hier?Ako reaguje pri prehre (výhre)?Ako reaguje v prípade, že iné dieťa pravidlá nedodržiava?Bojí sa vody?Ponorí hlavu pod vodu?Ako sa cíti vo vode?Vadí mu sneh?Ako sa cíti na lyžiach?Udrží rovnováhu na korčuliach?Ako sa cíti na ľade?Je mu zima na ľade, v snehu, vo vode?Bicykluje sa bezpečne a bez pomoci?Aké má skúsenosti so saunovaním? Chce sa saunovať?Uprednostňuje teplejšie alebo chladnejšie prostredie? |

**\***V prípade, že materská škola má možnosť realizovať alebo zabezpečiť plavecké a lyžiarske kurzy alebo kurzy korčuľovania prípadne realizovať bicyklovanie, kolobežkovanie, sánkovanie či iné sezónne pohybové aktivity, môže byť naplnený tento obsahový štandard.

# ORGANIZAČNÉ PODMIENKY VZDELÁVANIA V MATERSKÝCH ŠKOLÁCH

Realizácia výchovy a vzdelávania sa uskutočňuje prostredníctvom rôznych denných aktivít, pričom ich súčasťou sú aj cielené (riadené) vzdelávacie aktivity. Aj cielené vzdelávacie aktivity by však mali byť realizované najmä metódou hry, spravidla didaktickej hry s rôznym obsahovým zameraním. Ďalšími organizačnými formami sú časové úseky venované hrám a činnostiam podľa výberu detí, zdravotným cvičeniam, pobytu detí vonku, záujmovým činnostiam, odpočinku a činnostiam spojeným so životosprávou (stravovanie, odpočinok, osobná hygiena).

Hry a činnosti podľa výberu detí sú všetky aktivity, ktoré sa vykonávajú od príchodu detí do materskej školy do začiatku cielených vzdelávacích aktivít. Ranné aktivity okrem hier a činností podľa výberu detí, ktoré sú dominantné, spravidla zahŕňajú ranný filter a ranný kruh. Po hrách a rannom kruhu nasledujú činnosti zabezpečujúce životosprávu.

Organizácia výchovno-vzdelávacej činnosti v materskej škole je naznačená v podobe *Odporúčaného harmonogramu* denných aktivít a *Odporúčaného rozvrhnutia vzdelávacích oblastí s časovou frekvenciou na jeden mesiac*. V *odporúčanom harmonograme denných aktivít* sú uvedené časové úseky stanovené orientačne. Materská škola si ich môže flexibilne prispôsobiť podľa vekového zloženia detí ako aj podľa dosiahnutej fyzickej a psychickej úrovne detí v konkrétnej triede. *Odporúčané rozvrhnutie vzdelávacích oblastí* je stanovené na časový úsek jedného mesiaca a materská škola ho konkretizuje vo svojom školskom vzdelávacom programe a zohľadňuje pri plánovaní výchovno-vzdelávacej činnosti. *Odporúčané rozvrhnutie vzdelávacích oblastí*, ako je vymedzené v Štátnom vzdelávacom programe pre materské školy, vytvára veľmi flexibilný priestor na realizáciu cielených vzdelávacích aktivít vyplývajúcich zo vzdelávacích štandardov.

|  |
| --- |
| **Odporúčaný harmonogram denných aktivít** |
| do 8,45 | 9.00 - 10.00 | 10.00 – 11.30 | 11.30 – 14.00 | 14.30 – 15.00 | 15.00 – |
| Hry a činnosti podľa výberu detí | Cielené vzdelávacie aktivity\* vrátane ranného cvičenia | Pobyt detí vonku | Obed a odpočinok  | Cielená vzdelávacia aktivita\*\* | Záujmové činnosti |

\* Ide o  hlavnú a doplnkovú cielenú vzdelávaciu aktivitu (viď nižšie *Odporúčaný rámcový učebný plán vzdelávacích oblastí).*  Niektoré cielené vzdelávacie aktivity, obsahovo zamerané napr. na vzdelávacie oblasti Zdravie a pohyb, Človek a príroda, Človek a spoločnosť a iné, sa môžu uskutočniť aj na predĺženom pobyte detí vonku.

\*\* Ide o cielenú vzdelávacie aktivitu, ktorá je z hľadiska voľby vzdelávacej oblasti k dispozícii materskej škole.

Cielené vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov materskej školy vyjadrených vo vzdelávacích oblastiach. V *odporúčanom časovom harmonograme denných aktivít*  sú rozvrhnuté tak v dopoludňajšej ako aj v popoludňajšej časti harmonogramu. Pre materskú školu sú cielené vzdelávacie aktivity základnou jednotkou *odporúčaného rozvrhnutia vzdelávacích oblastí* pre materské školy (viď tabuľka nižšie). V rámci cielených vzdelávacích aktivít sa vytvára nosný priestor na realizáciu vzdelávacích štandardov ako sú uvedené v Štátnom vzdelávacom programe pre materské školy.

V materských školách s poldennou prevádzkou sa realizuje v dopoludňajších hodinách iba hlavná a doplnková cielená vzdelávacia aktivita tak, aby sa pokryl celý vzdelávací obsah Štátneho vzdelávacieho programu. Pri realizácii vzdelávacích štandardov zo Štátneho vzdelávacieho programu pre materské školy sa však zohľadňuje aktuálna úroveň spôsobilostí detí v danej triede materskej školy s poldennou prevádzkou.

Osobitný zreteľ sa v organizácii dňa kladie aj na pobyt detí vonku, ktorý plní okrem pedagogickej a rekreačnej aj významnú zdravotnú funkciu. Pri pobyte detí vonku by mali byť preto zastúpené najmä spontánne pohybové aktivity. V prípade zaradenia cielených vzdelávacích aktivít na školskom dvore alebo na vychádzke so zameraním na iné vzdelávacie oblasti ako Zdravie a pohyb, by sa mal pobyt detí vonku predĺžiť. Predĺžením pobytu detí vonku by sa malo dosiahnuť, aby mali deti dostatok času na spontánne pohybové aktivity. V prípade nepriaznivého počasia by mali byť zabezpečené podmienky na pohybovú aktivitu v triede alebo v telocvični (ak má materská škola telocvičňu, alebo ju môže využívať v základnej škole).

Popoludňajšie aktivity sú najmä voľnými hrovými aktivitami a záujmovými činnosťami ukončujúcimi pobyt detí v materskej škole.

|  |
| --- |
| **Odporúčané rozvrhnutie vzdelávacích oblastí s časovou frekvenciou na jeden mesiac** |
|  | **Hlavná cielená vzdelávacia aktivita** | **Doplnková cielená vzdelávacia aktivita** | **Popoludňajšia cielená vzdelávacia aktivita** |
| Jazyk a komunikácia | 4\* | 2–4\*\* | disponibilné pre MŠ\*\*\* |
| Matematika a práca s informáciami | 4 | 2–4 | disponibilné pre MŠ |
| Človek a príroda | 4 | 2–4 | disponibilné pre MŠ |
| Umenie a kultúra | 4 | 2–4 | disponibilné pre MŠ |
| Človek a spoločnosť, Človek a svet práce | 2 | 2–4 | disponibilné pre MŠ |
| Zdravie a pohyb | 2 | 2–4 | disponibilné pre MŠ |

\* Uvedené číslo znamená, koľkokrát sa príslušná vzdelávacia oblasť má ako hlavná vzdelávacia aktivita zaradiť v priebehu jedného mesiaca.

\*\* Uvedené číslo znamená, koľkokrát najmenej a koľkokrát najviac sa má daná vzdelávacia oblasť zaradiť v priebehu jedného mesiaca ako doplnková vzdelávacia aktivita.

\*\*\* Disponibilnosť znamená, že do popoludňajšej cielenej vzdelávacej aktivity zaraďujú materské školy vzdelávacie oblasti podľa vlastných potrieb a vlastnej voľby.

*Odporúčaný rozvrhnutie vzdelávacích oblastí* pre materské školy je ukážkou časového rozvrhnutia jednotlivých vzdelávacích oblastí. Obsahuje mesačné časové frekvencie pre vzdelávacie oblasti. Odporúča frekvenciu na realizáciu hlavnej a doplnkovej cielenej vzdelávacej aktivity. Naznačuje aj voliteľné – disponibilné časové frekvencie pre vzdelávacie oblasti, ktoré sa zaraďujú do popoludňajších cielených vzdelávacích aktivít. V dopoludňajších hodinách sa realizuje hlavná a doplnková cielená vzdelávacia aktivita. Doplnková cielená vzdelávacia aktivita sa spravidla volí z inej vzdelávacej oblasti, súčasne však môže slúžiť ako doplnenie a rozšírenie obsahu tej vzdelávacej oblasti, na ktorú bola v daný deň zameraná hlavná cielená vzdelávacia aktivita. Popoludňajšia cielená vzdelávacia aktivita je vo vzťahu k výberu vzdelávacej oblasti výlučne na voľbe materskej školy a spravidla slúži na opakovanie a utvrdenie už známeho obsahu. Doplnkové cielené vzdelávacie aktivity a popoludňajšie cielené vzdelávacie aktivity vytvárajú široký priestor na autonómnu profiláciu materskej školy.

Pri rozvrhnutí vzdelávacích oblastí do konkrétnych týždňov a dní podľa tohto vzdelávacieho programu je potrebné brať do úvahy proporčnosť príslušných vzdelávacích oblastí a voľbu vhodných kombinácií týchto oblastí pre jednotlivé cielené vzdelávacie aktivity.

Pomer hlavnej vzdelávacej aktivity a doplnkovej vzdelávacej aktivity, ako aj kombinácia vzdelávacích oblastí pre jednotlivé dni závisí od špecifík vekových skupín a od úrovne dosiahnutých spôsobilostí detí v konkrétnej triede. *Odporúčané rozvrhnutie vzdelávacích oblastí* sa premieta do školských vzdelávacích programov a pre materské školy je výlučne v odporúčanej rovine. Materská škola si môže tvoriť *vlastnú podobu rozvrhnutia vzdelávacích oblastí, alebo ho môže prevziať v tej podobe, ako je uvedený v Štátnom vzdelávacom programe.*

# PERSONÁLNE ZABEZPEČENIE PREDPRIMÁRNEHO VZDELÁVANIA V MATERSKÝCH ŠKOLÁCH

Realizácia Štátneho vzdelávacieho programu si vyžaduje zodpovedajúce personálne podmienky, ktoré zabezpečia efektívnosť vzdelávania a vytváranie spolupracujúcich sociálnych vzťahov medzi účastníkmi procesu vzdelávania.

Pedagogickí zamestnanci materskej školy:

* spĺňajú kvalifikačné požiadavky stanovené príslušnou legislatívou,
* v každodennej pedagogickej práci preukazujú odborné a pedagogicko-psychologické spôsobilosti,
* sú schopní profesijného a osobnostného rozvoja,
* ako súčasť kolektívu sú schopní vzájomnej efektívnej a ľudsky podporujúcej komunikácie a spolupráce.

Vedúci pedagogickí zamestnanci:

* vytvárajú predpoklady pre fungujúce, motivované spolupracujúce spoločenstvo v škole s náročnou profesionálnou klímou a podporujúcim prostredím,
* starajú sa o svoj odborný a osobnostný rast, ako aj všetkých členov kolektívu a vytvárajú preň podmienky.

Odbornú pomoc pedagógom, deťom a rodičom, resp. zákonným zástupcom poskytujú špeciálny pedagóg, psychológ, asistent učiteľa a ďalší špecialisti podľa potreby.

# Materiálno-technické a priestorové zabezpečenie predprimárneho vzdelávania

Prostredie vytvára podmienky pre celkovú pohodu dieťaťa. Prostredie materskej školy môže pozitívne ovplyvňovať osobnosť dieťaťa len vtedy, keď dokáže v plnej miere uspokojovať jeho psychické, citové a telesné potreby. Mikroklíma prostredia materskej školy vplýva na pocit pohody, výkonnosť a únavu pri pohybe, hre, učení a práci.

Pre prostredie materskej školy, výber zariadenia, nábytku, textílií platia bezpečnostné a hygienické normy. Prostredie materskej školy má spĺňať **estetické a emocionálne kvality.** Má byť útulné, príjemné a harmonické. Harmonickosť prostredia je jeho premenlivou a ovplyvniteľnou zložkou. Deti mu spoločne s učiteľom vtláčajú osobitý pôvab (každá trieda je jedinečná), starajú sa o poriadok a estetickú úpravu.

Prostredie úzko súvisí s cieľmi materskej školy, výchovno-vzdelávacou činnosťou, obsahom výchovy a vzdelávania, s učením dieťaťa.

**Podnetnosť prostredia** je najdynamickejšia vtedy, keď sa v ňom odrážajú každodenné pokroky, zmeny a novinky realizovaného programu. Učitelia materskej školy neustále navodzujú priaznivú sociálno-emocionálnu atmosféru v triede, cieľavedome vytvárajú podnetné prostredie pre spontánne i zámerné učenie a súčasne inšpirujú deti k aktívnej pomoci pri tvorbe takéhoto prostredia.

**Materiálne prostredie** je základom vnútorného prostredia. Dôraz na materiálne vybavenie nesmie zatieniť samotné dieťa. Voľne, pre deti viditeľne uložené pomôcky sú súčasťou materiálneho vybavenia. Majú poskytovať deťom priame, bezprostredné zážitky, dať voľný priechod ich iniciatíve a podporiť a rozšíriť vnútornú motiváciu. Priestor, v ktorom dieťa žije a udalosti, ktoré naň pôsobia, sú rovnako dôležitými prvkami prostredia.

K štandardnému a nezastupiteľnému vybaveniu materských škôl patria hračky. Ich výberu, kvalite a veku primeranosti je potrebné venovať zvýšenú pozornosť. Súčasťou materiálno-technického vybavenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, digitálne technológie atď.

Podmienkou kvalitného plnenia školského vzdelávacieho programu je dostatočné vybavenie spotrebným materiálom na výtvarné, grafomotorické, pracovné činnosti.

Základným nábytkom pre deti sú stoly a stoličky. Parametre ich rozmerov sa menia v závislosti od rastu dieťaťa. Stolíky musia byť umiestnené vo svetlej časti miestnosti so správnym dopadom svetla.

**Rozmiestnenie nábytku** musí rešpektovať potrebu detí mať dostatok priestoru na hry, ranné cvičenie a odpočinok. Nábytok triedy má rešpektovať antropometrické požiadavky (jeho výška, veľkosť má zodpovedať veľkosti detí, má predchádzať unaviteľnosti detí atď.). Zariadenie má byť čo najjednoduchšie, prispôsobené počtu detí, má byť vyhotovené z prírodných materiálov, voskované alebo morené ekologickými prípravkami, aby neškodilo zdraviu detí, má byť bezpečné a má rozvíjať estetické cítenie detí.

**Ležadá** musia byť pružné, dostatočne pevné a stabilné, dobre tepelne izolované, ľahko prenosné a skladateľné.

**Usporiadanie triedy by malo:**

* umožniť deťom komunikáciu pri spoločných činnostiach v hrových skupinách,
* uľahčiť dieťaťu voľný styk s najbližším okolím,
* uľahčiť dieťaťu prístup k hračkám a pomôckam,
* umožniť dieťaťu plánovať a vytvárať hrové prostredie podľa vlastného zámeru,
* umožniť dieťaťu poznať vlastné pracovné tempo a umožniť mu uvedomiť si vlastné možnosti,
* umožniť dieťaťu ponechať vlastný výtvor v prostredí,
* umožniť dieťaťu tvoriť podľa vlastných predstáv na základe samostatného rozhodovania sa pri výbere činností,
* byť bezpečné, estetické a funkčné,
* umožňovať dodržiavanie vopred stanovených pravidiel deťmi a učiteľmi pri ukladaní hračiek a pri manipulácii s predmetmi, učebnými pomôckami.

Vo vnútornom prostredí triedy je potrebné vymedziť:

1. voľný priestor pre spoločné pohybové aktivity a pohybové hry,
2. priestor pre hry a pracovné aktivity (hrové a pracovné kútiky, centrá).

**Hrové a pracovné kútiky sa umiestňujú v priestore, ktorý je vybavený účelovo a slúži na spontánne hry detí a učiteľkou plánovanú a riadenú výchovno-vzdelávaciu činnosť. O tematickom zameraní hrových kútikov a ich obmieňaní rozhoduje učiteľ spolu s deťmi podľa plánovaných činností, zámerov a podľa záujmu detí o hrové prostredie.**

Exteriér (vonkajšie prostredie) zahŕňa celkový ráz krajiny, v ktorej dieťa žije, architektúru a pod. Záleží aj od geografických podmienok, kultúrnych zvykov, sociálnych faktorov.

Vonkajšie priestor aby mali umožňovať:

* pohybové činnosti (na náradí, voľné pohybové činnosti),
* tvorivé, konštrukčné a umelecké činnosti,
* komunikačné činnosti (nadväzovanie kontaktov),
* špeciálne činnosti (navodzované alebo vedené učiteľkou).

**Areál materskej školy** tvoria ihriská, záhrada, spevnené plochy a príp. aj hospodárska časť dvora. Zariadenie ihriska sú: preliezačky, hojdačky, pieskovisko, bazén, dopravné ihrisko a pod. Oplotenie záhrady je nevyhnutné z bezpečnostných a hygienických dôvodov.

**Zariadenie**, ktoré je v záhrade stabilne nainštalované, musí byť pevné a odolné voči mechanickým zásahom a poveternostným vplyvom.

**Pre deti so špeciálnymi výchovno-vzdelávacími potrebami je potrebné zaistiť všetky materiálno-technické podmienky nevyhnutné na ich výchovno-vzdelávaciu činnosť.**

Konkrétne a presné požiadavky na vybavenie, usporiadanie a funkčné členenie materiálneho prostredia materskej školy stanovuje *Vyhláška MZ SR č.527/2007 o podrobnostiach a požiadavkách na zariadenia pre deti a mládež,* ako aj *Zákon 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.*

# Podmienky na zaistenie bezpečnosti a ochrany zdravia pri výchove a vzdelávaní

Materské školy sú pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinné:

* prihliadať na základné fyziologické potreby detí,
* vytvárať podmienky na zdravý vývin detí a na predchádzanie sociálno-patologických javov,
* zaistiť bezpečnosť a ochranu zdravia detí,
* poskytnúť nevyhnutné informácie na zaistenie bezpečnosti a ochrany zdravia detí,
* viesť evidenciu registrovaných školských úrazov detí, ku ktorým došlo počas výchovno-vzdelávacej činnosti alebo pri činnostiach organizovaných materskou školou.

**Problematika zaistenia bezpečnosti a ochrany zdravia je aj integrovanou súčasťou obsahu výchovy a vzdelávania v materských školách.** Deti sa prostredníctvom tohto obsahu učia chrániť si svoje zdravie a zdravie iných a riešiť na elementárnej úrovni situácie ohrozujúce zdravie.

Všeobecný rámec podmienok na zaistenie bezpečnosti a ochrany zdravia stanovuje *Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov*. Pre podmienky vzdelávania v materskej škole je relevantná predovšetkým *Vyhláška MŠ SR č.306/2008 Z. z. o materskej škole v znení zmien a doplnkov* *vyhlášky MŠ SR č. 308/2009 Z. z.* Tá v § 7 uvádza základné podmienky a zodpovednosť pri zabezpečovaní bezpečnosti a ochrany zdravia v závislosti od možných spôsobov organizácie výchovy a vzdelávania. Organizovanie školy v prírode bližšie určuje *Vyhláška MŠ SR č.305/2008 Z. z. o škole v prírode*.

*Zákon č. 355/2007 o ochrane, podpore a rozvoji verejného zdravia a o zmene a doplnení niektorých zákonov* stanovuje v § 24 základné podmienky ochrany zdravia a bezpečnosti v zariadeniach pre deti a mládež, pričom pre účely tohto zákona je materská škola predškolským zariadením. Tento zákon (spolu s *Vyhláškou č. 526/2007 Ministerstva zdravotníctva SR, ktorou sa ustanovujú podrobnosti o požiadavkách na zotavovacie podujatia)* v § 25 taktiež stanovuje podmienky tzv. zotavovacích pobytov a v § 26 podmienky prevádzkovania zariadení spoločného stravovania.

Postup pri riešení školských úrazov a nebezpečných udalostí stanovuje *Metodické usmernenie č. 4/2009-R k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí*.

Pri ochrane osobných údajov o deťoch, rodičoch, zákonných zástupcoch a zamestnancoch materskej školy sa postupuje podľa platnej legislatívy.

# VÝCHOVA A VZDELÁVANIE DETÍ SO ŠPECIÁLNYMI VÝCHOVNO-VZDELÁVACÍMI POTREBAMI A ZABEZPEČENIE PODMIENOK INKLUZÍVNEHO VZDELÁVANIA

Každá materská škola by v súčasnosti mala byť schopná poskytovať podmienky pre inkluzívne vzdelávanie. Takéto vzdelávanie dôsledne napĺňa ideu rovnosti šancí pre všetkých, rovnosti prístupu ku vzdelávaniu a v konečnom dôsledku k zabezpečeniu dôslednej sociálnej inklúzie.

V podmienkach vzdelávania sa idea inklúzie dotýka najmä prístupu k deťom so špeciálnymi výchovno-vzdelávacími potrebami s cieľom začlenenia čo najväčšieho počtu týchto detí do bežných škôl a tried. Deti so špeciálnymi výchovno-vzdelávacími potrebami sú deti so zdravotným znevýhodnením, deti zo sociálne znevýhodneného prostredia, ale aj deti s nadaním. Tieto deti a ich rozvoj vyžadujú podporný servis, ktorý je náročnejší a komplexnejší v porovnaní so servisom poskytovaným deťom so štandardným vývinom. Materské školy musia byť pripravené takýto komplexný servis poskytnúť uvedomujúc si, že miera komplexnosti a modifikácie servisu a starostlivosti je závislá od špecifickej podoby výchovno-vzdelávacích potrieb konkrétnych detí.

Aby prostredie materskej školy bolo schopné poskytnúť inkluzívne vzdelávanie, treba brať do úvahy nasledovné všeobecne platné princípy inklúzie vo vzdelávaní, ktoré je potrebné zohľadniť aj pri tvorbe školského vzdelávacieho programu:

1. Vzdelávanie pre všetkých

2. Univerzálne a rovnaké vzdelávacie ciele (na výstupe vzdelávania)

3. Diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní

4. Adaptácia procesu a postupu podmienkam lokálnej komunity a jej potrieb

5. Presah školských aktivít na lokálne aktivity a ich integrácia do činnosti školy

6. Intenzívny profesijný vývin podieľajúcich sa pedagogických zamestnancov

Uvedené princípy sa konkretizujú tak, aby boli zabezpečené nasledovné kritériá inkluzívneho vzdelávania:

**Spravodlivosť a rovnosť v poskytovaní výchovy a vzdelávania**

Všetky deti bez ohľadu na pohlavie, vierovyznanie, etnickú, jazykovú alebo kultúrnu príslušnosť, ekonomické zázemie a zdravotné znevýhodnenie majú rovnaký prístup k vzdelávaniu. Všetky deti majú rovnaký nárok na tie isté podporné služby a rovnaký prístup.

**Koordinované ciele a spolupráca**

Zabezpečovanie inkluzívneho vzdelávania vyžaduje úzku a intenzívnu spoluprácu všetkých zainteresovaných a dobre štruktúrovaný tím podporujúci inkluzívnosť vo vzdelávaní. Každá materská škola zabezpečuje intenzívnu komunikáciu s rodičmi detí so špeciálnymi výchovno-vzdelávacími potrebami, pričom rodičia, deti a ďalší odborníci vytvárajú koordinovaný tím, aby sa zabezpečili konkrétne potreby týchto detí. Každá materská škola má navyše poverenú konkrétnu osobu zodpovednú za koordináciu poskytovania komplexných služieb pre deti so špeciálnymi výchovno-vzdelávacími potrebami.

**Pripravenosť učiteliek pre inkluzívne vzdelávanie**

Materská škola vytvára všetky podmienky, aby všetky učiteľky boli schopné identifikovať špeciálne potreby detí, prípadne aby bola materská škola v úzkom kontakte s odborníkmi, ktorí túto identifikáciu vykonávajú na profesionálnej úrovni. Učiteľky materských škôl sú schopné pristupovať k týmto deťom individuálne a zabezpečovať zmysluplný rozvoj individuálnych možností detí. Jedným z nástrojov takéhoto rozvoja je individualizácia vzdelávacích programov pre tieto deti. Podmienkou vytvárania týchto programov je kvalitná diagnostická práca učiteliek, ktorú v tomto programe iniciuje práca s evaluačnými otázkami.

Materská škola rovnako vytvára podmienky na intenzívnu spoluprácu a komunikáciu s rodičmi týchto detí a so špecializovanými pracoviskami, ktoré o týchto deťoch rozhodujú.

**Inkluzívne prostredie materskej školy**

Materská škola dbá o to, aby deťom so špeciálnymi výchovno-vzdelávacími potrebami boli poskytované a dostupné špecificky prispôsobené zariadenie a materiál. Materská škola sa pokúša odbúravať všetky typy bariér, ktoré by mohli narúšať proces inklúzie detí so špeciálnymi výchovno-vzdelávacími potrebami. Prostredie je teda zabezpečené tak, aby v čo najväčšej miere spájalo deti so špeciálnymi výchovno-vzdelávacími potrebami a intaktné deti.

Uvedené princípy a kritériá inkluzívneho vzdelávania v MŠ sa konkretizujú v školských vzdelávacích programoch a v individuálnych vzdelávacích programoch v závislosti od konkrétnej a aktuálnej situácie jednotlivých materských škôl, čo je spojené s neustálou modifikáciou a adaptáciou týchto programov podľa reálnych potrieb.

Pri tvorbe programov výchovy a vzdelávania detí so zdravotným znevýhodnením sa využívajú vzdelávacie programy pre deti a žiakov so zdravotným znevýhodnením (ktoré sú súčasťou ŠVP). Na základe týchto programov sa vytvárajú najmä školské vzdelávacie programy pre špeciálne materské školy, špeciálne triedy bežných materských škôl, ako aj individuálne vzdelávacie programy pre deti integrované v bežných triedach materských škôl.

# ZÁSADY A PODMIENKY PRE VYPRACOVANIE ŠKOLSKÝCH VZDELÁVACÍCH PROGRAMOV

Školský vzdelávací program sa vytvára na základe Štátneho vzdelávacieho programu pre predprimárne vzdelávanie v materských školách a vypracúva sa v súlade so *Zákonom č. 245/2008 Z. z. o výchove a vzdelávaní (školského zákona) a o zmene a doplnení niektorých zákonov v znení neskorších predpisov,* s určitou adaptáciou na výchovno-vzdelávaciu činnosť materskej školy.

Školský vzdelávací program sa okrem formálnych náležitostí sústreďuje najmä na:

* vymedzenie zamerania školy a cieľov výchovy a vzdelávania v tejto škole,
* východiská plánovania a evaluácie pedagogickej práce,
* personálne zabezpečenie spolu s požiadavkami na profesijný rozvoj zamestnancov;
* materiálno-technické a priestorové podmienky zohľadňujúce potreby konkrétnych detských skupín.

Obsah vzdelávania sa na základe rámcového rozvrhnutia vzdelávacích oblastí konkretizuje priamo v školskom vzdelávacom programe, ako aj v plánoch výchovno-vzdelávacej činnosti, pričom školský vzdelávací program v samostatnej časti obsahuje stanovenie východísk plánovania pedagogickej práce.

Pri tvorbe školského vzdelávacieho programu sa dôraz kladie na konkretizáciu a špecifikáciu zamerania materskej školy vo vzťahu k vlastným podmienkam, možnostiam, konkrétnemu personálnemu zabezpečeniu a tradíciám materskej školy. Východiská plánovania pedagogickej práce obsahujú najmä vymedzenie špecifík prostredia, z ktorých pochádzajú deti materskej školy a vyjadrenie vstupných spôsobilostí detských skupín. Evaluácia pedagogickej práce je podmienkou prispôsobovania metodiky a vzdelávacích prístupov konkrétnym potrebám detských skupín v triedach. Personálne zabezpečenie obsahuje aj možnosti určenia ďalších participantov vstupujúcich do pedagogického diania v materskej škole (napr. rodičov, príp. zákonných zástupcov, sociálnych pracovníkov, odborníkov z oblasti odborného poradenstva). Vymedzenie materiálno-technických podmienok zohľadňuje najmä adaptáciu prostredia na konkrétne vzdelávacie potreby detí s ohľadom na ich vzdelanostný a kultúrny kapitál, ako aj na stanovenú profiláciu a ciele školy stanovené v školskom vzdelávacom programe.

Školský vzdelávací program by mal byť stručný a konkrétny, sprístupnený tak, aby bol k dispozícii rodičovskej i širšej verejnosti, s ktorou je materská škola v kontakte.

**Štátny vzdelávací program pre predprimárne vzdelávanie v materských školách vypracovali:**

Garant: prof. PhDr. Branislav Pupala, CSc.

Koordinátor: doc. PaedDr. Ondrej Kaščák, PhD.

Spoluautori: prof. Ladislav Čarný, akad. maliar

RNDr. Pavol Černek, CSc.

PaedDr. Anna Derevjaníková, PhD.

PaedDr. Katarína Guziová, PhD.

Mgr. Jaroslava Markofová, PhD.

Mgr. Dana Masaryková, PhD.

PaedDr. Zuzana Petrová, PhD.

doc. PhDr. Oľga Zápotočná, CSc.

doc. PaedDr. Kristína Žoldošová, PhD.

1. Obsahové a výkonové štandardy ŠVP pre oblasť Jazyk a komunikácia sa vzťahujú na materinský jazyk – sú záväzné vo vzťahu k výchovno–vzdelávaciemu jazyku. Požiadavky na komunikáciu v štátnom jazyku pre MŠ, v ktorých sa výchova a vzdelávanie uskutočňuje v jazyku národnostných menšín a etnických skupín, budú upravené osobitným dokumentom. [↑](#footnote-ref-1)
2. Materská škola môže v prípade záujmu rodičov poskytovať aj cudzojazyčné vzdelávanie. Predškolský vek je z tohto hľadiska mimoriadne senzitívnou fázou vývinu, kedy spravidla dochádza k prirodzenému a efektívnemu osvojovaniu si cudzieho jazyka. Dôležitou podmienkou je však zabezpečenie kvalifikovanej edukácie, prostredníctvom jazykovo i metodicky dobre vybavených učiteľov/učiteliek. Keďže nejde o univerzálnu, resp. povinnú požiadavku, v ŠVP nie sú voči nej stanovené vzdelávacie štandardy. [↑](#footnote-ref-2)
3. V texte ŠVP sa bude používať s ohľadom na špecifiká materských škôl označenie „učiteľka“, napriek skutočnosti, že predškolské vzdelávanie v materských školách môžu zabezpečovať aj muži. [↑](#footnote-ref-3)
4. Prvé 3 podoblasti sa týkajú matematiky a sú spoločné (prípadne sa ešte delia) pre všetky stupne vzdelávania. [↑](#footnote-ref-4)
5. Pod pojmom objekt budeme v tomto materiáli rozumieť predmet, obrázok alebo činnosť [↑](#footnote-ref-5)